
Un ziditor de suflete 
Virgil Oniţiu 
(1864—1915) 


ÎI. 
de Horia Teculescu 


Braşovul, cu cingătoarea lui de 
coline, acoperite cu grădini de pomi 
şi cu păduri, este una dintre cele 
mai frumoase vederi... într'o vale 
strâmlorată între dealuri, care spre 
nord se deschide şi se pierde în 
șesul mănos al Bârsei, iar spre 
miazăzi se strâmtează treptat, până- 
ce o înghit culmile stâncoase ale 


munților, 
V. Onifiu 


Mai rar aşezare omenească unde Dumnezeu să îi risipit atâta 
frumuseţe şi unde sufletul să fi nizuit mai aprins la egalarea ei 
prin vrednicie! 

Braşovul, capitala estetică a țării româneşti, este în același 
timp, şi locul unde s'a frământat mai multă trudă în sbuciumul 
nostru spre mai bine. Parecă natura şi-ar pretinde răsplata darului 
pe care l-a făcut, iar oamenii se 'ndeamnă, prin faptele lor, să nu 
rămână mai prejos de Dumnezeu. 

De aci, poate, freamătul vârtejului de viaţă, care a svâcnit 
din vremuri străvechi aici, ia răspântia cea mare a neamului nostru, 
la răscrucea drumurilor wide” se *ntâlneau, în cântec de frunză 
frânt din veşnicie, ciobanul moitovean, cu cel muntean şi cu cel 

ardelean. Adevărat plaiu „mioritic“ (L. Blaga), pe care ne-am ră- 
bojit cele mai vechi și adânci urme de viață românească. Și, să 
nu uităm, că pe aci, prin apropiere, ne sugerează Coșbuc să credem 
că s'a 'nciripat cea mai frumoasă creațiune a poporului nostru, 
Mioriţa fiind „oiță bârsană“. 

Poate se va limpezi problema şi urmele Geţilor se vor lă- 
muri, în dacicul Berzava, aşezat sub munţii Carpilor. (Berzobis, 
Berzana, Berzovia, dela rădăcina getică : ber(e)z, ceeace *nseamnă 
pătat cu alb, ideea dela care pleacă numele mesteacănului şi al 
berzei, în |. albaneză și în cea română; vezi: V. Pârvan, Getica, 
pag. 245. De aci, bănuim noi, prin metateză: brez, breaz, deși prof. 
N. Drăganu susține că ne-a venit din numele slavon de per- 
soană : Brasa, Bras, care poate fi la temelia slavului Brasev(0) şi 
Brasov [o]; vezi: Românii în veac. IX-XIV, pag. 568). 

Așezat în drumul comercial spre orient şi *n vecinătatea celor 
două principate, Braşovul a ajuns în grabă la o bunăstare eco- 
nomică, urmată de-o intensificare a vieţii, de-un dinamism stră- 
bătător, care a prilejuit cea dintâi înflorire a sufletului românesc, 
punându-se aci temelia culturii noastre, prin opera lui Coresi. 

Răscolirea arhivelor Braşovului, de cătră 1. Bogdan (Docu- 
mente privitoare la relaţiile "Țării Românești cu Braşovul) şi d. N. 
lorga (Braşovul și Românii) a fost desgroparea unei adevărate 
comori de documente, cari au ajutat la lămurirea trecutului nostru 
şi au luminat atâtea taine din istoria neamului. Ruinele cetăţii de 
odinioară ne şoptesc atâtea nume de voivozi români, unii venind 
cu sabia 'n mână, iar alţii furişându-se în amară pribegie. 

Despre legăturile Braşovului cu principatele române, în arhiva 
oraşului găsim prețioase mărturii, începând cu acel privilegiu de 
comerţ al lui Vlaicu Vodă, din 20 lan. 1368, pe-a cărui pecete de 
lemn se deslușește titlul: „Ladislaus Dei gracia vaivode transalpinus 
banus de Zeurinio, dux de Fogrus“ (C. C. Giurescu, Istoria Ro- 
mânilor, pag. 393). Apoi hrisovul de alianţă a lui Mircea cu Si- 
gismund „dat în Brașov, în a doua duminecă a pareasimei din 
anul Domnului 1395“. (G. Şincai, Cronica, anul 1395). O scrisoare 
a Braşovenilor cătră Ştefan cel Mare (din 26 Apr. 1479; — „Par'că 
ai fost ales și trimes de Dumnezeu pentru cârmuirea şi apărarea 
Ardealului“), un valoros document dela Mihai Viteazul, urmele 
luptelor lui Radu Șerban și ale caselor lui Brâncoveanu, iată atâtea 

dovezi că viața românească din acest oraș a anticipat întregirea 
neamului, dela 1918. 

Merită amintire şi faptul c'aici s'a logodit D. Cantemir (la 
1698) cu Casandra, frumoasa fiică a lui Şerban Cantacuzino, a 
cărui văduvă se refugiase aci de frica lui Brâncoveanu, şi tot aici 
a alergat lenăchiță Văcărescu (la 1781) pe urma fiilor lui Vodă 
Ipsilante, cari au fugit de-acasă într'o noapte „siliți fiind de râvna 
vederii şi de căldura vârstei, ca să vază şi țările Europei“. Brașovul 
este oraşul în care, la 1824, Const. Radovici din Goleşti găsia 
„bună orânduială a școalelor, negoțul în mare lucrare“ și pe toţi 
copiii alergând „spre câştigarea luminii“. Refugiații dela 1821 şi cei 
dela 1848 contribuiră foarte mult la strângerea legăturilor între 
Brașov şi Principate. 

„Istoria bisericii Scheilor Braşovului“ (ms. dela Radu Tem- 
pea, m. 1742, publ. de St. Stinghe, 1899) este dovada unei serii 
de fapte de-o noblețe rară, săvârşite de voivozii români pentru bi- 
serica din orașul de sub poalele Tâmpei „ce-i zic Braşovul pe 
numele apoi ce-i zic Brașovia“. Cu ajutorul lui Neagoe Basarab, 
biserica de lemn dela 1495 a fost zidită din piatră, iar la 1583 
Petru Cercel a ridicat tinda şi-a înfrumsețat-o. La 1599 proto- 
popul Miha și judele Braşovului au făcut „pace și legătură“ cu 
Mihai Viteazul, care „a trecut muntele 'și a aprins satele“, iar la 
1604 „au primit cu mare cinste pe Radu Şerban. Preoţii acestei 
biserici mergeau „în ţara muntenească“ pentru sfințire, până la 
1724, când „ginerariul cel mare din Sibiu“ a trimis porunca ur- 
mătoare: „Popii rumâneşti din Braşov să nu mai pomenească pe 
nici un vlădică din ţara Turcului, nici să mai asculte de ei“. La. 
12 Apr. 1730 cronicarul înseamnă : „Sa pristăvit* aici Ancuţa, 
fiica lui Brâncoveanu, soţia iui N. Ruset, velvornic, iar la 1731 
dania lui. Grigorie Ghica al Moldovei „cu credința tuturor boia- 
rilor“, între cari şi lon Niculcea, velvornic. Sunt înșirați, apoi, toţi 
voivozii Moldovei cari au ajutat biserica: Aron Vodă (1595) 
Gheorghe Ştefan (1565), Constantin Nicolae (1733), Ion Nicolae 
(1744), Const. Cehan Racoviţă (1751), Scarlat Grig. Ghica (1757), 
Ion “Teodor (1760), Grig. Alex. Ghica (1766), Const. D. Moruzi 
(1779) şi Alex. Constantin (1783); alături de voivozii Munteniei : 
Antonie Vodă (1669), Şerban Cantacuzino (1679), Mihai Raco- 

viță (1731), Grig. Ghica (1748), Const. Cehan (1753), Alex. Ipsi- 
lante (1775) şi G. Caragea (1813). 

lată fapta mare a voivozilor români pentru Ardeal, un dar 
neîntrerupt pentru biserică şi, prin ea, dupăcum vom vedea, pentru 
şcoală. 

Tradiţia coresiană s'a păstrat neîntreruptă, ca o statornică 
năzuință spre lumină şi !spre afirmare românească, ca o luptă 
aprigă împotriva „întunearecului de cuvinte neînțelease într'alte 
limbi“. (Coresi, Psaliirea 1570). Din fraza lui Coresi se desprinde 
limpede idealul : cultura naţională. 

In slujba acestui ideal a stat Coresi, împreună cu colabo- 
ratorii săi: Popa Iane şi popa Mihai, dela biserica din Schei. Din 
teascurile dela Braşov a răsărit întâia carte tipărită în limba ro- 
mânească (Tetraevangheliul dela 1561), pe lângă ediţia a doua 
(la 1559) a acelui Catehism dela Sibiu (1544), pe care nu-l avem. 
Seria de tipărituri coresiene formează întâia afirmare de cultură 
românească. 

Munca lui Coresi a creat un îndemn, astfel că înfăptuirile 
de cultură se înlănţuesc, fapta fiind, doar, adevărata sămânță a 
veşniciei. 

Pe lângă cronica lui 'Tempea (m. 1742) şi Psaltirea în ver- 
suri a lui T. Corbea, tot la Braşov apare, la 20 Febr. 1733: „Că- 
lindar acum întâi românesc“, de dascălui Petru Şoanul. lată, ora- 
şul lui Coresi inițiază calendarul, cartea cea mai răspândită, pe 
vremuri, în popor. 

Tradiţia de cultură se întărește şi, astfel, Braşovul anticipează 
din nou. Aici sa scris întâia gramatică românească, la 1 Sept. 
1757, de Dimitrie Eustatie, din îndemnul lui Const. Mavrocordat: 
„Gramatica rumânească.... acum întâiu izvodită, methodos prea 
folositor şi prea trebuincios, întărit cu pilde prea folositoare, așe- 
zat cu orânduială dreaptă“. Opera acestui cărturar, care ştia sla- 
voneşte, elinește, latinește şi străbătuse largul lumii (Chiev, Mo- 
Scova), a rămas în manuscris, dar a fost urmată de o serie de 
gramatici tipărite de Braşoveni. (La 1797 Radu Tempea publică 
la Sibiu: Gramatica românească; la 1821 A. Clemens: Gram. rom. 
pentru Germani ; la 1838 Dim. Leca, învăţător: Gram. rom. şi 
nemțească; la 1846 A. Iszer: Walachische Sprachlehre; la 1860 
apare gramatica lui G. Munteanu, directorul liceului; la 1870 a 

lui N. L. Mihălţeanu, preot în Braşov, tip. la Sibiu ; la 1881 alui 
N. Pilţia şi la 1914 a lui N. Bogdan). 

Pe lângă întâia carte, întâiul calendar şi întâia gramatică, 
spre completarea forțelor creatoare de cultură, tot Braşovul avea 
să dea şi cea dintâi gazetă românească în Ardeal: „Foaia Dumi- 
necii“, redactată de 1. Barac, la 1836, cu cheltuiala lui R. Orghidan. 
Ca o continuare a ei, la 1838, G. Barițiu redactează „Foaia li- 
terară“, care devine „Foaie pentru minte, inimă şi literatură“, dela 
2 lulie 1838. Meritul mare al ei este năzuința de „a face cuno- 
scut la Românii din împărăția Austriei școlile şi încercările ce fac 
Românii din cele două provincii vecine în literatura românească“. 
(După N. lorga, Istoria presei române, pag. 65). La 12 Martie 
1838 Barițiu redactează „Gazeta de Transilvania“, care mai apare 
și astăzi. 

G. Barițiu, venind la Brașov (1834) ica instructor al fiilor 
lui |. Jippa, şi-a dat seama că acest oraş bogat ar putea susține 
nişte şcoale mai înalte. In acest scop, scrie un memoriu „Diser- 
tație despre şcoli“, cu o precuvântare „Cătră doritorii de cultură“, 
în care se arată convins „despre acel neclătit adevăr, că singură 
buna şi temeinica creştere ce se dă în şcoli, este în stare dea 
vindeca toate ranele, de a revărsa mult bine şi îndestulare. Aci 
stătui şi privii cătră Braşov. Dumnezeule bune! Atâţia bărbaţi cu 
duh de naţionalitate însuflaţi.... cu puterile unite, ce m'ar face ? 
Nu nişte şcoli, ci mi se pare că Tâmpa vo ar putea muta din 
locul său, ca la unii mai curând să le răsară soarele. In veacul 
acesta singură cetatea aceasta ar fi în patria noastră întru o 
stare... cu vremea pentru toată nația destoinică a scoate un isvor 
de ştiinţă“. 

lată-l pe Barițiu trezind mândria Braşovenilor, la care a 
observat „neastâmpărat dor de luminare“. Apelul lui se încheie 
profetic: „Monument să ridicăm, lui Dumnezeu prea plăcut... Școli, 
școli, bărbaţi braşoveni!“ (A. Bârseanu, Istoria școalelor din Braşov, 
pag. 25). 

Protopopul Popasu om luminat şi îndemânatic, a aruncat 
ideea înființării unui gimnaziu, iar episcopul Moga a făcut de- 
mersul la guvern, în 1837. Dar planul a fost zădărnicit. Protopopul 
cel fără de popas nu se lăsă însă înfrânt de'mprejurări şi, unind pe 
Românii din Scheiu cu cei din Cetate, cumpără pentru școală un 

loc sortit să fie cimitir; să facă, astfel, din el „grădină pentru vii, 
nu pentru morţi“. Valul de'nsufleţire spori energia Braşovenilor şi 
la 1844, pe lângă şcoala primară, hotărăsc să înființeze un gim- 
naziu, care se şi deschide, la 1850, în şase odăi din Şirul Spi- 
talului Nr. 10 (Al doilea elev înscris a fost Titu Maiorescu, care, 
plecând, în Sept. 1851 la Viena, scrie colegilor săi: „La revedere 
în România unită“. Amintim acest fapt ca o dovadă a atmosierei 
de panromânism care a stăpânit tot timpul acest liceu). Cu stă- 
ruința Brașovenilor, cu hărnicia satelor din jur, apoi chiar a 
elevilor, cari adunau pietrele de temelie, şi cu ajutorul mântuitor 
al lui Cuza-Vodă, la 17 Sept. 1854 se inaugurează minunata clă- 
dire de azi, în prezenţa luminatului arhiereu Șaguna, care spunea: 
„Ca o coroană a întregei trebi şcolare din Ardeal punem gimnaziul 
din Braşov, de legea noastră ortodoxă. Astfel ajută Dumnezeu 
unde este cuget bun şi unde puterile se ştiu întrebuința cu în- 
țelepciune“. 

Aşa s'a ajuns la marele templu de cultură, din care au roit 
mereu rânduri de „elite sociale“, pregătitoare, prin luminarea po- 
porului, a vremurilor de azi. Mai mult ca orice așezământ, ne 
spune d. O. Goga, acest liceu a ridicat fluidul permanent al 
năzuinţelor noastre moderne. Paralel cu Blajul, care ne-a învăţat 
cultul trecutului, aci s'a hrănit speranța pentru ziua de mâine, 
In chiliile de pe Târnave se visau splendorile romane, sub Tâmpa 
Brașovului palpitau fiorii renaşterii româneşti. 

Liceul acesta a fost sufletul Braşovului şi deasupra lui a 
fluturat mereu flamura lui Bălcescu. 

Călătorul de azi este mai adânc impresionat de farmecul rui- 
nelor și de bogăţia arhivelor, de Braşovul de odinioară. Dar Bra- 
şovul nostru este oraşul voivozilor pribegi, al cărturariior luminaţi 
păstrători ai tradiţiei coresiene, al naturii care'nfloreşte mereu, al 
minunatului port maestos; cel mai vechiu centru de viață româ- 
mească, Braşovul românesc, care a crescut continuu, ale cărui 
ziduri de suflet nu se vor dărâma niciodată şi a cărui arhivă vie, 
eternii „juni“, nu va mucezi în veci... Braşovul lumină de carte şi 
poezie a naturii, Braşovul viitorului, Brașovul cel deapururi. 

Spre sfârșitul veacului trecut, Brașovul nostru-şi aştepta omul 
care s'adune energiile și să dea avânt şcoalei. 

Ii 


Să nu uităm un lucru, care 
trebue să intre odată în conştiinţa 
tuturor, că valoarea noastră intelec- 
tuală și morală este o valoare re- 
lativă ; ea crește sau scade în ra- 
port direct cu binele social pe care 
suntem în stare să-l facem. De aceea, 
un singur apostol aderărat este în 
stare să sgudue din temelii orașe, 
popoare, și ţări, chemându-le la 
viața nouă. . 
V. Oniţiu 

Reghinul, oraşul trudei lui P. Maior, este așezat pe marginea 
Mureşului, la ieşirea din strâmtoarea Călimanilor. E o veclie așezare 
romană, Regio, cu aproape 10.000 de locuitori: Români, Saşi şi 
Maghiari, un centru comercial, cu o piață care pare să fie cea mai 
mare din ţară. 

Aici sa născut V. Oniţiu, în 21 Febr. 1864, după cum re- 
iese din matricola botezaţilor parohiei Idicel (sat lângă Reghin, cu 
1649 locuitori; ortodocşii din Reghin aparținând pe atunci acestei 
comune bisericeşti), Tatăl său se chema Alexandru, iar mama sa 
Terezia, născută Cătană. Naşi i-au fost: Georgiu Marinovits și 
soţia sa Catalina, născută Leica, iar preot Iosif Brancovean. Tatăl 
lui Oniţiu era numit în familie Alexe şi a fost judecător la Reghin, 
apoi la Caransebeş, de unde a fost mutat la Seghedin (1875), 
pentru atitudinea lui naţională demnă; era pedeapsa care se da pe 
atunci unui bun Român. A avut cinci copii: Virgil, Victor, Valeriu, 
Maria şi Aneta. Era fiul lui loan Oniţiu, advocat în Sibiu, căsătorit 
cu Maria Triandafil, iar soţia lui fiica lui loan R. Cătană (co- 
merciant în Reghin) şi a Clarei lIlieş. Virgil s'a căsătorit cu Victoria 
Branisce, (n. 22 Ian. 1877, în Sighișoara, m.1 Noem. 1926), fiica 
lui Moise Branisce — primpretor — şi a Mariei Vlad. 

Despre originea familiei, văduva bătrână a unui fost jude- 
cător din Reghin ne informează, că nu era de acolo şi că numai 
constrânși de împrejurări au stat părinţii lui Oniţiu, puţin timp, în 
Reghin. De altă parte, inginerul Florin Oniţiu, fiul directorului, ne 
spune că familia lor e de origine din Macedonia, după cum re- 

zultă dintr'un document dela 1740 și era așezată în Sebeş (lângă 
Alba lulia), unde li se zicea Greci, iar câţiva descendenţi mai trăesc 
și astăzi. 

Este, dar, limpede, C'aici trebue să căutăm originea familiei, 
mai ales că la Alba Iulia la apucat copilăria mea (1900) pe co- 
merciantul Victor Oniţiu (mutat la Sibiu, a murit la 1916 în Ia- 
gărul internaţilor dela Sopron). Din Sebeș a plecat bunicul lui 
Oniţiu la Sibiu, iar tatăl său de aci la Reghin. Originea macedo- 
neană a familiei o mai dovedește şi faptul ca nașul său a fost 
Georgiu Marinovits, fiul lui loan Marinovits, bănuim noi negustor 
grec şi ctitor al bisericii din Reghin, născut în orașul Mega, Târ- 
nova, în țara turcească (1758), căsătorit în Reghin (1793) şi ră- 
posat în anul 1842; după cum stă scris pe piatra dela mormânt. 
(|. Simionescu, Popasuri pag. 97). Este probabil că numele fami- 
liei a fost Oniciu, care prin ortoepierea maghiară a ajuns Oniţiu 
(c=—ţ), iar în urmă a fost scris cum s'a pronunțat. Originea ma- 
cedoneană apare astfel, şi mai evident; fără a mai aminti însu- 
şirile acestui neam sbătător și străbătător, cari s'au oglindit aşa 
de bine în vigoarea şi dibăcia iscusitului dascăl dela Braşov. 

Tânărul „Virgilie“ a 'nvăţat şcoala primară la Reghin şi Ca- 
ransebeș, iar liceul la Seghedin. Deşi a învă'at în şcoli străine, a 
crescut într'o atmosferă familiară de accentuat naționalism, care i-a 
îndreptat pașii spre teologia din Sibiu (1882). Aici a avut mai 
întâi prilej de afirmare, la societatea de lectură, al cărei preşedinte 
a fost. In revista „Musa“ găsim lucrări literare, versuri şi proză, 
apoi un studiu scris în spirit maiorescian: „Naționalismul în lite- 
ratură“, care ne anunță pe dascălul cu gândire disciplinată, cu 
pronunțat spirit critic şi cu "*ndrăsneala de-a 'nfrunta prejudiţiile. 

. Terminând teologia, şi neputând obţine o bursă pentru con- 
tinuarea studiilor, intră în redacția „Telegrafului Român“. In ga- 
zetărie scrisul lui câştigă elasticitate, iar condeiul sprinteneală. Nu-i 
cunoaştem munca anonimă, numai ceeace a semnat. Astfel, în Nr. 
69 și 70 din 1885 publică o dare de seamă asupra activităţii so- 
cietăţii literare a studenţilor dela teologie, pe anul 1884/85, iar în 
Nr. 112 şi 113 conferinţa cetită la Tălmăcel (1 Noem. 1885), cu 
prilejul adunării Asociaţiunii. („Minte, minte, nație românească“). 
Preocupările lui se precizează în jurul ideii naţionale şi a 'nfăp- 
tuirilor culturale, cărora le va închina toată truda 'ncordată a unei 

vieţi, făcând din ea o adevărată cărare de lumină spre un ideal 
statornic. 

La 1886 îşi continuă studiile la Universitatea din Viena, unde 
se impune prin vrednicie şi ajunge președinte al societăţii „Ro- 
mânia jună“, apoi trece la Budapesta, spre a-şi termina studiile. 
Sunt anii de limpezire a aptitudinilor, de studiu intens în biblio- 
tecă şi de "nviorare prin muzică, în orașul plin de farmecul cân- 
tecului senin. 

La 1890 ajunge profesor de 1. română şi de latină la liceul 
din Braşov, iar la 18 August 1894, director. De-acum începe fapta 
cea mare, ca îndrumător ai şcoalei, ca educator al tinerimii, ca 
organizator al societăţii, ca scriitor şi istoric literar, până când 
glasul plin de farmec va amuţi și privirea senină se va stinge. (21 
Oct. 1915). 

INI 


Noi vrem să ne afirmăm ca na- 
țiune deosebită, cu toate particula- 
ritățile noastre distinctive, pe cari 
tocmai voim să le cultivăm şi să 
le desvoltăm la cel mai înalt grad 
de perfecțiune, convinşi fiind că 
progresul general omenesc se con- 
sfitue tocmai din suma de muncă 
națională ce o săvârșesc toate na- 
țiunile pentru întărirea şi înălțarea 
lor proprie. 

De aceea doctrina naționalistă ne 
îndrumă la muncă nepregetată pen- 
tru cultura națională. 

V. Onifiu 


Liceul din Braşov avea o tradiţie la venirea lui Oniţiu. 

In fruntea lui a stat până la 1869 G. Munteanu, fost profe- 
sor la seminarul din Buzău şi Râmnic. 'Traducătorul lui Goethe 
(Werther) a fost un om cu orizonturi largi de gândire, care a de- 
schis şcoalei luminoase perspective de propăşire. La punerea pie- 
trei fundamentale a gimnaziului (17 Sept. 1850) rostise cuvinte 
cari aveau să rămână ca o directivă de viaţă: „Dacă bătrânii no- 
ştri, întemeigtorii atâtor mânăstiri sfinte, ar fi ridicat, după exem- 
plui altor popoare, măcar numai o universitate, cerul nostru ar fi 
mai senin“. El a cârmuit şcoala până la 1878, trudindu-se pentru 
limpezirea zărilor, a creat o tradiție sănătoasă, care ținea seama 
de toate rezultatele prielnice ale progresului și a redactat primele 
anuare şcolare, cu parte literară, nu numai cu statistici seci. N'avem 
decât „A treia programă a gimnaziului micu romanu“, pe anul 
1861/62. (Cea dintâi a trebuit să fie, deci, pe anul 1859/60). Facem 
această precizare, deoarece un titlu de glorie a. liceului din Braşov 
au fost anuarele, redactate cu atâta grije. 

In al treilea anuar (din 40 de pagini, 30 cuprind partea li- 
terară) găsim studiile: „Idei iniţiative despre epigrafia romana“, de 
1. Meşotă şi „Purismulu în limb'a romana“, de G. Munteanu. 
In curentul vremii de atunci, G. Munteanu este preocupat de pro- 
bleme de limbă. In acest studiu apără latinitatea limbii noastre, 
arătând cu care limbi se ,,cumnătiesce“ și atacă vehement pe cei 

cari ne socotesc Slavi, Germani sau „o amestecătură lipsită de 
coloare“. Limba, zice el, ne-o iubim „ca viaţa şi mântuirea sufle- 
telor noastre“ şi „numai ca Români putem înainta în cultură şi 
răspunde destinării ce ne-a orânduit Dumnezeu“, lată elemente de 
trainică tradiție, cari au rămas şi deviza vremii de azi, aşezate la . 
temelia şcoalei dela Braşov. Şi, pentru a vedea îndrumarea sănă- 
toasă pe care o dă limbii, amintim că este împotriva puriştilor 
radicali, cari cred „barbarism de purificat“ orice vorbă românească 
ce nu se află în dicționarele latine. Precizarea lui e vrednică de 
reținut, pentru istoria limbii, fiind făcută înainte de Maiorescu: 
„Mi se pare că acest punct de vedere e fals“. Incheie cu dorinţa 
de-a vedea publicat un dicţionar „singurul mijloc ce poate re- 
sfrânge cu succes pe pumnatorii romanității limbii și prin urmare 
ai naționalităţii noastre“, 

In anuarul din 1863/64, directorul cu vederi adânci şi lim- 
pezi fixează scopul gimnaziului: să formeze „un caracter cultivat 
şi nobil“, ale cărui rădăcini sunt „religiunea şi conștiința naţio- 
nală“, Apoi, în anuarul din 1864/65 publică: „Studiul limbii ma- 
terne în gimnaziu“. Cu un astfel de iniţiator, şcoala dela Braşov 
era pe drumul cel bun. 

La 1869 în fruntea liceului ajunge prof. I. Meşotă, care con- 
tinuă cu vrednicie tradiția. In anuarul din 1870/71 se publică stu- 
diul prof. 1. Popea; „Învățământul limbii materne“, iar în cel din 
1876/17, Meșotă scrie despre marele arhiereu Şaguna şi despre 
„Creşterea naţională“, afirmând că educaţia naţională „este scopul 
principal al instrucţiunii adevărate““, lar pentru a vedea orizontul 
sufletesc larg şi luminos al acestui dascăl, amintim că, studiind 
această problemă, priveşte starea socială „a Românilor din toate 
țările locuite de ei... viața socială a tuturor Românilor“. Suntem, 
dar, în linia coresiană și sub flamura lui Bălcescu, în oraşul care 
a fost mai întâi străbătut de „Răsunetul“ lui A. Mureşianu. 

Anuarul continuă să oglindească frământările sufleteşti ale 
dascălilor strădalnici. Astfel Şt, Iosif (director la 1873), tatăl poe- 
tului, studiază „Referințele între şcoală și familie“ (în anuarul din 
1877/78) şi publică „Ochire cronologică“ asupra trecutului școa- 
lelor: din Braşov (în anuarul din 1878/79). „Pentru ce trebue să 
învăţăm noi carte?“ este problema ce şi-o pune „conrectorul'“ 
Dr. N. Pop (în anuarul din 1879/80), accentuând împortanţa şcoa- 


OBCU CLUJ 


— 530 — 


lei: „Nu există act în viața unui popor, care să involve atâta 
garanţă de progres ca întemeierea unei şcoale“. 

Retrăgându-se dela direcție Şt. Iosif (1889), urmează, până 
la 1894, prof. 1. Ilasievici, iar la 18 August 1894 conducerea școa- 
lelor a fost încredințată lui V. Oniţiu. 

Cu venirea lui Oniţiu ritmul de viaţă se intensifică, zestrea 
generaţiilor trecute, tradiția sănătoasă este sporită. Tânărul harnic 
a "'nțeles că unui director i se cer în măsură mai mare calităţile 
unui profesor, că numai munca şi cunoştinţele pot să-i dea auto- 
ritatea şi prestigiul, nu ordinul de numire. De aceea, devotat învă- 
țământului, cu energie şi cu tact a pornit la lucru, stimulând pe 
elevi la împlinirea datoriei şi îndemnând pe profesori să le ser- 
vească de model. Anuarele-și măresc cuprinsul şi apar mai în- 
grijite. Constatând sărăcia literaturii noastre didactice (în prefața 
anuarului pe 1894/95), ca bărbat de școală — zice el — chemat 
a lucra în aceste institute de învățământ atât de importante, nu se 
poate să nu resimţi acest gol şi să cerci a-l împlini în interesul 
creşterii odorului celui mai scump, ce ţi-a încredințat neamul, al 
tinerimii şcolare. De aci ideea conferințelor pedagogice, cari au 
contribuit a lumina multe probleme din haosul de datorinţe ale 
profesorului şi au desvoltat un interes tot mai viu între membrii 
corpului didactic, pentru clarificarea chestiunilor de școală“. Iată, 
dar, prima lui grije la venirea în fruntea şcoalelor: limpezirea 
problemelor pedagogice, fixarea „principiilor directive“, prin studii 
şi discuţii cari vor fi publicate în anuarul şcoalei şi, prin aceasta, 
zice-el, .,nivelul şcoalelor noastre secundare se va înălța în mod 
simţitor“. Devotat carierii, pasionat de munca lui, omul de vocaţie 
este preocupat dela 'ntâiul pas de ridicarea nivelului învățământului 
la școala ce i s'a încredințat, el nu poate să rămână indiferent ca 
un profesionist, nici nu se poate mângâia cu aparenţe superficiale 
ca un diletant. EI ştie unde bate inima şcoalei, simte de unde 
trebue pornită înoirea şi, ca să 'ndemne pe ceilalți profesori, por- 
neşte însuși la muncă. Rodul acestor năzuințe sunt cele două vo- 
lume de „Conferinţe pedagogice“, cari pot fi şi azi utilizate. 

Intre aceste studii publică (vezi şi anuarul din 1897/98): 
„Proiect de modificare a programei orelor de lecţii la şcoalele 
medii din Braşov“. Direcţiunea liceului ceruse aprobarea unui plus 
de ore (de 1. română), iar ministerul maghiar n'a aprobat, urmând 

ca școala să modifice programa. E un aspect al luptelor pentru 
apărarea caracterului naţional al şcoalei. 

Urmează „Plan de învățământ pentru limba română. (Conf. 
ped. |, pag. 181—198). Este de remarcat, în legătură cu materialul 
de cl. VIII, concepţia lui asupra istoriei literaturii. El condiţiona 
predarea de următoarele: 1. Fără a studia teoriile privitoare Ia tre- 

“cutul poporului român, nu se va putea trata istoria literaturii. (Să 
nu uităm că în liceu, pe atunci, nu se învăța Istoria Românilor). 
2, Apoi, se va arăta desvoltarea limbii şi starea socială şi cultu- 
rală a poporului nostru. 3. Profesorul va da un tablou fidel al 
timpului, al aspiraţiunilor și împrejurărilor politice contemporane. 
4, Biografia va trebui să facă loc aprecierii estetice şi cultural 
istorice, 

Mai întins este studiul despre (vezi anuarul 1894/95): „Tra- 
tamentul excepțional ca mijloc aspru de disciplinare“. Se fac câteva 
precizări de valoare: Intre pedeapsa cu închisoare, care nu mai e 
suficientă pentru îndreptarea unor şcolari şi îndepărtarea din școală 
este un gol în scara mijloacelor de disciplinare directă. Efectul 
moral al măsurii disciplinare nu se produce „nefiind o cengruență 
între fapta comisă și pedeapsă“. "Tradiţia între aceste pedepse ar 
face-o: tratamentul excepțional, adecă ținuta aspră şi necruțătoare 
față de elevul care „s'a făcut nevrednic de iubirea, sprijinul şi 
considerațiunea educatorilor săi“. Acesta va fi lipsit de orice favor 
sau concesiune, i se va pretinde o exactitate mai mare la răspun- 
suri şi i se va aplica o clasificare mai riguroasă. In aplicare, se 
accentuează necesitatea „bunului tact al profesorilor“ și grija că 
orice pedeapsă trebue să fie individuală, iar semnele de îndreptare 
să fie sesizate. Acest tratament nu va îi nicicând brutal sau în- 
jurios, căci „s'ar nimici orice germene de bine din inima aceluia“, 
pe care nu-i permis să uităm că vrem să-l îndreptăm. lată câtă 
grijă în aprecierea de suiletul celor rătăciți! Adevărat dascăl după 
chipul şi asemănarea lui Cristos. După cum ne spune, sugestia 
este primită dela H. Spencer, rezultând din principiul pedagogic 
al „consecvențelor naturale“, adecă de-a lipsi p: elev, drept pe- 
deapsă, de bunurile pe cari le-a nesocotit, pentruca acum, ne- 
avându-le, să 'nţeleagă cu regrete şi durere puterea lor binefăcă- 
toare. 

Urmărind înlănţuirea acestor idei, observăm ingeniozitatea 
dascălului care pătrunde adânc în suflete și care găsește admi- 

rabile mijloace de'ndreptare. Aici vedem noi pe marele pedagog. 
care nu numai îndrumă pașii tinerimii, ci, mai ales, îndreptează 
pe cei porniţi pe cărări greşite. Să nu uităm că munca educa- 
tivă este, uneori, mai mult negativă; mai mult plivim, decât sădim. 

In aceeași linie de gândire este scris și studiul despre 
„Memorizare“, în cadrul instrucţiunii din limba română (Anuar 
1895/96). In introducere se reliefează deosebirea între pedagogia 
evului mediu şi pedagogia noua. Prima are ca mijloc de căpe- 
tenie al metodicei sale memorizarea, păgubitoare intelectului şi 
funestă în consecințele sale. Era, astfel, o știință de carte, care, - 
destăcându-se de realitate, ajunge la cele mai bizare concluzii. 
Evul nou în pedagogie se caracterizează prin faptul că pune 
pondul principal pe desvoltarea judecății școlarilor şi pe înţe- 
legerea materialului real de cunoștințe. Spiritul medieval mai 
dăinuește în școală, ca un anahronism, spune cu'ndrăsneală 
dascălul conștient de realitatea didactică a vremii. Dar, din apli- 
carea principiilor moderne s'au născut noi neajunsuri, observă 
el cu multă dreptate. Intre altele, neglijarea complectă a memori- 
zării, care își are rostul ei și în cadrul pedagogiei moderne. 
Este o lege psihologică în procesul de generalizare a adevăru- 
rilor nouă, aceea: că primii aderenți duc la extrem noua idee, 
de care sunt însufleţiți și cad astfel în greșeli tot aşa de mari 
ca şi înaintașii cu vechea idee, pe cari îi combat. După aceste 
juste constatări, arată avantagiile memorizării raţionale și pre- 
zintă un tablou, pe clase, al poeziilor potrivite pentru memorizare. 

Inseilând subtile teorii pedagogice, Oniţiu n'a pierdut din 
vedere cerințele realității și, spirit prevăzător, a pășit la 'nfăptuiri 
vrednice de amintit. Astiel, renunțând la o parte din venitul său 
(rezultat din scrierea certificatelor), întemeiază „Fondul Coresi“, - 
la 29 Mai 1896, pentru publicarea manualelor școlare și pentru 
ajutorarea profesorilor cari fac excursiuni științifice, cu scopul 
de-a înălța nivelul învățământului. Fixând ca deviză cuvintele 
înaintemergătorului Coresi, din „Psaltirea“ dela 1577: „Să cetiți 
şi bine să socotiți, că veți vedea înşi-vă că e un adevăr“. 

Și iată-l coborînd şi mai jos pe tărâmul realităţii. La 18 
Noemv. 1898 întemeiază „Masa studenţilor“, harnici şi săraci, iar 
la 23 Oct. 1911 pune piatra de temelie la localul internatului, 
considerând acea zi ca o sărbătoare „a dragostei sfinte și cu- 
rate cătră ce avem mai scump, cătră tinerimea şcolară.“ 

IV 


Școala, de fapt, crește o mulțime .- 
de spirite pasive, cari primesc re- 
zuliatele muncii altora din gura 
profesorului, fără ca ei înșiși să fi 
fost activi. Astfel de oameni nu 
devin nicicând puteri productive în 
lume, ci ajung nişte spirite receptive, 
cari nici în sfera specialității lor 
nu vor săvârși munca de-a controla 
rezultatele de știință ale altora, ci 
le vor primi totdeauna fără critică. 


V. Oniţiu 


Deşi Oniţiu a fost un pedagog practic, aplicând teoriile, 
prin arta educaţiei, a avut totuşi răgazul să fixeze și în scris 
câteva principii, cele mai multe răspândindu-le prin strălucitele 
cuvântări dela'ncheierea anilor școlari. 

Pe lângă contribuţia personală, în îndrumările lui educative 
găsim sugestii și idei străine. Acestea le adulmecăm foarte greu, 
pe deoparte fiindcă fermentul străin s'a pierdut în frământarea 
de gândire proprie, iar pe de altă parte se vede c'avea repulsia 
citatelor. Dacam fi avut la dispoziție biblioteca lui, situația ne-ar 
îi fost ușurată, căci, ca orice intelectual, a avut desigur câteva 
„Cărţi de căpătâi“, cari ne-ar îi adus lămuririle necesare. 

In tot ce a scris nu citează decât de două oripe H. 
Spencer (întrun studiu şi întrun discurs) și amintește tangenţial 
(întro schiță) pe 1. Fr. Herbart. Prin aceste mici crepături putem 
străbate mai adânc cu privirea. Studiind la Viena după 45 de 
ani dela moartea lui Herbart (1886), spiritul lui Herbart şi al 
școalei lui (P. Barth și W. Rein) era încă dominant, iar în se- 
minarul din Sibiu „treptele formale“ și-au prelungit încă multă 
vreme „formalismul“. Anticipările principiilor școalei active s'au 
furișat, probabil, din gândirea lui G. Kerschensteiner, care pe la 
1895 își începuse la Miinchen răspândirea vederilor deschiză- 
toare de noi perspective. (A. Messer, Pedagogik der Gegenwart, 
pag. 107). La curent cu literatura pedagogică a vremii, el vor- 
bește de necesitatea creşterii spiritelor active în școală, dovadă 
că adierea primăvăratecă străbătuse până la Braşov, unde a'ntâl- 

nit un dascăl înțelegător, cu pronunțată repulsie față de muce- 
gaiul pedagogiei vechi și al ruginei didactice. El vorbeşte de- 
schis despre „balastul subtilităţilor știențifice“ de cari sufăr unele | 
manuale şcolare, de ex. sintaxele latine, îndeosebi cele scrise de 
Germani, — „după cari ne cam orientăm şi noi în școală“, (Re- 
censia Sintaxei latine, de V. Goldiş. în anuarul din 1895/96). 
lată mărturisită filiaţia de gândire apt, știind că 'n Ardeal in- 
fluinţa culturii germane era puternică. 

Dar în anii de dăscălie ai lui Oniţiu, după cum ne preci- 
zează și credinciosul său tovarăș de muncă prof. Ax. Banciu, 
filosofia lui H. Spencer exercită o covârșitoare înrâurire. Nu e 
de mirare că ea se resimte în direcționarea gândirii lui Oniţiu, 
iar principiile pedagogice ale lui Spencer sunt chiar citate şi 
utilizate cu îolos. 

Ideea propășirii, indispensabilă unui educator, aduce în- 
crederea în viaţă și, deci, optimismul. „Orice forță activă pro- 
duce mai mult decât o singură schimbare, orice cauză produce 
mai mult decât un singur efect“, zice Spencer. (Progresul, pag. 
52), Această multiplicare de rezultate este adevărată pentru toate 
fenomenele universului, iar progresul, o necesitate binefăcătoare, 
Animalul a ajuns om, instinctul a devenit inteligență, iar rădă- 
cinile trebue să ducă la înflorire. Speranţa că răul și imorali- 
tatea trebue să piară, credinţa în desăvârşirea omului, care va 
fi „omul definitiv“, iată scântei din gândirea lui Spencer cari au 
aprins sufletul dornic de muncă al tânărului profesor. Cine por- 
nește la luptă cu această credință, nu se poate să n'ajungă la 
biruință. Şi Oniţiu învinge valurile „întunerecului“ de care vorbea 
Coresi, găsindu-şi razim în credeul lui Spencer: Natura omului 
trebue să se prefacă în mai bine, decât este ea acum... trebue 
să se stabilească forme mai superioare de civilizație“, dar „edu- 
cația și instrucția în chipul în care există acum, nu numai că 
nu formează desvoltarea gândirii autonome, dar ucid și această 
înclinare naturală, (Autobiografie pag. 143). De aci nevoia unei 
_ reforme, ale cărei principii sunt cuprinse în volumul „Despre 
educaţie“, cartea de căpătâi și de sănătoasă îndrumare a lui 
Oniţiu. Inşirarea câtorva idei resumative din celebra operă a lui 
Spencer ne va arăta măsura în care ele au străbătut în gândirea 
pedagogului român. 

Valoarea societăţii atârnă de caracterul cetățenilor, iar acesta 
este înrâurit de educaţie, de aci însemnătatea ei, de aci spiritul 
de prevedere şi de  statornicie, ridicarea normelor eticei mai 
presus de toate. Procesul creşterii e poate cel mai complex din 
câte sunt în natură. In acest scop, trebue s'avem ştiinţa pe care 
trebue să se bizue arta educaţiei. Să ne dăm seama, că e în firea 
lucrurilor ca la toate fiinţele plăcerea, ce însoțește funcțiunile tre- 
buincioase, să slujească de imbold la îndeplinirea lor, iar eficaci- 
tatea învățământului va fi proporțională cu plăcerea cu care va 
lucra şcolarul. De aceea, se va trezi curiozitatea elevului, se va de- 
svolta puterea de observaţie, încrederea în puterile proprii, cari vor 
duce la bucuria isbânzii şi vor face studiul plăcut. Oamenii cari 
au dobândit ştiinţa în condiţii fireşti, la vreme potrivită, şi cari își 
amintesc de faptele aduse de ea ca interesante în ele însele şi ca 
prilejul unui lung şir de isbânzi pline de farmec, vor urma a se 
instrui toată viața. Astfel, plăcerea va fi preţul muncii, iar profe- 
sorul un prieten iubit de școlari, dacă purtarea lui va fi pururea 
în raport cu principiile. Trebue să ne dăm, însă, seama și de faptul 
că educația nu înseamnă numai a creşte pe cei buni, ci mai ales 
a îndrepta pe cei rătăciţi, de aci sistemul disciplinii prin reacţiunile 
fireşti, ideea despre legătura între cauză şi efect, idee pe care am 
găsit-o desvoltată de Oniţiu în „Tratamentul excepţional“. 

Dar, pentru a se vedea că pedagogul român ma fost cu totul 
tributar gânditorului englez, amintim faptul că, faţă de utilitarismul 
acestuia, a rămas un idealist şi n'a primit ideea înlocuirii studiilor 
clasice cu științele naturale, rămânând un mare admirator al cul- 
turii greco-romane. 

Dintre studiile pedagogice ale lui Oniţiu cel mai cuprinzător 
este privitor la „Ocupaţiunea particulară a elevilor“. Acesta o- 
glindește mai fidel calitățile lui de educator, dibăcia de-a stră- 
bate în sufletul sbuciumat al adolescentului, de-a-i cunoaște 
toate tainele lui, dela pulsul precipitat până la rătăcirile bizare 
ale imaginaţiei aprinse şi, mai presus de toate, senina'nțelegere 
a tuturor svăpăierilor tinereții... și nemărginita ei iubire, mir 
dumnezeesc ce strălucește'n stropii de sudoare, suprema decorație 
a dascălilor adevărați. 

Studiul pornește dela constatarea, că timpul ce-l petrez 
elevii în școală este abia a patra parte a celui petrecut în afară 

de ea, care poate să zădărnicească succesele educative ale învă- 
țământului. De aci datorinţa neapărată a profesorilor să știe, ce 
fac elevii în timpul liber? Şi, deoarece o supraveghere directă și 
continuă a școlarilor ar fi, pe deoparte, o sarcină prea grea, iar, 
pe de altă parte, ar avea o influență stricăcioasă asupra creșterii 
de caractere independente și stăpâne pe sine, ceeace se cere 
dela școală, urmează, că profesorii trebue să aducă, prin dispo- 
ziţiuni potrivite, pe școlari acolo, ca viața şi ocupațiunea lor 
particulară să fie de natură a sprijini succesul educativ al învă- 
ţământului, nu a-l zădărnici. In acest scop, profesorii vor sta 
în raport cu părinții și, pe lângă aceasta, se vor îngriji de ocu- 
paţiunea spirituală corespunzătoare a elevului în afară de școală, 
ca el și singur să muncească bucuros, căci plăcerea de-a munci 
este mama moralității, o notă esenţială a caracterelor firme. 

Scăzând orele de cursuri (5), timpul pentru masă (2), re- 
creația (3), somn (8) și preparaţia lecţiilor (4), mai rămân două 
ore libere pe zi, plus Duminecile și sărbătorile. Experienţa ne 
arată că școlarii dispun de prea mult timp liber şi, astfel, sunt 
expuși la tentaţiile imorale ale trândăviei. Trebue să ne îngrijim 
ca acest timp să fie utilizat cum cer interesele educaţiunii. 

Scopul acesta se poate ajunge prin avizarea la o ocupaţiune, 
spirituală liberă, folositoare şi plăcută, care este : lectura particulară. 
Părerea mea, zice Oniţiu, este că această lectură, ca cel mai bun 
mijloc de creştere în viața particulară a şcolarilor, trebue să for- 
meze obiectul deusebitei noastre îngrijiri. 

Munca?n şcoală are caracterul de ceva impus, de ceva care 
trebue să se facă aşa cum cere profesorul. Elevul, obicinuit cu 
mâna de fier a disciplinei şcolare, pe lângă marile ei avantagii, 
este expus şi la primejdia de a-şi pierde toată independenţa per- 
sonală, toată libera dispunere asupra pensului său de muncă psi- 
hică. Primejdia e cu deosebire în cursul superior şi se manifestă 
grav la universitate, când elevul harnic de odinioară ajunge un 
pierde-vară, un om fără plăcerea de-a munci, un balast al societăţii. 

Vor fi diverse cauzele acestui surprinzător de dureros fenomen, 
dar unul dintre motivele cele mai însemnate este sistemul învechit 
al învățământului nostru, care nu face nimic pentru a obișnui pe 
şcolari la muncă spirituală liberă. Deşi nimic mai firesc, decât ten- 

dințţa aceasta după libertatea de a dispune asupra-şi nețărmurit, 
după independenţa voinţii, în inima omului tânăr. Tendinţa aceasta 
este un îndemn firesc, care în nețărmurita sa manifestare ar fi sigur 
foarte primejdios, pe care însă a-l extirpa cu totul este o încercare 
nebună și dezastruoasă. Sistemul de creștere obişnuit la Germani, 
şi după modelul lor la noi, mi se pare a nu ţinea seama de exi- 
genţele psihicului la școlarii de 15—18 ani. Ei sunt supuşi acelu- 
iași sistem, ca şi colegii lor din cursul inferior, măcar că firea lor 
este atât de disparată, ceeace 'nseamnă, că natura lor este siluită, 
că sunt opriți în desvoltarea lor firească, în loc de-a fi mânaţi 
înainte. Învățământul potrivit firii lor ar trebui să devină treptat tot 
mai liber, ca universitatea să le pară o naturală continuare a stu- 
diilor liceale, iar nu un minunat eldorado de ne mai gustată liber- 
tate, față de silnicia sclavajului spiritual dela şcoalele medii. Nu o 
libertate fără margini, nu asta ar sana răul, dar o firească grada- 
țiune în sistemul învățământului în spre libertate, gradațiune care 
să meargă 'n pas cu aplecarea spre independenţa înăscută tânărului 
din cursul superior. 

Un mijloc puternic în această direcţie este regularea lecturii 
particulare. Prin aceea că i se dă voie elevului întrun cadru po- 
trivit a lucra liber, a-şi agonisi cunoştinţe mai largi, muncind după 
un program propriu, şcoala ţine seama de aplecarea lui firească 
la independenţă şi-l creşte întru caracter independent. Căci elevul, 
dispunând de libertatea de a-şi alege lectura, se va obicinui a-și 
validita independenţa în acţiunile sale şi ca bărbat.ajuns la uni- 
versitate, el a făcut deja școală în muncă liberă, şi libertatea 
academică nu numai că nu-l va zăpăci, ci îi va da un teren şi 
mai larg pentru validitarea îndemnului său spre independenţă. lar 
în viață va fi un caracter, care va şti aprecia binefacerile liber- 
tăţii şi va şti înfrunta pe cei cari o calcă în picioare. 

Un alt moment educativ ce-l are lectura este că prin ea se 
cultivă în inima şcolarului dragostea de muncă, impulsul de-a 
cerceta şi a se osteni mult, pentru a ajunge la rezultatele căutate. 
Abia cinci la sută dintre profesori au dibăcia de a desvolta în 
şcolari dragostea de-a munci. 

Lectura liberă e chemată a contribui și aci la îndreptarea 
defectelor învățământului. Ea-l va obicinui pe şcolar a munci 

pentru a ajunge la rezultate. Şcolarul va urmări cu atenţiune seria 
de gândiri dintr'un volum, pentru susținerea poate a unei singure 
teze. Şcoala poate îi dă numai teza, lectura îl sileşte însă până 
a ajunge la teză. Şi câtă plăcere îi va face acum rezultatul ago- 
nisit, cum va şti el să aprecieze acum munca, ce l-a condus la 
rezultat. Spiritul lui devine scrutător şi critic, el însuși vrea să 
cerce, să caute, să se convingă despre adevărul unei chestiuni. 
Aceasta este şcoala spiritului activ, care-i chemat a contribui la 
înălțarea generală a omenirii. Având a face lectura, școlarul își 
va împărţi timpul, își va regula el însuși viața, pentruca să-şi 
poată împlini chemarea. lar o deprindere în această direcție are 
drept urmare aceeași regularitate şi în viaţa lui ca bărbat. Şi, este 
evident, aceasta este o putere enormă, care-l va reţine dela o 
consumare imorală a timpului. 
(Va urma) 

Virgil Oniţiu 
— Amintiri din tinerețe — 
de Dumitru Lăpădat 


La începutul anului școlar 1882—1883, ca în toţi anii, şi 
ca la toate școalele, elevii „Seminarului Andreian“ din Sibiu, 
se prezentau, unii pentru a urma secţia teologică, alții pe cea 
pedagogică. 

Erau aceşti tineri toți dela sate. Cei' mai mulţi fii de preoţi 
şi de învăţători, mai puţini de țărani. Tinerii veniau toamna . 
dela îndeletnicirile gospodărești ale părinților lor, cu fețele şi 
mânile pârlite de soare, pălmile cu bătături câștigate în va- 
canţa de vară, ajutând părinților la lucrul câmpului. Acesta era 
sportul tinerilor pe acele vremuri. Și era sănătos, întăritor, fo- 
lositor. Erau îmbrăcaţi după starea modestă a părinţilor lor și 
după moda dela sate din diferitele regiuni ale Ardealului. 

In mulţimea de tineri cari se prezentară în acel an jşco- 
lar la înmatriculare, ca o raritate, se arătă și un tânăr cu înfă- 
țişare orăşenească. 

Acest tânăr, cu față și îmbrăcăminte de oraş, cu privire 
serioasă, însă simpatică, cu pas grav, se plimba singur, necunoscut 
la început de ceilalți elevi. 

Curând însă au aflat că e Virgil Oniţiu, fiul judecătorului 
Alexie Oniţiu, dela tribunalul din Seghedin. 

Judecătorul Alexie Oniţiu, pentru sentimentele sale româ- 
neşti, pe cari și le manifesta cu graiul şi în scris în viaţa noa- 
stră naţională, bisericească şi ziaristică, a fost transferat din 
Ardeal la Seghedin. Ideia de stat maghiar nu putea tolera ca 
astiel de bărbaţi să trăiască între conaţionalii lor. 

Atunci am luat cunoștință, că acest Virgil Oniţiu e cel 
care scria la revista „Noua Bibliotecă“ ce apărea în Braşov sub 
conducerea lui Teohar Alexi. (Ca elev al liceului din Seghedin 
publicase schițe și nuvele în această revistă, între altele „Di- 
naintea Griviței“). 

Virgil Oniţiu, cu înfățișarea lui gravă, cu privirea lui se- 
rioasă şi pătrunzătoare, la prima întâlnire îţi făcea impresia că 
e un grandoman. După ce-l cunoașteai însă mai deaproape, 
observai la acest tânăr idealist nu numai o inteligenţă pătrun- 

zătoare, ci și o nobilă cultură a inimii și un caracter ferm, ca- 
lităţi cari l-au făcut încurând simpatizat și prețuit atât de profe- 
sori cât și de elevii seminarului. 

Imprejurările maştere în cari trăiau funcționarii români de 
stat, cu cărările la funcții de stat închise pentru tinerii români, vor 
fi determinat pe Virgil Oniţiu să se pregătească pentru biserica 
şi şcoala ortodoxă română. Sufletul său românesc, dornic de 
cultură românească, l-a determinat ca din viața ungurească din 
Seghedin să treacă la viața românească din Sibiu. 

Seminarul Andreian avea pe atunci profesori distinși: pe 
loan şi Simion Popescu, pe Dr. D. P. Barcianu, pe Dumitru 
Comșa, Dr. loan Crișan, cari răspândiau și împărtăşiau tinerilor 
din acest institut nu numai o frumoasă și însuflețită cultură 
teologică și pedagogică, ci și una ortodoxă română. 

In edificiul vechiu al seminarului, cu sale de învățământ, 
cu dormitoare, prânzitoare și grădină puţin corespunzătoare, se 
ducea o viață aspră şi nu întru toate igienică. 

Dimineaţa, elevii nu primiau dejun, iar. prânzul și cina 
erau foarte modeste. În dormitoarele cu paturi de cazarmă se 
făcea puţin foc, seara. Toate erau modeste, cum era de alttel și 
taxa: 60 fl. anual. 

Tânărul Virgil Oniţiu, crescut în familie domnească, se 
împăcă dela început cu această viață aspră. Nu se plângea, nu 
se arăta nemulțumit, pe când alţii, trăiţi mai sărăcăcios în fa- 
miliile lor, criticau într'una, arătându-şi nemulțumirea. 

Unii elevi din secţia teologică, ai căror părinți n'au avut 
posibilitatea să-i trimeată la universitate, îşi arătau mereu ne- 
mulţumirea c'au fost siliți să urmeze teologia. 

Virgil Oniţiu, care ar fi putut trece din liceu la universi- 
tate, îşi lua în serios întrarea în teologie, își da seama de ro- 
stul venirei aci și de misiunea lui ulterioară. De aceea, paralel 
cu ascultarea studiilor teologice-pedagogice, se îndeletnicia, cu 
aceeaşi plăcere, şi cu practica religioasă, luând regulat parte, 
dimineața și seara, la serviciul divin şi deprinzând cântările bi- 
sericeşti şi tipicul. 

S'a impus cu lucrări literare și artistice în societatea de 
lectură „Andrei Șaguna“ a elevilor din seminar. lar în recitare 
de poezii, nu-l întrecea altul. Îl ajuta mult şi figura-i simpatică 
și vocea-i sonoră. 


OBCU CLUJ 


— 541 — 


Societatea era condusă de un profesor, ca președinte, şi 
de un elev teolog, ca vicepreședinte. Virgil Oniţiu, pe când era 
în anul al Ill-lea, a condus această societate ca vicepreședinte. 

In timpul liber citia cărți științifice şi literare. Când citia 
întotdeauna avea creionul în mână făcându-și însemnări. mi 
amintesc că citia cu plăcere și aprecia mult scrierile lui loan 
Slavici, care în acei ani trăia în Sibiu ca director al „Tribunei“. 

Elevii seminarului, cari doreau să se cultive, să-și înmul- 
țească cunoștințele, se grupau în jurul lui Virgil Oniţiu. 

Redactorul „Telegrafului Român“, Nicolae Cristea, îi în- 
credințase redactarea unei anumite părți a ziarului și-i plătea 
5 îl. lunar. i 

Dupăce a terminat cursul teologic, a fost angajat în anul 
1885—86, în cancelaria consistorului metropolitan. Pe când func- 
ționa aci, grupase în jurul său o seamă de tineri din Sibiu, cu 
cari a jucat, cu mult succes, în teatrul orășenesc câteva piese 
teatrale, alese și puse în scenă de el. Prin ceeace V. Oniţiu 
deveni iniţiatorul teatrului de diletanți români în Sibiu. In toam- , 
na anului 1886, acordându-i-se o bursă, a plecat apoi să-şi 
continue studiile la universitatea din Viena şi la cea din Bu- 
dapesta. 


Prietenia mea cu Virgil Oniţiu 


In „Seminarul Andreian“ din Sibiu n'am fost cu Virgil 
Oniţiu nici în aceeași secţie — el fiind în cea teologică, eu în 
cea pedagogică, — nici în acelaşi an, —el fiind în primul an când 
eu eram în al doilea, — cu toate acestea și eu mă asociasem 
acelor elevi, cari s'au grupat în jurul lui. 

Insușşirile lui personale, calităţile intelectuale, educaţia și cultura 
lui aleasă, năzuinţa lui continuă spre cultivare, spre artă, spre 
tot ce e frumos și folositor, idealismul lui, dar mai ales carac- 
teru-i hotărit şi statornic ne-a atras pe o parte din contempo- 
rani în jurul personalității lui. 

Dintre cei cari s'au grupat în juru-i, în anii de semi- 
Dar, Cu mine a legat cea mai intimă prietenie, pe care mi-a 
păstrat-o cu sinceritate până la moarte. Aceasta, poate fiindcă 
aveam ambii anumite însușiri comune, dar poate și fiindcă în- 
țelesesem dela început nu numai dorul și intenția lui de a scrie, 

ci şi împrejurarea că, trăind în Seghedin, îu cunoştea viața po- 
porului, cu credinţele și datinele dela sate, lipsindu-i astiel 
subiectele din popor, pentru scrierile literare-poporale, care îl 
preocupau încă din tinerețe. 

Ca să cunoască viaţa satelor, l-am învitat în vacanțele de 
Crăciun, de Paşti și uneori şi în cele de vară, la Sălişte, de 
unde făceam excursii prin satele dela munte, până în Poiana- 
Sibiului, în cele dela șes, peste Miercurea, până la Alba-lulia şi 
până către Blaj. 

In acele excursii, la petreceri câmpenești, la ospeţe, la pe- 
trecerile tineretului, la serbări şcolare, la înmormântări, la bo- 
tezuri și la alte ocazii, a făcut cunoştinţă cu poporul, cu inte- 
lectualii acestuia și cu viaţa satelor. 

Pe cât era de serios, pe atât se putea face de plăcut, de 
vesel și prietenos în societate. Se impunea prin vorbirile sale 
de spirit, prin recitări artistice de poezii la anumite ocaziuni. 
În conversaţia cu intelectualii şi cu fruntașii satelor era vesel, 
plăcut, fără să i se micşoreze autoritatea. Pentru cultura și pen- 
tru alesele-i însuşiri sufletești era simpatizat și respectat de toți 
cei cari îi făceau cunoştinţa. 

Din acele excursii, din conversațiile cu diferiți intelectuali 
şi ţărani fruntași şi-a ales, la anumite ocazii de distracții, unele 
subiecte pentru scrierile sale de mai târziu. 

Aşa, schiţa „Notarul Scurtu“, publicată în volumul „De 
toate“, e inspirată de cunoașterea unor notari comunali din jurul 
Săliştei. Ideia schiţei „O serată în Şunturug“ i-a trezit-o o pro- 
ducţiune şcolară — întrun sat tot din apropierea Săliştei — la 
care luase parte ca student în teologie și al cărei încărcat pro- 
gram fusese compus fără nici un gust artistic. „Vodă dospitul“, 
la fel, se leagă de declamarea lui „Despot Vodă“ de către un 
prieten, pe care publicul, obicinuit să audă din partea acestuia 
numai vorbiri şi poezii hazlii, l-a primit cu un hohot de râs de 
îndată ce a apărut pe scenă și a rostit titlul poeziei. 

Multe şi din schițele cuprinse în „Clipe de repaus“ își au 
obârșia în zilele petrecute în Sălişte şi în jurul acestei comune, 
cu ai cărei locuitori V. Oniţiu a ținut legături sufleteşti și prie- 
tenești până ia moarte. 

Cerceta Săliştea de câte ori i se oferiau ocazii. Ca student 
universitar, apoi ca director și profesor al liceului din Braşov, 
unele vacanțe de vară le-a petrecut aici. Nu numai regiunea îi 
plăcea, ci aprecia şi viaţa culturală și economică, care se desfă- 
șura aici prin instituțiunile şi reuniunile ei. 

Dar și Săliştenii simţiau o mândrie şi o mulțumire sufle- 
tească, de câte ori aveau fericirea să-l aibă între ei. 

In anul 1900, îndată după frumoasele serbări de împli- 
nirea a 50 de ani dela înființarea marelui liceu ortodox-român 
din Brașov, cei ce au întemeiat ziarul „Deşteptarea“ au pornit 
urâta și pătimașa campanie de ponegrire şi distrugere a acestui 
valoros director. | 

Sinodul protopopesc al Săliştei, considerând însemnătatea 
culturală a liceului rom. ort. din Brașov și valoarea conducă- 
torului Virgil Oniţiu, a protestat contra acelei campanii cu ten- 
dinţa de distrugere a celui care conducea liceul cu atâta pri- 
cepere și superior suflet românesc. Această adresă de protestare 
a fost trimisă consistorului arhidiecezan şi tuturor membrilor din 
sinodul arhidiecezan. 

Las să urmeze aici două scrisori ale mult regretatului meu 
prieten, pe care neamul, școala şi cultura românească l-au pier- 
dut prea curând, în toiul unei activități cu rezultate atât de bi- 


necuvântațe. 
Braşov, 20 Mai v. 1910 
dubite amice, 


La jubileul tău de 25 ani! 

Ce să-ţi pot eu spune la acest prilej festiv? 

Un amestec ciudat de sentimente contrare îmi copleşește sufletul, în- 
cât nu-mi pot ţinea 'n cumpănă gândul şi inima. 

Că-mi pare bine, bine din suflet — mai încape vorbă? Dar că în ace- 
lași timp mă cuprinde o supărare duioasă, de ce să tăgăduesc? 

Uite, jubileele acestea, îndeosebi cele dela 25 de ani în sus, sunt staţii 
în împărăţia bătrânețelor şi pietri miliare ale unui drum tot mai scurt... până 
la locul, unde încetează toate jubileele.... 

— lată ce mă roade la inimă!... 

Se poate? 

Adecă să fi îmbătrânit și Trică ?*) 

Trică cel vecinic tânăr ?!,.. Şi Săliștenii anunţă această ştire cumplită în 
glas de bucium, ca s'o ştie lumea toată! ?... 

Aşa e€, şi trebue să fie așa. Dar vezi, eunu mi-am dat seama până azi. 


*) Aşa-mi spuneau prietenii mei. 

Şi glasul care m'a chemat cu atâta drag la jubileul tău, m'a deșteptat 
fără veste dintr'o iluzie plăcută şi acum mi-i acru sufletul... 

Cum de trebue să nu rămână vecinic tineri oameni ca prietenul meu 
Trică ?... Cum? Să nu fie cu supărare, Trică dragă, dar uite, nu eram sincer, 
dacă nu-ți spuneam că jubileul tău a stors gânduri dureroase din sufletul meu, 

Dacă cu toate acestea nu vin să-ți fac condoleanţe, ci să-ți urez din 
tot sufletul ani mulţi şi fericiţi de muncă rodnică şi românească — o fac în 
convingerea că la tine bătrâneţele nu se încep cu jubileul de 25 ani, —o 
fac în convingerea, că şi peste alți 25 ani, la proximul jubileu, pe care doresc 
să-l ajungi cinstit, sănătos, vei găsi în sufletul tău încă atâta comoară de 
tinereţe senine, câtă să uimească lumea fiilor şi nepoților tăi de pe vremuri! 

Rămâi și până atunci așa cum ai fost şi ești — vorba poetului: — 
„Vecinic tânăr şi ferice!“* lar pe mine mă lasă cu necazul, care mă roade, că 
nu mi-a fost dat să fiu de față la această frumoasă serbare a celui mai ve- 


chiu şi mai bun prieten al meu, 
Al tău Virgii Oniţiu 


Frate Trică, 

După potolirea furtunii ce a trecut peste mine, abia acum ajung să-ţi 
scriu câteva şire. 

[ţi mulțumesc şi ţie şi celorlalți frați Sălişteni, cari cu atâta dragoste 
şi-au adus aminte de mine în zilele când ura şi patima nebună credea că e 
lesne a sugruma adevărul şi dreptatea, dacă ai milioanele..... la spate. 

Din lupta purtată am ieșit învingător, compiet învingător; dar nu mă 
amăgesc nici pe un moment, că nu dreptatea cauzei mele, nu adevărul curat 
ca lumina soarelui au învins aci, ci numai curat groaza metropolitului de 
opinia publică românească, — iată pârghia secretă care m'a scos învingător în 
contra... 

De nu era forța cumplită a opiniei publice, pe care nefericitul de V...+ 
zadarnic cerca a o seduce și perverti, — cu toată sfânta dreptate, rămâneam 
cu gâtul sucit de Eforie și Delegaţiuni; nu-şi mişca consistoriul nici degetul 
pentru o cauză ideală, pentru care, durere, actualul metropolit nici un sens 
nu are. Astfel dar, nu-mi fac nici o iluzie despre valoarea reală a învingerii 
mele; valoare reală nu înseamnă, că de-acum școala va mergepe şinele puse 
de mine, ea înseamnă numai atât: că........ sau convins cu groază, că există 
puteri chiar în lumea aceasta, pe cari nu le poți omori cu forța brută a 
banilor, — că în ochii lumei mari românești calicul şi „săracul“ director Virgil 
Oniţiu numără mai mult decât tot...., cu toate milioanele lui şi cu toată 
haita...... cu tot. Acesta e câștigul real: este o stavilă în calea celei mai te- 
merare nesocotințe a unor oameni, al căror Dumnezeu e banul! — Atât şi 
nimic mai mult! 

Eu sunt însă și cu atât foarte mulțumit. Căci nu mă așteptasem mai 
la nimic dela stăpânirea din Sibiu. 


Braşov, 15/28 Febr. 1901 
Virgil Oniţiu 

Formarea vechiului drept românesc 
nescris 


(Obiceiul Pământului) 


de loan D. Condurachi 
Consilier de Legaţie 


(Urmare din nr. 5) 


Dacă ar fi să rezumăm în câteva cuvinte cele desvoltate mai 
sus în privinţa denumirilor date Obiceiului Pământului, vom spune 
că termenul „zakon“ se referea la totalitatea normelor şi practi- 
celor juridice bine stabilite, admise ca având tăria de lege scrisă, 
şi care puteau fi impuse la nevoie cu forţa ca fiind obligatorii . 
pe întreg cuprinsul ţării. Erau principii admise de multă vreme 
(ab antiguo) şi de toţi (praescripta et approbata). In documentele 
scrise în latineşte „zakon“ e redat prin „jus“ sau „lex“, iar în 
cele scrise în româneşte prin „lege“ ori „leage“ sau „leagea ţării.“ 

Noţiunea „pravo“ se referea la aplicarea normelor şi prac- 
ticelor din Obiceiul Pământului în conformitate cu echitatea, cu 
dreptatea sau cu morala. Era un anumit mod de a aplica Obi- 
ceiul Pământului, variabil după timp, loc, persoane şi împrejurări. 

Noţiunea „pravo“ îngloba întrânsa, dintr'un anumit punct 
de vedere, şi sfera de aplicaţiune a lui „zakon“. 

Insfârşit, termenul „obiciai“, cu multiplele lui accepţiuni, 
cuprindea întrânsul şi pe „zakon“, şi pe „pravo“, precum şi orice 
altă normă sau practică juridică în formaţiune care, cu timpul, 
putea să devină „zakon“. În acest din urmă sens trebue înţeles 
cuvântul „obiceiu sau obiceiuri“ din unele documente care vor- 
besc de încercări de a se întroduce alte practici juridice“... pentru 
căci au umblatu.... ca să ridice alte obiceiuri“...!), sau când cro- : 
nicarul Nicolae Costin, în Cronica sa, ne spune la Domnia lui 
Constantin Duca Vodă: „că acum făcuse boierii obiceiu nou de 
zicea : Cine -au şezut în sat boieresc 12 ani să rămână vecin...“ 12) 

Aceste erau nuanțele care existau între cele 3 denumiri 
date Obiceiului Pământului: „zakon“, „pravo“ şi „obiciai“, nuanţe 
determinate de sfera de aplicaţiune şi de sensul acestor termeni 
— ceeace şi explică prezenţa lor împreună în acelaşi document, 
lucru ce mar fi fost posibil dacă aceste trei denumiri ar fi fost 
sinonime, Prin urmare, ceeace constitue deosebirea între aceste 
trei noţiuni nu este data şi modul întroducerei lor dela Slavi la 
Români, cum pare a susţine I. Bogdan, ci însuşi conţinutul lor, 
adică sfera lor de aplicaţiune. 


1) C. Giurescu, Vechimea rumâniei, pp. 42—43. 
2) M. Kogălniceanu, Lefopiseţe, II, pag. 41. 

“In legiuirile scrise în româneşte, începând cu pravilele lui 
Vasile Lupu (1646) şi Matei Basarab (1652) şi continuând cu 
Pravilniceasca condică Ipsilanti (1780) şi legiuirile Calimach (1817) 
şi Caragea (1818), întâlnim foarte des termenul „obiciai“, în înţe- 
lesul de drept nescris, pe când celelalte două denumiri „leage“ şi 
„dirept“, din ce în ce mai rar. 

Insfârşit, când în a doua jumătate a veacului al XIX-a sa - 
întrodus la Români Codul civil şi alte legiuiri copiate după le- 
giuirile occidentale, părăsindu-se cu desăvârşire vechiul drept ro- 
mânesc nescris, termenul „obiceiu“, care era -expresia acestui 
drept, nu mai avea nici o rațiune de a îi păstrat în noile le- 
giuiri şi a fost înlocuit cu „drept“ ori „lege“, aşa cum există 
până astăzi. 


III. Influențele străine ce s'au exercitat asupra 
Obiceiului Pământului 


Cercetătorii vechiului nostru drept întrebuinţează, în general, 
un termen impropriu pentru a arăta diferitele influenţe ce s'au 
exercitat asupra Obiceiului Pământului. Ei vorbesc de „origina“ 
romană, slavă, bizantină ori tracă a vechiului nostru drept, ca şi 
cum normele juridice nescrise ar fi fost împrumutate pedeantregul 
dela un popor sau altul, fără ca neamul românesc să fi avut 
vre-o contribuţie originală în formarea lor. O atare concepţiune 
trebue înlăturată ca fiind în contrazicere cu modul cum se ivesc 
şi se formează normele juridice la orice popor şi, deci, şi la po- 
porul românesc. Fazele de desvoltare ale acestor norme se pot 
urmări la unele neamuri până în cele mai îndepărtate timpuri şi 
ele prezintă o mare originalitate, ca şi celelalte manifestări su- 
fleteşti. 

Este, totuşi, în afară de orice îndoială, că contactul Româ- 

nilor, în cursul veacurilor, cu diverse neamuri, sa resimţit în toate 
domeniile şi deci şi în Obiceiul Pământului. Negreşit că unele 
influențe au lăsat urme mai adânci, fiind mai puternice şi de 
lungă durată ; altele, din contră, au lăsat urme puţine şi neîn- 
semnate. 
Când a fost însă vorba să se determine în ce măsură s'au 
exercitat diferitele influenţe străine asupra vechiului nostru drept 
nescris, părerile s'au împărţit. După unii istorici şi jurişti s'a so- 
cotit hotărîtoare o influenţă, după alţii alta. De aici şi formularea 
mai multor teorii asupra pretinsei „origini“ a Obiceiului Pămân- 
tului. Anumite constatări şi mărturii vin din timp în timp în spri- 
jinul susținătorilor uneia sau alteia din aceste teorii, dându-le 
astiel o nouă justificare. 

Trebue să recunoaştem însă că, prin controversele şi pole- 
micile ce-au provocat aceste teorii, s'a adus o însemnată contri-' 
buţie la promovarea studiului vechiului nostru drept, care părea 
lăsat cu totul în părăsire. 

Să vedem care sunt teoriile ce s'au formulat cu privire la 
influenţele ce s'au exercitat asupra Obiceiului Pământului, cum 
au fost justificate precum şi criticele- ce li se aduc. 


a) Influența romană 


Istorici ca B. P. Haşdeu 1), Grigore Tocilescu?), Vasile Pâr- 
van *) şi alţii, precum şi jurişti ca Şt. G. Longinescu, fost profesor 
de drept roman la Universitatea din Bucureşti *), au susţinut că 
vechile noastre norme juridice îşi trag origina lor din dreptul 
roman. 

Partizanii acestei opinii au spus, cu multă dreptate, că din 
moment ce graiul românesc este o limbă romanică, nu numai ca 
structură şi lexic, dar mai cu seamă în privinţa întrebuințărei 
permanente şi curente a termenilor de origină latină pentru toate 
actele vieţii lor şi pentru tot ce e în legătură cu omul şi cu me- 
diul înconjurător; dacă Românii au anumite reminiscenţe romane 
în port, în jocuri, în ceremoniile lor religioase, în păstrarea unor 


1) B. P. Haşdeu, Arhiva Istorică a României, |—IIl, 1865—1867 ; 1sto- 
ria critică;  Originele Craiovei în „Columna lui Tfaian“ 1877; Cuvente den 
bătrâni, |, 1878. 

2) Grigore Tocilescu, Despre Legat. prefața pag. 19: „Poporul român, 
mai înainte de a veni opera legiuitorului, avea în sânul său un drept, Obi- 
ceiul Pământului, moștenit dela muma Romă, drept nescris, care se mani- 
festă din primele momente ale existenței noastre ca națiune...., acest drept 
latin, rămas după invazia barbarilor, a fost modificat mai târziu de dreptul 
Ca, eter bizantin...“ — Juriul la Români în „Foaia Societății Românis- 
mului', 

3) N. Pârvan, Inceputurile vieții romane la gurile Dunărei, 1923, pp. 
15, 108—109, 222—223. La penetration hellenique et heilenistique dans la 
vallee du Danube, pag. 25. 

4) Şt. G. Longinescu, /storia dreptului românesc, pp. 10—12 şi pag. 
331 : „Fără îndoială că regulele de drept roman, care au cârmuit Dacia atât 
în vremea Romanilor cât şi în vremea Bizantinilor, au putut continua să se 
aplice ca şi în Moldova, sub formă de obiceiuri ale pământului“. Pravila lui 
Vasile Lupu, pag. 12: „In adevăr se poate ca până la Vasile Lupu să se îi 
păstrat ca obiceiuri unele reguli romane aduse de colonişti, de asemenea se 
mai poate ca alte obiceiuri să se fi închegat pe temeiul legilor împărătești, 
care dela Alexandru cel Bun alcătuiau dreptul subsidiar al Moldovei.“ După 
ce Longinescu admite şi o înrâurire a dreptului canonic, care era tot roman 
(pp. 72—13), mai susține că: ....„Vasile Lupu, prin spicuirea sa a făcut ca 
dreptul roman să fie primit a doua oară în Moldova, nu în starea de odi- 
nioară, ci așa cum se aplica pe atunci în apusul Europei...“ (pag. 76.) — A se 
vedea de asemenea și lucrarea aceluiaşi autor întitulată: „Anciennes lois rou- 
maines et leurs sources, pp. E—F, S—G, 

sărbători păgâne ca Rusaliile (Rosalia)!), era firesc să fi păstrat 
şi o puternică tradiţie juridică. 

Civilizaţia romană fusese prea veche şi prea puternică în 
ţinuturile dela Dunăre şi nu s'ar putea concepe ca ea să fi dis- 
părut fără să lase urme în formațiunea şi viaţa juridică a po- 
porului românesc. 

Se mai invoacă în sprijinul originei romane a vechiului 
drept nescris românesc şi anumite fapte ca continuitatea Româ- 
nilor la nordul Dunărei, dela apariţia lor ca popor şi în tot de- 
cursul evului mediu — lucru istoriceşte pe deplin dovedit?), — 
precum şi caracterul latin al creştinismului la Români3), care toate 
au contribuit, într'o largă măsură, la păstrarea elementelor împru- 
mutate dela civilizaţia romană. 

De altfel, dreptul roman a continuat să se aplice în pro- 
vinciile stăpânite odinioară de Romani, chiar după ce stăpânirea 
romană a încetat asupra lor) şi au fost cucerite de barbarii nă- 
vălitori; multe din legiuirile barbare au fost puternic influențate 
de dreptul roman clasic, vulgar, provincial ori bizantin, dela care 
au luat o bună parte din normele lor. 

Scriitori germani ca romanistul Mitteis?), au arătat perzi- 
stența dreptului roman vulgar în provinciile de răsărit ale Impe- 
riului roman chiar după năvălirea barbarilor; iar din descoperirea 
aşa numitelor „tabulae ceratae“ în localitatea Roşia din Transil- 
vania, a căror descriere a fost magistral făcută de T. Mommsen€) 
şi care cuprind acte juridice de ale provincialilor din Dacia, da- 
tând din secolul a! Il-lea după Hr., precum şi din alte monumente 
tot din timpul stăpânirei romane, se poate trage concluzia că 


1) N. Pârvan: Inceputurile viefei romane la gurile Dunărei, pag. 102. 

2) A. D, Xenopol, Une enigme historique. Les Roumains au Moyen — 
age, 1885, D Onciul, Zeoria lui Roesler, studii asupra stăruinței Românilor 
în Dacia Traiană de A. D. Xenopol. Dare de seamă critică în „Convorbiri 
Literare“ 1885, — N. lorga, Le probieme de l'abandon de la Dacie par 
P'empereur Aurelien în Rev. Hist. Sud-Est, |, 1924, pag. 37 şi urm. — La 
place des Roumains dans Histoire Universelle 1935. Al. Philippide, Ori- 
ginea Românilor, |.: Ce spun izvoarele istorice, 1925. 

3) ]. Zeiller, Les origines chretiennes dans les provinces danubiennes 
de Empire romain, 1918. — N. îorga, Istoria bisericei românești şi a vieţei 
religioase a Românilor, ed. 2 vol. i, 1929. — [. Popescu-Spineni, Vechimea 
creștinismului la Români, 1934. 

4) F. v. Saviegny, Geschichte des rămischen Rechis im Mittelalter, 
1834—1851. — Fitting, Les commencemenis de PEcole de droit de Boulogne, 
1888. — Flach, Etudes critiques sur Phistoire du droit romain au Moyen- 
Age, 1890 — P. F. Girard, Les preliminaires de la renaissance du droit ro- 
main, în „Revue historique de droit francais et Gtranger“, 1922 pp. 1—46. 

5) K. Mitteis, Richirecht und Volksrechi in den Ostlichen Provinzen des 
roâmischen Reichs 1891. 

6) Corpus inscriptionum latinarum, vol. Li, pp. 921—959. 

viaţa romană a fost destul de intensă în ţinuturile noastre!), şi cu 
toată vitregia vremurilor, în timpul năvălirei barbarilor, este ab- 
solut imposibil ca amintirea romană, care pătrunsese adânc în 
sufletul populației colonizate în Dacia şi a băştinaşilor, să se fi 
şters fără urme. 

Până târziu, în secolul al XVI-lea, scriitori străini ca: Paulo 
Giovio (1483—1559) şi Leonard Goreccius (1574) constatau că 
la Români obiceiurile, legile şi limba sunt romane.?) 

Invocând aceste consideraţiuni de ordin general, susţinătorii 
originei romane a vechiului nostru drept nescris s'au ferit însă să 
intre în amănunte şi să se ocupe mai de aproape de instituţiunile 
juridice ale Românilor, arătând care este contribuţia dreptului ro- 
man în formațiunea şi evoluţia fiecărei instituțiuni în parte şi până 
la ce punct această contribuţie a fost hotărîtoare. 

Să atribuim oare acest lucru prea marei încrederi a istori- 
cilor şi juriştilor români în descendența noastră romană necon- 
testată, ceeace ar explica dezinteresarea acestora de a mai da 
explicaţiuni suplimentare şi de a se ocupa în detaliu de normele 
juridice ale vechiului drept românesc nescris, ori greutăţei de a-şi 
putea documenta părerile ce susțineau în privința originei romane 
a diferitelor instituţiuni din Obiceiul Pământului ? E necesară deci 
o lămurire oricât de succintă a acestei chestiuni. 

Dacă ținem seamă de realitatea lucrurilor, este în afară de 
orice îndoială că cultura romană pătrunsese în ţinuturile dela Du- 
năre cu mult înainte de cucerirea Daciei de către Traian. Când 
însă această țară a intrat efectiv sub stăpânirea romană, nu nu- 
mai că ea a fost colonizată cu locuitori aduşi din toate părţile 
Imperiului, care trăiseră până atunci sub administraţia şi influenţa 
romană, dar s'a instalat în noua provincie cucerită, cum era şi 
firesc, o conducere romană. Au venit deci funcţionari şi legiuni 
romane ; au venit negustori romani sau din provinciile romane, 
cari s'au aşezat mai ales în oraşe şi centrele mai importante. O 
viaţă nouă a început să pulseze în Dacia. 

Satele au rămas însă mai departe cu populaţia lor băşti- 
naşă dacică, ia care s'au mai adăugat poate, cu timpul, şi unele 
elemente străine, răsleţe. Alte sate au fost înființate de către co- 
loniştii aduşi sau de către veteranii împroprietăriți în Dacia. 


1) N. Pârvan, Parentalia în „Anal. Acad. Române“ II. 1922. — Ince- 
puturile vieții romane la gurile Dunărei, 1923, pag. 223: „Intre Dacia lui 
Traian, care-și începe viața cea nouă de abia dela 107 înainte, și Dobrogea 
care începuse cu o sută de ani mai curând, se deschid drumuri multe bine 
păzite şi mereu umbiate, atât din Ardeal spre Mare cât și dela Mare spre 
Ardeal. Pe văile Siretului, Buzăului, Ialomiţei, Argeșului, trec acum la deal şi 
la vale trupe romane, negustori romani, țărani daco-romani şi viaţa dacică, 
până în adâncurile ei, fără sgomot şi fără pompă, se face viața romană.“ 


2) Şt. G. Longinescu, Pravila lui Vasile Lupu, pag. 15. 

Activitatea întreruptă un moment de războaie şi-a reluat din 
nou cursul. S'a stabilit un contact din ce în ce mai frecvent — 
impus de noua stare de lucruri şi de necesităţile vieţei — între 
aceste oraşe impregnate cu elemente romane şi între sate, care 
încetul cu încetul caută să se adapteze la noua situațiune. Băşti- 
naşii din aceste sate şi mai ales cei din oraşe încep să înveţe 
limba latină, unii încep să se intereseze poate chiar de cultura 
romană. 

Din contactul zilnic cu administraţia, cu negustorii, cu le- 
gionarii şi coloniștii romani, populaţia autohtonă din Dacia învaţă 
dela aceştia anumite cântece şi jocuri, adoptă portul roman, moda 
romană şi obiceiurile romane, învaţă unele îndeletniciri romane, 
iau parte. la proslăvirea unor zeități păgâne şi la ceremoniile re- 
ligioase ale populaţiei romane, cu un cuvânt, băştinaşii încep să-şi 
însuşească cultura, obiceiurile, portul şi ceremoniile religioase ale 
Romanilor. 

In administraţie băştinaşii nu puteau pătrunde, cel puţin în 
primele decenii după cucerire, nefiind cetăţeni romani şi neavând 
nici pregătirea necesară. | 

Cât priveşte distribuirea .dreptăţii, ea se făcea, în principiu, 
tot de funcționarii romani, probabil nu după prescripţiunile drep- 
tului roman din timpul Imperiului, care erau prea rigide, prea sa- 
vante şi prea complicate ca să fie pricepute de populaţia băşti- 
naşă, ci după anumite norme adaptate condiţiunilor de viaţă din 
acea provincie şi mentalităţei localnicilor. 

Actele juridice dintre locuitorii Daciei se făceau după anu- 
mite reguli de drept, care difereau, în multe privinţe, de prescrip- 
ţiunile dreptului roman din epoca cucerirei Daciei. Existența 
acestui drept ne-o atestă tabulele cerafe descoperite la Roşia în 
Transilvania, deşi până astăzi nu sa găsit nici un edict pro- 
vincial sau alte mărturii care să ne arate, cel puţin în linii ge- 
nerale, în ce consta regimul de drept aplicat de administraţia ro- 
mană în Dacia. 

Este în afară de orice îndoială că viaţa juridică din Dacia 
se conducea după reguli de drept cu totul diferite de cele ce se 
aplicau la Roma. 

Că aşa a trebuit să se petreacă lucrurile, se poate deduce 
din anumite situaţiuni, care s'au repetat până în zilele noastre. Şi 
nu mai departe decât acum trei decenii, până la modificarea din 
1907 a legei de organizare judecătorească, existau în România 
aşa zisele judecătorii comunale, formate din '3 persoane: primarul 
comunei şi 2 juraţi aleşi de populaţie. Aceste instanţe judiciare, 
care judecau diferitele neînţelegeri dintre locuitorii comunei, dă- 
deau hotărîri, fără drept de apei, dacă valoarea litigiului era 
până la 5 lei şi cu drept de apel până la 50 iei; ele nu aplicau 
dispoziţiunile legilor în vigoare (cod civil, penal, comercial etc.). 

pe care le ignorau complect — atât primarul cât şi juraţii abia 
ştiau să iscălească, — ci se conduceau după conştiinţa lor şi ho- 
tărau cum credeau ei că e drept. Pe lângă aceste instanțe po- 
pulare existau desigur judecătorii de ocoale, tribunale, curţi, for- 
mate din magistrați de carieră, cari împărțeau justiţia după di- 
spoziţiunile legilor în vigoare. 

Din cauza atacurilor repetate ale barbarilor, provincia Dacia 
a fost părăsită de Aurelian la 270 d. H. Au plecat funcţionarii şi 
persoanele întrebuințate în administraţie, a plecat și majoritatea 
negustorilor şi furnizorilor, au plecat legiunile romane şi poate 
şi o parte din populaţia mai bogată. Au rămas însă băştinașii, 
coloniştii şi veteranii aşezaţi în sate. Ei s'au supus noii stă- 
pâniri, au căutat să se acomodeze cu dânsa, iar cei ce mau putut 
sau au rezistat, s'au refugiat poate în locuri mai retrase aştep- 
tând vremuri mai bune, însă mau plecat din Dacia. 

Din necesităţile zilnice şi din convieţuirea forţată cu bar- 
barii, cari vremelnic au stăpânit Dacia, s'au născut anumite re- 
guli de drept. Acestea, desigur că nu cuprindeau nici pe departe 
ceva din dreptul roman, care nu fusese niciodată priceput sau 
aplicat de băştinaşii din Dacia. | | 

Aceste norme juridice puteau să pară la prima vedere că se 
apropie în unele privinţe de concepția romană, dar în fond ele 
prezintau mari deosebiri, deoarece nu se formaseră nici măcar 
sub influenţa dreptului roman, a cărui aplicare în Dacia a încetat 
odată cu stăpânirea romană. 

Din aceste norme juridice nescrise, populare şi în continuă 
transformare, îşi trage origina vechiul drept românesc nescris, 
căci cu această tradiţie juridică s'a născut poporul român, iar nu 
cu cea romană. 

Că sunt dispoziţiuni în vechiul drept nescris românesc, care 
se aseamănă cu unele din dreptul roman, acest lucru se poate 
explica prin faptul că, în faţa aceloraşi necesităţi, populaţiuni în- 
rudite pot produce instituţiuni asemănătoare. In fond însă sunt şi 
mari deosebiri şi de aceea criticele ce se pot formula contra 
teoriei originei romane a vechiului drept românesc sunt multiple 
şi destul de serioase. În general, se poate invoca marea deose- 
bire care există între dreptul roman din epoca cucerirei sau chiar 
părăsirei Daciei şi normele juridice ce alcătuesc Obiceiul Pămân- 
tului. Dacă trecem apoi la studiul diferitelor instituţiuni juridice, 
constatăm că există deosebiri — uneori fundamentale — între 
felul cum erau organizate familia, proprietatea, moştenirile, dreptul 
penal la Romani şi în Obiceiul Pământului. 

Anumite practici juridice ca: protimisul, frăţia de cruce sau 
de moşie, cojurătorii etc., nici nu existau măcar în dreptul 
roman, 

Din modul cum s'au format satele româneşti şi din cauza 
legăturei de rudenie de sânge, care lega pe toţi descendenţii unei 
persoane, care de cele mai multe ori era şi întemeietorul satului, 
a existat la Români pe lângă proprietatea individuală şi o copro- 
prietate familială, supusă la anumite restricţiuni (protimis) în fa- 
voarea rudelor şi megieşilor, lucru necunoscut la Romani. 

Apoi ocupaţia Românilor, în decursul Evului Mediu, fiind 
pe lângă agricultură şi creşterea vitelor, ei au cunoscut şi o pro- 
prietate comună asupra păşunelor şi pădurilor, ceeace nu exizta 
în dreptul imperial roman. 

Intâlnim, însfârşit, în vechiul drept românesc cazuri când 
înstrăinarea unei proprietăţi era interzisă şi ea nu putea trece 
decât în stăpânirea unor persoane determinate de mai înainte, 
ceeace nu se pomeneşte în dreptul roman. 

Dacă trecem la familie, câtă deosebire între dreptul roman 
şi cel vechiu românesc, în ceeace priveşte puterile şefului familiei 
asupra soţiei şi copiilor şi asupra averei dotale sau parafernale 
a soţiei; deasemenea în privinţa obiceiurilor dela logodnă şi nuntă 
şi a efectelor căsătoriei! 

Dacă trecem la dreptul penal, .constatăm că sistemul de 
delicte şi penalităţi diferea de cel roman, unde „compoziţia“, îm- 
păcarea între părţi în urma unui delict, era necunoscută. 

Faţă de aceste deosebiri aşa de pronunţate între institu- 
ţiunile fundamentale ale dreptului roman şi cele din Obiceiul Pă- 
mântului, se mai poate susţine oare că vechiul nostru drept ne- 
scris e de origină romană? 


b) Influența slavă 


Incepând din secolul al Vl-lea, diferitele triburi slave au 
năvălit în ţinuturile dela nordul Dunărei, luând în stăpânire în- 
cetul cu încetul toate aceste locuri şi supunând dominaţiunei lor 
populaţiunile daco-romane ce locuiau în Dacia. 

Dominaţiunea Slavilor a durat mai multe secole dearândul. 1 
Fiind probabil mai puţin numeroşi decât populaţiunile daco-ro- 
mane supuse şi datorită şi altor împrejurări, ei dispar cu timpul 
în masa băştinaşilor. 

Convieţuirea şi apoi amestecul Slavilor cu populaţiunile daco- 
romane mar fi putut însă avea loc fără oarecari acomodări şi în- 
râuriri reciproce a acestor neamuri aşa de diferite. 

Din această încrucişare şi contopire a acestor neamuri s'a 
născut poporul românesc. De aceea, fără a merge aşa departe ca 
slavistul Ion Bogdan, care susţine că „fără această înrâurire slavă 


1) L. Niederle, Manuel de Pantiquite slave, 2 vol. 1923—26, 

nu poate fi vorba de poporul român!)“, socot totuşi că Slavii au 
avut un mare rol în formarea poporului nostru. 

De aceea, moştenirea slavă se poate urmări la Români în 
diferite domenii.?) 

In ce măsură Slavii ne-au transmis firea și caracterul lor e 
mai greu de precizat. 

In alte privinţe, cercetările făcute până astăzi sunt destul 
de concludente. Astfel, în toate ţinuturile dela nordul Dunărei, 
locuite de Români, întâlnim numeroase denumiri slave date ape- 
lor, dealurilor, munţilor, satelor, târgurilor, oraşelor etc.) 

In privinţa limbei, nu numai că constatăm un mare număr 
de cuvinte slave, — uneori chiar pentru a dubla pe cele de ori- 
gină latină existente, — dar şi cuvinte noi cu rădăcină latină şi 
terminaţiuni slave. Această bogată moştenire linguistă slavă, care 
se păstrează până astăzi, a făcut pe unii filologi români să con- 
sidere elementul slav ca preponderant în formațiunea limbei ro- 
mâneşti.+) S'au adoptat termeni slavi pentru a exprima noţiunile 
fundamentale aproape în toate manifestările vieţei şi în princi- 
palele îndeletniciri.”) De asemenea şi în vechea organizaţie po- 
litică şi socială a Românilor se poate găsi o influență slavă.) 
După întemeierea Principatelor ne-a venit dela sudul Dunărei o 
influență culturală şi bisericească slavă.?) 


zi 1. Bogdan, Istoriografia română şi problemele ei actuale, 1905, 
pag. 21. “ 

2) |. Bogdan, Despre cnejii români 1903, Ilie Bărbulescu. Origina celor 
mai vechi cuvinte și instituții slave la Români, în „Arhiva“ XXLX (1922). — 
N. lorga, Istoria Românilor din Ardeal şi Ungaria, 1915. — D. Onciul, Ro- 
mânii în Dacia până la întemeierea Principatelor, 1902. 

3) Iorgu Iordan, Rumănische Toponomastik, 1924—26. | 

4) Ovid Densuşianu, Histoire de la langue roumaine, 1902,... „Une 
bonne partie de I'heritage latin a te remplacâe par des emprunis faits au 
slave et ce n'est pas seulement pour exprimer des notions secondaires qu'on 
a puise au trâsor lexical de cette langue.... Son ințluence sur le roumain 
fut beaucoup plus intense et varice que celle du germanique sur ltalien ou 
le francais... On se rendrait coupăble d'une falsification de Phistoire si /'on 
ne voulait pas reconnattre la grande part d'influence qwa eue le slave sur 
le roumain.“ (pag. 241). — A se vedea și: P. Skok, Les rapports linguisti- 
ques slavo-roumains in „Slavia“ 1925. | 

__5) B. P. Haşdeu, Originile agriculturei la Români, în „Columna lui 
Traian“, 1874. — A. D. Xenopol, Istoria Românilor, ed. 3, vol. Il. p. 67, arată 
influenţa slavă în agricultură. i 


6) |. Bogdan, Originea voevodatului la Români, 1902; Documentul Ră- 
zenilor din 1464 si organizația armatei moldovene în sec. al XV, în „Anal. 
Acad. Rom.“ XXX. 

7) llie Bărbulescu, Problema capitală a Slavislicei la Români, 1906 — 
B. P. Haşdeu, /storia critică |, 1, pag. 276. — P. P. Panaitescu, La lifera- 
ture slavo-roumaine (XV-e—XVi/-e siecles), et son importance pour Vhuistoire 
des litteratures slaves, 1931. — D. Onciul, Românii și Ungurii în trecut în 
„Anal. Acad. Rom.“ 1928, pp. 33--4. 

Plecând dela aceste constatări, istorici şi jurişti români de 
seamă au susținut că din moment ce moştenirea slavă e așa de 
bogată în toate domeniile, nu e posibil ca şi viaţa juridică a Ro- 
mânilor să nu se fi format tot sub influenţa Slavilor. Cu alte cu- 
vinte, că Dreptul vechiu nescris românesc (Obiceiul Pământului) 
ar fi de origină slavă. 

Marele nostru istoric A. D. Xenopol a fost printre cei dintâi 
care a emis părerea că vechile noastre instituţiuni juridice au un 
caracter pronunţat slav, datorit mai întâi unei înrâuriri etnice şi 
apoi şi religioase şi culturale a Slavilor.!) 

După dânsul, jurişti ca George Popovici?) şi C. Dissescu, 
fost profesor la Universitatea din Bucureşti, susțin că se constată 
la Români multe instituțiuni şi obiceiuri juridice, care au fost îm- 
prumutate dela Slavi. Pe vechiul fond roman — spune Dissescu, 
— aproape dispărut, au fost grefate dispoziţii luate din dreptul 
slav. După ce citează şi analizează mai multe instituţiuni ca: 
comunitatea de familie, protimisul, sistemul administrativ, boeriile, 
inegalitatea copiilor la moşteniri, frăţia de cruce, cojuratorii, şer- 
bia etc., pe care le întâlnim la Români şi la Slavi, Dissescu 
ajunge la concluziunea că dreptul slav, cuprins în cea mai mare 
parte în Obiceiul Pământului şi în Pravile, a fost în vigoare la 
noi până la mijlocul secolului al XIX-lea, epocă la care. noi am 
împrumutat noul drept francez.*) D-l Paul Negulescu, profesor la 
Universitatea din Bucureşti, susţine deasemenea origina slavă a 
vechiului nostru drept.*) 

Cu ocazia unei polemici avute cu lon Nădejde în privinţa 
originei dreptului consuetudinar român, d-l Negulescu a. arătat, pe 
bază de documente şi studiind unele din instituţiunile mai impor- 
tante ale vechiului nostru drept, cât de puternică a fost înrâu- 
rirea slavă în formarea Obiceiului Pământului.5) 

Aceeaşi teorie a originei slave a vechiului nostru drept ne- 
scris o susţine şi lon Peretz, fost profesor de Istoria dreptului la 
Universitatea din București 6), precum şi alți jurişti. 

Totuşi, nici teoria slavă nu este scutită de orice critică. 


ii 1) ia D. Xenopol, Jstoria Românilor, ed. II. vol. II, pp. 165, 166, vol. 
, pag. 4. 

2) G. Popovici în „Convorbiri Literare“, XX, No. 8, pag. 662. 

3) C. Dissescu, Originile dreptului român, 1899. 

4) Paul Negulescu, Studii de Istoria dreptului român, 1900, pag. 6: 
mese poate spune că principiile slave au avut o mare influență, poate cea 
mai considerabilă în dezvoltarea instituțiunilor noastre.“ Şi mai departe, pag, 
208, adaugă că „„...în ce priveşte însă dreptul nescris, Obiceiul Pământului, 

tim că în cea mai mare parte el este de origină slavă. E necontestabil că 
influența slavă a fost covârșitoare la noi în ţară...“ 

5) P. Negulescu, Cercetări asupra originei dreptului consuetudinar ro- 
mân, în „Revista de drept şi sociologie“ No. 7. 1900. 

6) |. Peretz, Curs de Istoria Dreptului Român, ed. 2, vol. Il, î, pp. 5—6. 

Se poate obiecta mai întâi că pentru a admite origina slavă 
a dreptului nostru nescris, ar trebui să admitem că Românii sunt 
Slavi romanizați în marea lor majoritate, ceeace nu e cazul. Po- 
pulaţia romanică dela nordul Dunărei se creştinase cu mult înainte 
de creştinarea Siavilor, ceeace şi explică de ce terminologia bi- 
sericească, în partea ei fundamentală, e latinească, 

Pe de altă parte, împrumutul unor termeni dela Slavi, pentru 
anumite instituţiuni juridice româneşti, nu implică şi nici nu ne- 
cesită neapărat şi împrumutul însuși al acelor instituţiuni. 

Dacă trecem la studiul amănunţit al câtorva din instituțiunile 
juridice vechi româneşti, constatăm importante deosebiri cu cele 
ce întâlnim la Slavi. Astfel, proprietatea familială la Români are 
A caracter şi e altfel organizată decât proprietatea colectivă dela 

lavi. 

Adopţiunea ginerelui era necunoscută la Slavi, de asemenea 
felul în care se urma la moşteniri diferă de cel slav; apoi dreptul 
penai, cu răzbunarea privată şi toate celelalte practice juridice 
penale şi în deosebi modul cum era organizată împăcarea (com- 
pg hu între părţi, sunt deoesbite la Români de cele ce constatăm 
la Slavi. 

Insfârşit, anumite simbolisme şi obiceiuri juridice ca: jură- 
mântul cu brazda pe cap la determinarea hotarelor, obiceiul ră- 
pirei fetelor şi femeilor, instituţia cojurătorilor, protimisul, frăţia 
de moşie, etc., prezintă numeroase deosebiri la Români şi Slavi. 

In aceste condițiuni, se mai poate oare susţine origina slavă 
a vechiului nostru drept consuetudinar ? Adaug că asemănările ce 
par a exista la prima vedere între instituţiunile juridice dela Slavi 
şi cele ce întâlnim la Români, nu se menţin când se trece la 
studiul amănunţit al acelor instituțiuni. 

Toate aceste ne fac să presupunem că viaţa juridică a Ro- 
mânilor şi a Slavilor s'a desvoltat paralel şi independent una de 
alta, cu toată convieţuirea de secole în Dacia a acestor două po- 
poare şi că din contactul zilnic m'a rezultat, în domeniul juridic, 
decât slabe înrâuriri de ale Slavilor asupra instituţiunilor juridice 
ale neamului românesc, | 

Să se fi datorit acest lucru unei evoluţii mai înaintate a nor- 
melor juridice consuetudinare ale Românilor faţă de Slavi sau 
unor anumite stări de spirit care au împiedecat o înrâurire mai 
puternică a Slavilor asupra vieţei juridice a Românilor, nu se 
poate preciza. În alte domenii însă, aportul Slavilor, în decursul 
vremurilor, a fost hotăriîtor. 


(Va urma). 

Protopopul Bratu Baiul 
(1760—1831) 
și 
fiul său Nicolae („Coconu Baiu“) 
(1782-—1855) 


de Candid C. Mușlea 


IL, A 
Nicolae Baiul („Coconu“). 


Despre vieaţa şi faptele acestui bun și învățat Român sa 
scris mai mult decât despre aceea a pro.opopului Bratu, dar 
aproape toate datele publicate sunt greșite. Astiel „Enciclopedia 
Română“ ni-l arată ca fiind născut în 1790, dată la care, de 
fapt, era în vârstă de opt ani. Dicţionarul enciclopedic ilustrat 
„Cartea Românească“ ne spune că a fost preot și în Brașov, 
ceea ce e cu totul greșit, căci el nici n'a fost sfinţit preot vre- 
odată. Până şi cronicarul zârneștean din „Noua Bibliotecă Ro- 
mână“ crede că s'a născut pe la anul 1790. Ce e mai mult, în 
„Telegraful Român“, 1) cineva, care cunoaște multe amănunte 
din vieața lui, a publicat un articol întitulat: „Teologul Ioan 
Baiu (Coconu)“, ceea ce a îndemnat pe D-l |. Lupaș ca, întrun 
articol cu date interesante despre tată și fiu, să scrie, în ziarul 
clujan „Patria“ ?) următoarele: „Scopul acestei notițe istorice 
este numai acela de a putea lămuri dacă acest Nicolae Baiul, 
fiul protopopului Br. Baiul este, sau nu, identic cu loan Baiuj 
(Coconu) despre care scrie „Telegraful Român“, și dacă da, unde 
este eroarea de nume: în foișoara „Telegrafului“, ori în actele 
arhivelor amintite (Viena! N. A.)? Oficiul parohial din Zârnești 
ar fi în stare să ne lămurească, publicând datele, care se vor 
putea afla despre acest fiu al preotului Baiul în matricula bo- 
tezaților dela sfârșitul secolului al XVIII-lea“. 

După cât știm, nimeni ma dat încă lămurirea cerută, Și 


? 


1) No. 13 diu 11 Martie 1920. 
2) No. 61 din a. 1920. 

aceasta din simplui motiv că matricula amintită nu mai există, 
pierzându-se fie în timpul războiului, fie din cauza multelor 
mutări ale oficiului parohial amintit. Noi am ajuns la data na- 
șterii — 28 August 1782 — cu ajutorul matriculei morților din: 
Zârneşti, care arată că în ziua morţii sale — 28 Mai 1855 — 
Nicolae Baiul — şi nici decum loan! — era în etate de 72 ani 
și 9 luni. 


% 


Intâi-născutul tinerilor, și cu atât mai fericiţilor părinţi, cu 
cât era fecior (după care au mai avut încă șase îfete!), nu e de 
mirare dacă a fost răstăţat și alintat de cei din casă. Poate că 
şi servitorii din casa protopopului, trăiţi prin Muntenia, unde 
vor îi auzit ce nume se da pe atunci tinerilor prinți sau fiilor 
de boieri, ca să-și câștige simpatia lui şi a părinţilor, îi vor îi 
dat numele de „Coconu“, nume care i-a rămas cât a trăit. Astfel 
vedem că în a. 1808, când Nicolae era în etate de 26 ani, în 
„adiata“ lui Bratu Oprea Turcu din Zârneşti, specificându-se da- 
toriile plătite pentru un frate al acestuia, între ele se menționează: 
„La Coconu 96 fl.“.— 

După ce a terminat școala din sat, în anul 1797 îl aflăm 
în clasa a patra a liceului evangelic din Brașov, sub numele de 
„Nicolaus Bâjo“, iar în 1801 în clasa a opta, acum cu numele 
„Baiul“. 1) 

Cât nu va fi umblat în dreapta şi'n stânga părintele Bratu, 
până să-i reușească să-și vadă copilul înscris în această înaltă 
școală nemţească, în care un singur Român mai pătrunsese, _vii- 
torul protopop al Braşovului Radu Tempea, care în anul 1783 e 
trecut în albumul liceului ca: „Gg. Tempian, Valachus e Su- 
burbio, Clamyd[atus], cu adausul: „Der erste im Album einge- 
schriebene Schiiler gr. n. u. Rel. aus Kronstadt“.2). 

Namesnicul de pe atunci nu sa mulțumit însă cu atâta, ci 
și-a trimis fiul la învățătură și mai înaltă, ca să nu mai fie altul 
ca el în tot satul. Astfel Nicolae trecu la Sbiu, — unde nu se 
Ştie ce studii a făcut, — apoi la Cluj, unde a studiat filosofia 

1) Pentru aceste informaţii, mulțumim și pe această cale D-lui Norbert 
Salmen, profesor la liceul „Honterus“ din Brașov. 


2) „Programm des evangelischen Gymnasiums zu Kronstadt . . . zum 
Schlusse des Schuljahres 1864—5*, pg. 151. 

şi dreptul, iar de aici la Pesta şi la Viena, unde se crede că 
şi-ar fi completat studiile teologice, ceea ce i-a adus din partea 
preoţilor şi a cunoscuţilor şi titlul de: „Teologul“. 
Terminându-și în anul 1807 studiile, „și având multă apli- 
care spre advocatură, începu să lupte pentru drepturile poporului. 
Tatăl său voia să-l facă preot, dar el nu s'a învoit, şi ajungând 
în atingere cu mulți bărbaţi români renumiţi ca Şincai, Maior 
şi Bojinca, cu care era de aceleaşi idei,“1) în anul 1817 întră ca 
practicant la tezaurariat în Sibiu, fără nici un salar, „unde având 
și el o slăbiciune, de a juca cărţi, a ieşit de acolo, și ajunse 
secretar al episcopiei din Sibiu, unde află teren pentru ideile 
sale naţionale, [căci] el era înainte cu cincizeci de ani [îață de 
alţii].?) In 1823 al ceru episcopului Vasile Moga să scoată literile 
cirilice din biserică și să adopte pe cele latine și ortografia lui 
Şincai, recte a dicționarului de Pesta, la care lucrase şi el, şi 
să o adopteze în afacerile scripturistice oficiale. Cererea lui nu 
a fost-o glumă, ci hotărîtă, căci repetând-o de multe ori, a ajuns 
în ură cu episcopul şi atunci a cerut guvernului să demande 
(ordone! N. A.) episcopului Moga să dea poporului român 
această necesitate de a scrie cu literile strămoşilor săi și a cerut 
să-i demande ca și corespondența și actele Consistorului să se 
scrie cu litere latine și a stăruit la, guvern de repeţite ori.%) 


') „Noua Bibliotecă Rom“. pg. 455. 

2) Ibid.—D-l 1. Lupaş („Patria“ loc. cit.) ştie că „la 4 Oct. 1810 acest Nicolae 
Baiul, notar consistorial în Sibiu, înaintează la cancelaria aulică din Viena 
(No. 9636) o jalbă contra vicarului Nic. Huţovici, care l-a dimis din slujbă 
sub cuvânt că ar fi negligent, ceea ce — după afirmaţia reclamantului — nu 
corespunde adevărului“. 

3) Ibid— Unii preoți începuseră — încă de prin anul 1830, iar alții și mai 
înainte — să scrie în protocoale, cu litere latine, numele botezaţilor, cununa- 
ților și morţilor. Magistratul braşovean şi Universitatea săsească voiau — 
încă din anul 1849 — să ia măsuri pentru înlocuirea literelor cirile cu cele 
latine, cel puţin în adresele oficiale, dar atât „Gazeta Transilvaniei“ cât şi 
_„„Telegraful Român“ continuau să apară cu cirile, — amestecate, pe la anu 
1860, cu litere latine —, ceea ce-l îndeamnă pe Pamfil Văleanu să scrie în 
foișoara „Concordiei“: „Cum ar lăpăda hieroglifele lui Ciril, adică spurcatele 
și uricioasele „slove“, îndată și-ar câștiga mai mare popularitate...“. „Tele- 
graful“ replică: „Poate unii ar răspunde cum că n'a sosit încâ timpul ca 
jurnalele noastre să se poată tipări cu litere latine, şi așa şi „T. R.“ ţine mai 
consult a ieşi la lumină în acele vestminte vechi... Noi fireşte că nu. ne pu- 
tem răpi a numi slovele, care sunt semnele scrierii la un popor foarte întins: 

In alt rând el ceru dela guvern să demande episcopului ca 
nu numai pe fii preoților să-i facă preoți, ci şi din fii poporului 
pentru ca să se îndemne la învățătură. Din aceste cauze pentru 
progres, nu a mai putut armoniza cu episcopul şi a [inceput] a 
profesa advocatura“.!) 
Petrecându-și verile la Zârneşti, Nicolae face pe secretarul 
tatălui său și-l însoţeşte în vizitele acestuia prin parohii, în ale 
căror matricule vedem nu odată scrisul lui frumos, cu trăsături e- 
- nergice. Astfel în a.1819 aflăm în matricula căsătoriţilor din Râșnov: 
„Astăzi încheindu-se însemnarea acestor cununaţi pro anno 1819 
şi revideluindu-se acest Protocol, de aicia s'au poruncit parohilor 
locului, ca pe timpu fiitor deplin să scrie în acest Protocol cele 
poruncite și totdeauna când cunună, să și însemneze aicia minteni 
pe cei cununaţi; altmintrilia se vor arăta la Presfinţiiu nostru 
Domnu Episcop“. In 1820, în matricula morţilor, tot din Râşnov: 
„Anna, filia oppidanului Stan Sciau din Rosnavia“. Astfel de 
însemnări găsim și în anii 1821, 1822 şi 1823 și tot el semnea- 
ză și pentru tatăl său, când „Protopresbiter localis“, când „Pro- 
topresbiter Coronensis“ sau „Sacerdos Barţensis“. 2) — 


„hieroglifele lui Ciril“, cu atâta mai puțin a vedea în ele vreo urîciune sau 
spurcăciune, ci le prețuim pentru literatura slavă, așa precum preţuim pe cele 
latine pentru literatura noastră şi cu risico de a veni mai puţin naţionalişti 
în ochii acelora, care cugetă că simţurile sale naţionale numai atunci le pot 
arăta destul de lămurit, când osândesc slovele şi pe urzitorul lor („Telegr. 
Rom.“ a. X. [1862] No. 46). 

Tot în a. 1860 se întruneşte în Sibiu „Comisiunea conchemată spre 
stabilirea unei ortografie cu litere latine în urma Emisului Inaltului Minister 
de Cuitu şi Instrucție din 20 IV. 1860., No. 2559/174“ având ca preşedinte pe 
comisarul guvernial c. r. consilier şcolar Dr. Pavel Vasiciu, iar ca membri 
pe: Th. Cipariu, canonic, |. Popazu, prot., G. Barițiu, literat, G. Munteanu, 
dir. gimn., |. Puşcariu c. r. pretore, Andrei Mureşianu c. r. translator guv. 
şi 1. Codru, adjunct de pretură, „pentru ca să se poată merge alăture de 
celelalte limbe, căci In. c. r. Guberniu atât din punctul de vedere al tipărirei 
cărților şcolastice române cu litere latine, cât şi din al întroducerii limbii ro- 
mâneşti în dicasteria, vrea ca să i se comunice de către literaţii națiunii 
romane un*metod de ortografie cât se poate mai lesnicios şi mai corespun- 
zător geniului limbii“, (Protocolul din 2 Oct. 1860, luat asupra pertractării 
comisiunii conchemate spre stabilirea unei ortografii cu litere latine, Sibiu, 
Tip. Diecezană, 1862). i 

Did E. | 

) EI latinizează şi numele proprii — cum am arătat şi mai înainte — 
d. ex. pe Voicu îl face „Venceslas“ și pe Bucura „Hilaria“, iar în circularele 

In anii următori, 1823—1830, e când în Zârneşti, când în 
Cluj. Interesant e însă că de câte ori guvernul, Magistratul sau 
autoritățile din Zârneşti îl caută pentru vreuna din nenumăratele 
acuze ce i s'au adus, Nicolae e sau la Sibiu, sau la Cluj, pentru 
ca după câteva săptămâni sau luni să reapară la casa părin- 
tească. 

Pentru multele șicane pe care le-a făcut Magistratului, 
acesta nu i-a recunoscut nici odată titlul de advocat. Nu e mai 
puțin adevărat că nici el n'a cerut forului săsesc din Brașov, — - 
de care toată vieața şi-a bătut joc, — să intervină la Universi- 
tatea săsească din Sibiu ca să i se dea dreptul de a purta acest 
titlu şi să poată pleda în fața instanțelor judecătorești din cele 
șapte scaune săsești. 1) 

Cu toate acestea, el afost primul advocat român din Țara 
Bârsei, după cum Vasile Aron a fost primul în părţile Sibiului. 
Baiul însă nici nu ţinea la acesttitiu, şi toată vieața saa semnat: 
Antecedaneus Secretarius Cleri N[on] U[niti]“ sau „Anterior Se- 
cretarius Venerandi Cleri per Tran|silva]niam N. Uniti“. El era 
mulțumit când putea să apere sau să scape de pedeapsă pe 
vreun Român sărac și amărit, din care cauză era cunoscut și 
iubit de toată românimea din “Ţara Bârsei. Işi mai făcea însă o 
deosebită plăcere să joace cât mai multe feste Magistratului, care, 
când voia să fie mai urban, îl întitula „colonus“ (iobag!) sau, Winkel- 
schreiber (scrib!), ca să nu amintim încă celelalte epitete prea 
puțin graţioase, pe care le da acestui om, care n'a trăit decât 
pentru neamul său. — 

Fără a spune cuiva ceva, — decât poate tatălui său — el 


protopopeşti explică un mare număr de cuvinte, pentru a ușura şi mai mult 
înțelegerea lor. Astfel aflăm: comunitate (obşte), ordinații (porunci), decret 
(poruncă), contribuenşi (birnici aut dăjdieri), patria (ţara), religion aut nation 
(lege şi neam), mense (lună), clerul (presbiterii), presbiteri (preoți românești), 
comes (grofu], heredes (moştenitori de avere), rostru (gura), ludimagister (îu- 
văţător de prunci), sacristian (nemţeşte Gotesman, aut Gociman), campanator 
(clopotar), invalid (neputincios), normativurile (îndreptarele), intimaţie (po- 
runcă), medicus aut fisicus (doctor), hirurgus (ung. fălceri), lăţirea vel sporirea» 
auditori (ascultători), semestrial (lat. 6 luni), Valahia (Ţara Rumânească), Hun- 
garia (Ţara Ungurească), Viena (Beci), Corona (ung. Brașovl), etc. 

1) Abia mai târziu, vărul său loan Bran, nepotul său I. Aldulea, apoi 
Eustachiu Pap şi alții au cerut să li se dea dreptul de a pleda, după ce 
depuseseră jurământul cerut. 

se îngrijise din bună vreme să-şi asigure, nu atât o carieră, căci 
avea cu ce trăi, nici un nume, căci și-l avea de mult făcut, ci 
mai mult un piedestal, din înălțimea căruia cuvântul și acţiunile 
sale să aibă alt prestigiu. Nici episcopul, nici Curtea nu uita- 
seră însă câte le făcuse Nicolae Baiul, şi din mărețul său plan 
nu s'a ales nimic. Acest proiect ma fost cunoscut nici Brașove- 
nilor și nici Zârneștenilor, decât după moartea tatălui său, când 
episcopul V. Moga, cu adresa No. 106 Ep. din 1 Martie 1831 
(la două sâptămâni și jumătate după încetarea din vieață a pro- 
topopului Baiul!) încredințează, în mod interimar, administrarea 
protopopiatului lui Simion Popovici-Datco, preot și viceproto- 
pop al bisericii „Sf. Nicolae“ din Brașov, cu ordinul de a lua 
în primire, cu inventar, arhiva oficiului protopopesc. — O surpriză 
mai neplăcută nici nu se putea pentru Nicolae Baiul! 

Popovici a și încercat în toate chipurile să ia în primire 
arhiva. Când a văzut însă că în zadar stărue, sa adresat Ma- 
gistratului, arătând că Nicolae, „cunoscut de toată lumea ca cel 
mai neastâmpărat om“, (notorietate publica inquietissimus notus“) 
nu vrea să i-o dea. Atunci V. Moga, cu No. 286 Episc. îi ordonă 
la 24 Mai al aceluiași an: „... Pe aceia stăpânitori ai mortului 
Protopop, din nou să-i rogi ca nu numai actele acestea, (era 
vorba de un proces de divorț al Elenei Szakâcs din Prejmer!) ci 
tot arhivumul protopopesc pe lângă inventarium să ţi-l deie, şi 
de nu vor vrea cu bine să facă aceasta, să întrebuințezi ajutorul 
dela jurisdicţia politicească spre acest sfârşit“, iar cu alt ordin: 
pm. dacă nu vreau.., să-i strângi cu asistenţie, care-i avea a o cere 
dela Cinstitul Magistrat al Braşovului“ (No. 288/1851 Episc.), 
şi în sfârșit îi dă sfatul să o ia în primire dela succesori cu 
ajutorul poliţiei. 

In acelaşi an, la 7 lulie, la provocarea Magistratului, Nicolae 
răspunde că printr'o dispoziție a Curţii (No. 994 din 18 Martie 1825) 
a fost asigurat că la cea mai apropiată vacanţă i se va da un post în 
cler, şi astfel, imediat după moartea tatălui său, a făcut pașii 
necesari atât la episcop, cât și la guvern, cerând să îie numit 
prim-preot în Zârnești și totodată protopop al Ţării Bârsei și al 
treilea protopop al Braşovului. Guvernul a și intervenit în trei 
rânduri la episcop, dar acesta încă nu s'a pronunțat. Totodată, 
în legătură cu cererea lui S. Popovici, se va dovedi în curând 

că el, și nu celălalt, e cel mai chemat pentru conducerea oficiu- 
lui protopopesc, iar ce privește predarea arhivei, cere să se 
amâne, până va sosi hotărîrea guvernială, cu atât mai mult, cu 
cât această amânare nu implică nici un pericol, iar facerea in- 
ventarului cere timp. | se răspunde însă că episcopul a ordonat 
în mod expres lui Popovici să ceară ajutorul Magistratului, ceea- 
ce acela a și făcut; așadar cererea nu se poote aproba. 

Timpul insă trece, și arhiva e tot la Nicolae. La 12 Sept, 
1831, inspectorul domeniului Zârnești, Lucas Tartler, raportează 
că văduva lui Bratu Baiul, — care între timp murise și ea—precum 
şi ginerele ei, protopopul titular loan Dan, care şi el aspiră la 
protopopiatul al treilea al Brașovului, afirmă că Nicolae ar fi 
transportat toată arhiva la Brașov, depozitând-o întrun loc, pe 
care nici ei nu-l cunosc. Sau făcut perchiziții la Bucur Dum- 
bravă, în Braşovul-vechiu, (gazda protopopului și a fiului său |) 
precum și la diferiți Dirtași, une se ştia că poposeşte Nicolae 
când vine la Brașov. S'au răscolit şi casele preoților din Zârnești 
și bisericile de acolo, dar nu sa aflat nici urmă de arhivă. 
Probabil că Nicolae, despre care se spune că ar fi plecat la. 
Viena, a dus-o cu sine!.. 

Plecarea lui la Viena sau în altă parte, ca să nu fie silit 
să predea arhiva, nu era însă decât un răspuns la gestul epis- 
copului. Spre a-i arăta că zadarnic mai nutreşte speranţe, acesta 
grăbise alegerea de protopop, și la 19 lulie 1831 trimite preoţilor 
din protopopiatul al treilea următoarea circulară: „Fiindcă prin 
moartea răposatului în Domnul Protopopu al treilea al Braşovului 
Bratu Baiul au rămas acel protopopiat văduv, și din așternuta 
de către rânduiții comisarăși prin relaţia lor din 15 lulie a. c. 
candidaţie se.vede că mulțimea votumurilor au dobândit-o fostul 
până acum interimal protopop... așa Scaunul Episcopesc după 
pofta Frăţiilor Voastre, a aflat cu cale pre mai sus pomenitul 
interimal protopop Simion Popovici Datco sub No. protocolar 
415 a. c. a-l întări protopop desăvârșit, şi prin aceasta comisie 
a-l face Frăţiilor Voastre cunoscut, ca să-l ascultați în toate 
poruncile, cu atâta mai vârtos, căci că nu ale sale, ci ale Inăl- 
ţatului Impărat vestește“.1) Aceasta se comunică, cu acelaşi număr, 
și Magistratului, cu rugarea să i se dea noului protopop — dacă 
va cere — asistenţa necesară în chestii oficioase. — (Va urma). 


1) „Protocolul comisiilor... din parohia Râşnov“. 

Ugrinus 
(Continuare din nr. 5) 
„_de,Pr. Octavian Popa; 
Ştefan Mailat, cel dela 1300 


Dar să nu ne depărtăm de anul 1300, In Cronica cetății 
Făgărașului, la 1300, se spune: „Ist Fogarasch abermahl erbaut 
und Fogaras benannt“, iar în Cronica Mănăstirii franciscane se 
spune același lucru: „Anno 1300 Fogar denuo aedificata est el 
appelata est Fogaras.“ Tot la anul 1300 vorbește cronica sâr- 
bească despre îortiilcarea Făgărașului. Hașdeu pomeneşte despre 
aceasta în felul următor: „La fraţii Tunuslii, cari reprezintă 
manuscriptul stolnicului Constantin Cantacuzin din secolul tre- 
cut, după primii trei voivozi Radu Negru, Mihaiu-Vodă, Dan- 
Vodă, figurează un „Ştefan Vodă-Mailat“ în anul 1300. Despre 
acesta ni se spune, că „în Lâtopiseţ nu se află înscris, dar 
cronograful domnilor Sârbiei arată, că el domnia la 1304, când 
a prenoit cetatea Făgărașului“. Deasemenea la Şincai: „Anul 
1300. La anul acesta așa scrie anonimul românesc: Ştefan Vodă- 
Mailat leat 1300, la I&topiseţ nu este, iară la hronica stăpânito- 
rilor sârbești îl arată, că la acest veleat domnind au făcut ce- 
tatea Făgărașului“. Se ştie că Şincai admite pe cei trei voivozi 
anteriori, făcând însă o remarcabilă rezervă: „au domnit Radul 
Negru, Mihail şi Dan-Vodă, dar n'au domnit peste toată Țara 
Muntenească, ci numai peste o parte a ei“, despre Ştefan Mailat 
însă el se îndoiește, observând că „cetatea Făgărașului s'au 
făcut prin orânduiala lui Ladislau, voivodul din Ardeal“, și deci 
“Ştefan Mailat lui Şincai îi rămâne suspect“. 

In fine, Fotino cunoaște şi el pe același voivod, pe care 
î1 numeşte și Basarabă: „Stefanos Boebodas Mailat Bassarabas“, 
citând tot un izvor slav: „Hronologia sârbească“, o alta însă, mai 
pe larg decât cea citată de Cantacuzin și de Şincai, căci sub 
același Ștefan Mailat se menționează trei fapte: 1. Fortificarea 
Făgărașului, — 2. O luptă contra regelui Andreiu III, biruitoare, 
dar împăcată. — 3. Trimiterea unui ajutor de oaste regelui 
sârbesc „Ştefan contra Tătarilor“. 1) 


1) Hașdeu, o. c. pag. CLXXI-II. 

Cine poate fi acest misterios Ştefan Mailat, pe care cro- 
nica sârbească îl pomeneşte că ar fi fortificat Făgărașul? Dr. 
At. M. Marienescu îl socotește domn al Ţării Românești între 
1298—1325, numărându-l între urmaşii lui Radu Negru, cu care 
se încheie dinastia lui Radu Negru,1) pe când Haşdeu îl soco- 
tește „un Basarabă, kinez oltenesc din timpul lui Dan-Vodă, dintre 
1288—1293, un simplu cap de oştire, sârbește voevoda...“, din 
care se trag Mailaţii dela Făgăraș.) Pușcariu îl face stăpân al 
Făgărașului, pela 1291, şi aliat al voivodului Roland. 5). 

Nouă ni se pare că aici trebue să ne dea de gândit un 
lucru la care nu s'au putut gândi cei ce nu cunosc împrejurările 
locale. La Făgăraș au fost două cetăți: Una veche, afară din 
din oraș, cătră Beclean, lângă Olt, numită „Cetatea veche“ 
până în ziua de azi şi alta, cetatea din oraș, făcută pe la 1310 
de voevodul Ladislau. 4) Cetatea fortificată la 1300 de Ştefan 
Mailat a fost cetatea veche, românească. Întărirea ei poate 
„fi adusă în legătură cu donația din 1291 a lui Andreiu III. 
Să fi încercat magistrul Ugrinus să ajungă în posesia Fă- 
gărașului, sau alt om al lui Andreiu III, pe care să-l fi 
bătut domnul Făgărașului Ştefan Mailat? E vorba doar și 
de o luptă contra lui Andreiu Ill., biruitoare, dar împăcată. Acesta 
pare a fi adevărul, ce ni-l descopere cronica sârbească. Ştefan 
Mailat însuși a fost voivod al Făgărașului, pus de Tihomir sau 
Basarab, cu cari va fi fost înrudit. Aceștia au trăit în prie- 
tenie cu Ladislau, puternicul voevod al Ardealului și comite al 
Secuilor, cu care erau vecini. Mai târziu, după 1308, probabil 
pentrucă domnul Viahilor de peste munți a dat drumul regelui 
Otto, s'a stricat prietenia între vecini și Ladislau, ca să-și răzbune, 
a cuprins Făgărașul și a ridicat aici cetatea nouă (transformată . 
mai târziu în forma de azi), ca să aibă totodată un razim de 
apărare mai puternic, în cazul că ar fi fost atăcat de regele 


1) Dr. At. M. Marienescu: Dinastia lui Radu Negru şi Dinastia Basa- 
rabilor, în An. Ac. R. Seria II. T. XXXIII. 1911, pag. 813—816. 

2] Haşdeu, o. c. CLXXIII. 

3] Puşcariu: Ugrinus, pag. 8. 

4) Despre ridicarea cetății de cătră Ladislau, vezi Bunea o. c. pag. 10, 
citând pe Eder: Observationes criticae, pag. 26; Quartalschrift I., 281, VI. 5 la 
Kovări L.: Erdâly €pitm. eml6kei, pag. 185. 

Carol Robert, sau de Ugrinus, care fusese unul din sprijinitorii 
lui Carol Robert la tronul ungar. 1) 

Voevodul Ardealului Ladislau s'a ridicat la mare putere 
după stingerea dinastiei arpadiene din Ungaria cu moartea lui 
Andreiu IIl., (1301). Ladislau era voevod al Ardeaiului, comite al 
Solnocului, al Sașilor și Secuilor. Punând mâna pe minele de 
argint dela Rodna, pe ocnele dela Dej, Cojocna şi Sec şi pe 
venitele abației din Egres (Ungaria), a ţinut aproape întreg Ar- 
dealui sub stăpânirea sa, ca un adevărat domnitor independent. 
Atât de mare era puterea sa, încât Otto de Bavaria, dupăce a 
fost ales rege al Ungariei, ca să-i câștige sprijinul, i-a cerut 
fata în căsătorie. Otto în acest scop a venit în Ardeal, dar La- 
dislau — în Maiu 1307 — îl prinde, îl despoaie de coroana 
ungară și de toate odoarele regale, şi-l bagă în temniţă. Apoi îl 
trimite la „domnul Vlahilor de peste munți“, ceeace arată că 
peste munţi era atunci un domn al Vlahilor, cu care Ladislau 
era în raport de prietenie, desigur din timpul când acest domn 
al Vlahilor a fost voevod al Făgărașului și astfel vecin cu La- 
dislau. Otto a fost eliberat de domnul român și după multe aven- 
turi neplăcute s'a întors rușinat în patria sa. 2) După Chronicon 
Posoniense, Otto a fost trimis la Ugrinus, în Seghedin, un ade- 
rent şi sprijinitor al lui Carol Robert, care l-a alungat pe Otto 
din regat, dar am văzut că Haşdeu şi cu el şi alţi istorici de 
seamă au admis ca adevăr istoric, că voivodul Ladislau l-a tri- 
mis pe Otto la domnul Viahilor de peste munţi. 

Rege al Ungariei a ajuns Carol Robert (1308—1342). Nimic 
nu arată mai bine, cât de tulburi erau timurile și cât de mare 
era nesiguranța, decât faptul, că acesta a fost de patru ori înco- 
ronat rege al Ungariei. Voevodul Ladislau știa, că dacă se su- 
pune lui Carol, nu va mai putea stăpâni neconturbat peste atâtea 
bogății şi de aceea se gândia la independenţa Ardealului. Carol, 
fiind bine informat asupra puterii și hotărîrii voevodului, a pus 
în mișcare pe cei mai de seamă din aderenții săi, ca să câștige 
pe puternicul voevod. Voevodul știa că, dacă nu se supune de 


1) lorga: Cele mai vechi cronici ungurești: pag. îl şi Chronicon Poso” 
niense, citată mai sus. 

2) Szilăgyi, o. c. L 87 — Filitti: Radu Negru, pag. 9. — Bunea, o.c, 
pag. 9. — Hașdeu, o. c. pag. CLXXV—VIIL. 

bună voie regelui, vor decide armele şi astfel e! se pregătia și 
pentru această eventualitate. Avea în Ardeal mai multe cetăţi 
care să-i slujească de apărare. Așa înțelegem şi luarea și forti- 
ficarea Făgărașului, unde s'ar îi putut retrage în caz de primej- 
die. De bună seamă la aceasta l-a îndemnat și teama, că ma- 
gistrul Ugrin, sprijinitor acum al lui Carol Robert, va încerca 
din nou să ajungă la stăpânirea Făgărașului. Sau poate că Ugrin 
să fi şi încercat să ajungă în stăpânirea frumosului domeniu şi 
a puternicei cetăți a Făgărașului, ceeace ar fi fost o permanentă 
primejdie pentru Ladislau. In cele din urmă el s'a învoit să pre- 
dea lui Carol sfânta coroană și insemnele regale, luate dela Otto, 
să renunțe la demnitatea de comite al Secuilor și al Saşilor şi 
să predea băile și ocnele, dar în schimb Carol Robert să-i dea 
alte favoruri. După această împăcare, Carol s'a încoronat a patra 
oară, de astă dată cu coroana Sf. Ștefan, la 27 Aug. 1310.) 
Ladislau cu toată împăcarea asta a pretins și a deprins - 
mai multe drepturi și mai multă independenţă în voevodatul său, 
decum au avut mulți din urmaşii săi. După moartea lui Ladislau 
(cam pe la 1315) regele a putut intra în toate drepturile lui 
Ladislau, probabil, a stăpânit Făgărașul până la moartea sa. 


Lupta dela Posada — 1300 


Mai târziu, la 1324, regele Carol Robert într'o diplomă îl 
numește pe Basarab, „voevodul nostru transalpin“, ceeace arată 
bunele raporturi dintre Carol Robert și Basarab, domnul Țării 
Românești, și ne face să bănuim că Basarab în acel timp stă- 
pânia şi ţara Făgăraşului. Dar bunele raporturi nu peste mult 
încetează. In Sept. 1330 regele „a adunat oștire multă și s'a dus 
în persoană prin Severin în ţara lui Basarab voevodul Vlahilor“, 
după cum povestește Cronicon pictum Vindobonense. Scopul ex- 
pediţiei contra lui Basarab era să-l pedepsească, pentrucă ocu- 
pase Banatul Severinului și nu voia să plătească birul. Bonfiniu 
spune că regele ar îi zis că va scoate de barbă pe Basarab din 
vizuina sa. „A csiki szekely kr6nika“ spune că motivul acestui 
războiu a fost dragostea unui nobil secuiu față de frumoasa soție 
a lui Basarab și ura voevodului ardelean Tămaș contra dom- 
nului român: „Inter filios nominari mererentur: Sigismundus, qui 


1) Szilâgyi o. c. IL. pag. 88. 

Bazaradi uxorem pulchram creaturam Transalpinensium Blaco- 
rum Vayvodae adamaverat... verum Tamâs Deâk illo tempore 
Vayvode palam denunciari jussit se Valachum Barbarae e ferali 
ergastulo extracturum“. („Intre fii merită să fie numit Sigismund, 
care se îndrăgostise în frumoasa creatură, soţia lui Bazarad, 
voevodul Valahilor de peste munți... în adevăr magistrul Tămaș, 
voevodul din acel timp, a poruncit să se vestească pe față, că 
el îi va scoate pe Valah de barbă din vizuină“). Comentatorul 
cronicei adaogă: 

„Aceasta e o afacere din 1330... afacerea sărmanului Ba- 
zarad sta foarte rău atunci: Ștefan Şandor îi iubea soția și 
voevodul Tămaș îi era mare dușman, pentrucă voevodul a fost 
cel care a aprins focul întregului războiu. Şi în urmă regele 
Carol a plătit prețul, nevinovat fiind“.!) 

Așadar ne-am avut şi noi războiul troian al nosfru ! Sfâr- 
Șitul războiului e cunoscut: Armata regală a fost zdrobită și 
măcelărită între munţi, iar regele a putut scăpa cu viața numai 
schimbându-și hainele regale cu ale lui Desideriu Szecsy, care 
a fost şi ucis în măcel. Regele, după ani îndelungaţi se plângea 
amar din cauza acestei dureroase și ruşinoase pierderi. P6r şi 
Schânherr termină capitolul despre lupta aceasta astfel : „Aceasta . 
a fost ziua nașterii Ţării Românești. Atunci s'a deșteptat în fiii 
săi conștiința de sine; din acest timp își ia începutul viața de 
stat; din păstorii rătăcitori s'a format naţiune“. 

Nu cunoaștem cum s'au împăcat cei doi domnitori, nici - 
nu știm, dacă Basarab a mai stăpânit curând după aceea Făgă- 
rașul. Din împrejurarea, că la 1343 Nicolae Alexandru, fiul și 
asociatul la domnie al lui Basarab, pe când trăia încă acesta, 
îl întâmpină în Ardeal pe Ludovic, fiul și urmașul lui Carol 
Robert, vedem că urmașii războinicilor dela 1330 au trăit în 
bune relaţii. -) Şi aceasta ne face să admitem părerea lui Haş- 

1) Szâdeczky L.: A csiki szekely kr6nika, Budapesta, 1905 pag. 128 şi 
164—165, şi Szilâgyi o. c. [. 93 și urm. — Por Antal şi Schânherr luliu: Az 
Anjou hâz 6s 6râkâsei, Budapesta 1895, pag. 99—105. (Aceştia îl numesc pe 
domnul român Ivanco Bazaraba). 

2) Xenopol: Ist. Rom. II]. 65—69. (Xenopol ca şi Hașdeu îl socotesc de 
domnitor pe Alexandru Basarab și lui îi atribve biruința aceasta). — Filitti: 
Negru Vodă, pag. 9. — C. Giurescu: O nouă sinteză a trecutului nostru, în 
„Rev. ist. rom.“ 1932, vol. il. fasc. |. pag. 6 şi urm. — A. Por şi 1. Schân- 
herr: pag. 94—105. 

deu, că și Alexandru a stăpânit Făgărașul, ca şi înaintaşii şi 
urmaşii săi. 

Pentruce am făcut în legătură cu Ugrinus dela 1291 o 
excursie așa de lungă? Fiindcă din această excursie vrem să 
ajungem la clarificarea celei mai întunecate epoci din istoria 
Ţării Românești și a Făgărașului. 


Intemeierea Ţării Româneşti 


Cei mai mulți istorici nu admit descălecarea Ţării Româ- 
nești de Radu Negru dela Făgăraș, la 1290, cum spune cronica, 
pentru motivul, că la Făgăraș în timpul acela a stăpânit Ugrinus, 
supusul regelui ungar, după cum se vede din diploma dela 1291 
a regelui Angreiu IIl., în care spune că Ugrinus și înaintașşii săi 
au stăpânit Fagărașul. Acum, dupăce mulțămită lui Pauler, am 

“identificat pe Ugrinus și l-am așezat la locul său în Banatul 
Macioului, în Bosnia, în comitatele Vas și Nogrâd și în orașele 
Strigoniu și Seghedin, dar l-am scos definitiv din stăpânirea 
Făgărașului, putem reab lita cronica, așezând aici, cu Hașdeu și 

„cu Xenopol, pe Tihomir şi pe fiul său Basarab și astfel contri- 
buind la clarificarea chestiunii celei mari a întemeierii Ţării 
Româneşti. 

Sa încercăm : 

1. Cronica anonimă povestește descălecarea lui Radu Negru 
dela Făgăraș în chipul următor : „lar când a fost la cursul ani- 

lor dela Adam 6798 (1290), fiind în ţara ungurească un Voevod, 
ce l-au chemat Radul Negru Voevod, mare herțeg pe Amlaș și 
Făgăraș, rădicatu-s'au deacolo cu toată casa lui şi cu mulțime 
de noroade, Români, Papistaşi, Sași, de tot felul de oameni, 
pogorîndu-se pe apa Dâmboviţii început-au a face ţară nouă“.1) 
Acestea se înțeleg așa, că cnezii români din Ardeal, din cauza 
apăsării politice, economice și religioase, au părăsit așezările 
lor, cu popor mult, unii pornind spre părţile Zarandului și Hu- 
nedoarei şi de aici pe la Severin şi Oltenia, alții pogorîndu-se 
spre Țara Făgărașului, Terra Blacorum, Ţara Românilor, 2) Cei 
cari s'au pogoriît la Făgăraș, sub conducerea voevodului de aici, 


1) Ov. Densușianu: Povestiri din cronicari (No. 452—453 din „Biblio- 


teca p. toţi), pag. 1—4. 
) Szilâgyi o. c. I. pag. 24 şi 66—71. 

au trecut munții de-a stânga Oltului și, laolaltă cu cnezii de 
dincolo, au întemeiat o ţară nouă, alungând pe Tătari. 

2. In Martie 1291, Regele Andreiulll., abia urcat pe tronul 
Ungariei, se grăbeşte în Ardeal și ține o dietă la Alba-lulia cu 
Nobilii (maghiari), cu Saşii, cu Săcuii şi cu Românii „pro re- 
formatione status eorum“ — pentru reformarea stării lor. De 
bună seamă regele a fost alarmat de proporţiile ce le-a luat emi- 
grarea Ardelenilor, sub conducerea voevodului de Făgăraș, ca 
să facă peste munţi o ţară nouă. Mulțimea cnezilor români din 
Ardeal trecuți în țara cea nouă a adus cu sine dispariţia Ro- . 
mânilor, ca naţiune, și a cnezatelor din dieta Ardealului, deși 
majoritatea populației a rămas în Ardeal. 

3. Faima Făgărașului și de bună seamă și credința că a 
rămas fără stăpân, fac pe Ugrinus, unul din cei mai puternici 
magnați, omul de încredere şi nădejde al lui Andreiu III., să ceară 
Făgărașul și regele i-l dă, probabil și ca să pedepsească pe 
voevodul Făgăraşului pentru conducerea mulțimii peste munți. 
Mergerea multor locuitori din ţara Fagărașului în ţara cea nouă, 
precum și pustiirea Tătarilor, a adus cu sine rărirea populaţiei 
aici şi necesitatea de a fi reîmpopulat ţinutul, ceeace îl face pe 
Vladislav, în 1372, să se numească „dux novae plantationis de 
Fogaras“, 

4. Făgărașul însă la 1291 nu era fără stăpân, prin urmare 
Ugrinus nu l-a luat în stăpânire. La 1300 voevodul Făgărașului 
Ştefan Mailat, rudă — fiu sau frate — al voevodului de peste 
munţi, fortifică Făgărașul, fie contra lui Ugrinus, fie contra altui 
om al regelui Andreiu III. Ştefan Mailat bate pe omul regelui și 
stăpânește mai departe Făgărașul. 

5. La 1310 Făgărașul ajunge în mâna voevodului ardelean 
Ladislau, care dărâmând cetatea veche, ridică aici cetatea cea 
nouă. 

6. La 1330 e un războiu între Carol Robert și Basarab, 
Care la Posada măcelăreşte armata ungurească. Aceasta e prima 
afirmare, a puterii nou-întemeiatei Ţări Românești. 

7. Cronica Ciucului spune că motivul războiului a fost 
dragostea unui nobil secuiu față de frumoasa soție a lui Basarab 
şi ura voevodului ardelean Tămaș faţă de Basarab. Basarab deci 
a trebuit să stăpânească Făgărașul, ca să fie vecin deaproape 
cu Săcuii. 

După documentele câmpulungene !) Negru Vodă a avut de 
soţie pe catolica Marghita, iar pomelnicul dela Câmpulung arată 
de soţie a lui Basarab pe Marghita. 2) Marghita catolica a fost 
deci frumoasa creatură, în care s'a îndrăgostit Secuiul și Basa- 
rab e Negru Vodă. Basarab e fiul lui Tihomir, amândoi domni 
ai Făgărașului. Sub Tihomir s'a întâmplat emigrarea, care a alar- 
mat pe Andreiu III, la 1291. 

8. Intemeierea Munteniei de cătră voevodul Făgărașului, trecut 
cu popor mult, ca să facă ţară nouă, o dovedesc: a) Capitalele 
dela Nord la Sud: Câmpulung, ?) Argeș, Târgovişte; b) Numele 
de Muntenia, fiindcă descălecâtorii au coborit din munţi spre 
șesul dunărean; c) Documentele dela Câmpulung, cari ne vor- 
besc de Radu Negru dela 1290 şi de Negru Vodă, barbatul Mar- 
ghitei; d) Pomelnicele dela Câmpulung şi Argeş; e) Cetăți în 
ruine în Colţul Brezei şi deasupra Câmpulungului, cari poartă 
numele lui Negru Vodă; î) Numele de Ţară Românească, fiindcă 
descălecătorii au pornit din vechea Ţară Românească — Terra 
Blacorum. g) Nume comune de localități dincoace şi dincolo de 
munți: Rucăr, Corbi (ba și Corbişor), Breaza, Cuciulata, Raco- 
viţa, cari arată dragostea descălecătorilor de vechile căminuri şi 
h) O tradiție de mai multe ori seculară de amândouă laturile 
” Carpaţilor şi intrată în cele mai vechi cronici, în legende şi în 
cântece bătrânești. 

9. Treceri au fost mai multe, dar cea mai mare și hotări- 
toare a fost la 1290 sub Tihomir, care mai târziu a pus la Fă- 
găraș pe fiul său Basarab. Astfel Basarab a ajuns în apropierea 
Ţării Secuilor și a putut lua în căsătorie pe Marghita, fata vre- 
unui nobil secuiu sau ungur, cum mai târziu fiul său Alexandru 


1) Xenopol o. c, III. pag. 26—28. 

2) Xenopol, ill. 18—19. — Drăghiceanu: Curtea domnească din Argeș, 
în „Buletinul Comisiunii Monumentelor Ist., a. X—XVI, Bucureşti, 1923 
pag. 23 şi 25. 

5) Existința unui „Comes“ Laurenţiu, Ungur sau Sas, pe la 1300 în 
Câmpulung, nu poate fi o obiecție serioasă contra stăpânirii româneşti, deoa- 
rece un comes al Sașilor, sau al Ungurilor în Ardeal nu exclude stăpânirea 
regelui ungar peste Sași și Secui. Tot aşa un comes la Câmpulung nu poate 
exclude stăpânirea românească. Și să nu uităm că, — după cronică — între 
descălecători au fost și Papistaşi [Unguri şi Secui] și Saşi, cari au putut 
avea un „comes“ al lor. 

ia de soţie tot o papistaşe, pe Clara, din neamul nobililor de 
Dobca, o localitate între Ţara Secuilor și Ţara Românilor. 

10. Intre documentele câmpulungene e unul din 6860 (1352) 
dela „lo Neculae-Alexandru Voevod, ficiorul bătrânului lo Ba- 
sarab Voevod, nepot lui Negrul Radu voevod,“ — altul din 1656, 
care conţine judecata dintre Mănăstirea ortodoxă și cea catolică 
din Câmpulung pentru un loc şi Domnul Constantin Șerban ho- 
tăreşte, ca acel loc să fie al Mănăstirii catolice, pentucă „îl are 
biserica de mir (catolică) dela răposata doamna Marghita, care 
a fost catolică, a răposatului Negrului Vodă“. 

In altul, dela Mateiu Basarab, din 1636, întărindu-se unele 
privilegii ale Câmpulungenilor se referă la un hrisov din 1292 
al „strămoșului domniei mele preluminatul şi blagocestivul și de 
Hrs. iubitorul lo Radu Negru Voevod“, iar pomelnicul dela Câm- 
pulung pune de soție a lui Bararab pe Marghita. Din acestea 
se vede că avem de-a face cu doi Negru Vodă: Unul, Radu 
Negru Vodă, moşul lui Alexandru, care a făcut dania din 1292, 
cel pomenit şi în cronică și acesta e Tihomir (am văzut, că 
Xenopol pe slavonescul Tihomir îl traduce cu românescul Radu), 
— alt Negru-Vodă, fără alt adaus de nume, e bărbatul Marghitei 
şi acesta e Basarab, fiul lui Tihomir și tatăl lui Alexandru. A- 
mândoi au fost domni ai Făgărașului, amândoi au trecut munţii 
și au făcut țara nouă, biruind pe Negrii-Tătari şi al doilea bi- 
ruind și pe trufașul Angevin Carol Robert şi dând numele fa- 
miliei domnitoare. 

Deoarece din documentele câmpulungene au rămas numai 
copii, Onciu şi alţi istorici, cari nu admit descălecatul lui Radu 
Negru dela Făgăraș, spun că aceste copii ar fi niște falsuri. Dar 
fiindcă din ele se vede prea multă știință istorică la falsitica- 
torul din veacul al 17-lea, Onciul e de părerea, că atunci se 
cunoșteau unele date istorice, cari mai târziu au fost date 


uitării. 1) Aceasta ar însemna, că falsificatorul a avut mai multă 
Știință istorică decât bunăoară Haşdeu și Xenopol. Adevărul ni 
se pare altul: Falsificatorul din sec. al 17-lea, dacă în adevăr a 


1) Xenopol, ÎI. 14, 18—19, 25—29. — Hașdeu o. c. XXX, — Filitti, o. 
c. pag. 6—37. — V. Drăghiceanu, o. c. pag. 23 şi 25. — Onciul: Anul morţii 
Marelui Basarab Voevod (în „Bul. Com. Mon. Ist. a. X—XVI 1917—1923) pag. 
101 —104, i 

voit să falsifice cineva, a putut falsifica conţinutul referitor la 
drepturi și privilegii, dar a lăsat neatinse datele istorice din 
hrisoavele originale, pe care le-a avut la îndemână. 

lată cum donația făcută lui Ugrinus la 1291 ne duce la 
verificarea povestirii cronicei despre descălecatul dela Făgăraş 
a Ţării Românești, la 1290, și la identificarea lui Radu Negru 
Descălecătorul în persoana lui Tihomir și a lui Negru-Vodă în 
persoana lui Basarab. Deşi descălecatul care a alarmat pe An- 
dreiu Ill., a fost sub Tihomir, totuși tradiţia atribue întemeierea 
Ţării Româneşti mai mult lui Basarab, atât din cauza glorio- 
sului războiu contra lui Carol Robert, cât şi pentru alungarea 
Negrilor-Tătari, începută sub Tihomir, intensificată sub Basarab 
şi desăvârşită sub Nicolae-Alexandru, „ficiorul bătrânului lo 
Basarab Voevod și nepotul lui Negrul Radu Voevod“. 

Ugrinus, stăpânul Bosniei şi Banatului de Macs6, mare 
proprietar în diferite părți ale Ungariei, stâlpul regatului lui 
Andreiu III și al lui Carol Robert, nu a ajuns să stăpânească 
Făgărașul, dar pe urma lui ne-a rămas știrea dela 1291 despre 
starea Românilor ardeleni și ne duce la clarificarea descăleca- 
tului Munteniei dela Făgăraș, identificând pe Radu Negru cu 
Tihomir și pe Negru Vodă cu Basarab, învingătorul lui Carol 
Carol Robert. Biruinţa aceasta a pecetluit poziţia noului stat ro- 
mânesc ca o putere, de care trebuiau să țină seamă vecinii dela 
Nord. 


* 
% % 

După ce am scris, dar înainte de a tipări prezentul studiu, 
a apărut Istoria Românilor de C. C. Giurescu, profesor la Uni- 
versitatea din Bucureşti (vol. 1. Bucureşti 1935), care cum e şi 
firesc, se ocupă şi cu întemeierea Ţării Româneşti (pag, 344-364). 
D-l Giurescu nu admite o descălecare dela Făgăraş: „Multă 
vreme s'a crezut, că Ţara Românească s'a întemeiat printr'o 
descălecare dela Făgăraș... Astăzi știm însă, că faptele sau pe- 
trecut altfel. Intemeierea Munteniei nu se datorește unor descă- 
lecători veniți din Făgăraș, ci reuniri; sub o singură stăpânire 
românească a diferitelor formaţiuni politice, cnezate şi voevodate 
din dreapta şi din stânga Oltului. Ea uu sa făcut dintr'odată, 
întrun singur an, ci a cerut mai multe decenii. A fost precedată 
de încercarea neizbutită a lui Litovo: şi Barbat și a fost înco- 
ronată de strălucita biruinţă dela Posada a lui Basarab cel Mare, 
întemeietorul“. 


OBCU CLUJ 


— 573 — 


Să vedem, pe ce se întemeiază acel categoric știm, pe care 
l-am subliniat, cum vom sublinia și o parte din citatele, cari 
urmează : 

„Nu știm exact, unde erau situate ținuturile ocupate de 
Litovoi...” (pag. 344). 

„După mișcarea lui Litovoi urmează un răstimp de aproape 
o jumătate de secol, cu privire la care nu suntem bine informați. 
Constatăm numai, că la sfârșitul acestui răstimp, în 1324, Țara 
Românească este întemeiată. In locul micilor formațiuni politice 
anterioare apare un singur stat, în locul cnezilor și voevozilor 
de odinioară un singur stăpânitor. Cum a avut loc acest proces 
de unificare, pe cale paşn'că, sau prin forță şi care au fost 
etapele lui, documentele nu ne-o spun, trebue să ne mulțămim 
deci numai cu unele presupuneri, pornind dela anumite fapte an- 
terioare, contemporane şi mai ales posterioare întemeierii însași“. 
(pag. 346). 

Vorbind de Tihomir şi de Basarab și de timpul domniei 
lor, d-l Giurescu foloseşte cuvintele „credem, că nu greșim“ şi 
„hu se poate stabili sigur“, iar vorbind despre însaşi reunirea 
diferitelor cnezate şi voevodate spune că „un răspuns sigur nu 
se poate da“, ci „suntem în plin domeniu al ipotezelor“ (pag. 
347 — 348). 

Pe ce se întemeiază deci acel categoric știm 2 Noi chiar 
pornind dela fapte anterioare, contemporane și posterioare am 
susținut descălecarea dela Făgăraș și existenţa reală a celor doi 
Negru Vodă — Tihomir — Radu Negru Vodă și Basarab — Ne- 
gru Vodă — în studiul „Făgărașul sub Domiiii Munteni“ (Fă- 
găraș 1935), precum şi în studiul „Din istoria Făgărașului“, care 
apare în revista „Blajul“, (Blaj a. II., 1935). Cu privire la înte- 
meierea Ţării Românești, mulți istorici ignorează puţinele date 
și fapte, cari ne stau la dispoziție până acuma şi în schimb 
recurg la presupuneri și ipoteze, chiar şi unde nu e nevoie. 

Fiindcă ne-am ocupat de capitolul „Intemeierea Țării Ro- 
mâneșşti“ din opera d-lui Giurescu, găsim cu cale să punem la 
punct unele lucruri: O/fen dela pag. 349 şi 552 e Buda, iden- 
tică cu cea dela pag. 458 și 525, capitala Ungariei, unde a fost 
proclamat rege Venceslav. /ncoronarea lui Venceslav sa făcut 
la 27 Aug. 1301 în Sz6kes-Fejervâr. 

Pacificarea Ungariei nu a urmat după încoronarea lui Ca- 
rol Robert dela 10 Oct. 1307, cum se spune la pag. 349, c: după 
a patra încoronare a acestuia, dela 20 Aug. 1310. (P6r A. și 
Schânherr Gy.: Az Anjou hâz 6s GrOkâsei: Budapesta 1895, pag. 
10 și 46). Intre 1301 și 1310 au fost mari tulburări în Ungaria, 
mai mari ca cele dintre 1272 — 1301, de sub regii Ladislau Cu- 
manul şi Andreiu III, cari tulburări au favorizat întemeierea și 

întărirea Țării Românești din partea lui Radu Negru (Tihomir) şi 
a lui Negru Vodă (Basarab), sub cari s'au unit voevozii şi cnezii 
din Sudu! Carpaţilor. Radu Negru și Negru Vodă au pornit după 
fil e care până acuma nu a putut fi invalidată, dela Făgăraș, 
din Terra Rlachorum, Ţara Românilor, despre care d-l Giurescu 
nu pomenește nimic. Terra Blachorum a existat înainte de Ţara 
Românească și credem că nu greşim afirmând, că Terra Bla- 
chorum din diplome în graiul poporului a fost Ţara Românească, 
nume care s'a extins și asupra ţării descălecate. 

“Modestia valorilor 
de Dr, Alexe Sulica 


După retragerea frontului român dela Puiu, peste Petro- 
șani, Vulcan şi Petrile, pe vechea frontieră, o parle dintre me- 
dicii Diviziei a Xl-a am fost repartizați temporar la Târgu-Jiu, 
unde, sub comanda medicilor maiori : Cugler Gr. din București 
și Ştetănescu D. din Craiova, am organizat imediat Semi-Spi- 
talul de Evacuare No. 1 în gimnaziul „Tudor Vladimirescu“, 
de unde, după două săptămâni, subsemnatul am fost însărcinat 
cu organizarea Spitalului Crucii Roşii în localul Primăriei și, 
scurt după aceea, a celui de al 3-lea şi al 4-lea spital în localul 
Teatrului Milescu și în Şcoala primară din Strada Săvoiu. 

Serviciile de curieri, de mentori, de lectori pe lângă bol- 
navi şi chiar de infirmieri și infirmiere câte-odată erau înde- 
plinite de cercetașe și cercetași. Printre aceşti cercetași era și o 
fetiță ca de 16—17 ani, de statură m'jlocie, subțirică, îiravă, 
purtând ochelari, din cauza miopiei. Fără să fie frumoasă, era 
simpatică. Dar, ceeace o deosebia de ceilalți cercetași şi cer- 
cetaşe, era hărnicia neobosită și conștiinciozitatea neîntrecută, 
de care făcea dovadă în îndeplinirea însărcinărilor date. Eca- 
terina Teodoroiu era totdeauna de găsit pe lângă cei mai grav 
răniţi, alinându-le suferința trupească și morală, căutând să le 
procure liniște, când aţipeau puțin, mângăindu-i cu vorbe dătă- 
toare de speranțe, când erau desnădăjduiți, scriindu-le câte o 
scrisoare adresată celor dragi de acasă, aducându-le dela poștă 
şi cetindu-ie răspunsul acelora. Totdeauna se ocupa mai mult 
de ceice nu aveau pe nimeni din familie la căpătâiul lor de 
suferință. Din modestia purtării sale față de toată lumea din 
spital, din sfiala feciorelnică cu care primea ordinele și din 
blândeţea cu care le executa, cel mai bun cunoscător de oameni 
nu ar fi putut bănui măcar că această fetiță plăpândă, blândă 
și modestă s'ar putea schimba în leoaică în faţa cutropitorului 
oțelit și dârz. 

In după amiaza zilei de 12 Octomvrie 1916 la ora 4 pri- 
mirăm ordinul de evacuarea tuturor spitalelor de bolnavii recu- 
perabili pentru front, în direcția Craiova, Pitești și București. 
Măsura îi privea, bine înţeles, în același grad, şi pe prizonierii 
răniţi. 

Aci este locul să arătăm, că pe pământul Gorjului lui Tu- 
dor Vladimirescu, al Ecaterinei Teodoroiu, generalului Cocorăscu, 
al locotenentului Pătrășcoiu şi altor nenumărați şi necunoscuți 
viteji, modești în anonimatul lor, crește inso'ent și buruiana 
otrăvitoare, Ciuma Fetii, lașe, trădătoare. Pe la începutul lui 
Octomvrie, Românii, bătând pe Austro-Germani în sectorul Pe- 
troşanilor, le-au luat vre-o 700 de prizonieri și 150 răniţi. Printre 
răniţi se afla şi un ofiţer locotenent, comandant al unui bata- 
lion din regimentul de honvezi No. i din Budapesta (rana: plagă 
perforantă cu fractura oaselor antebraţului stâng în treimea mii- 
locie), cu numele Fuszek lânos. Ofiţerul prizonier, păzit de un 
soldat, a fost instalat singur într'o cameră a spitalului din lo- 
calul Primăriei. A doua zi îl găsesc însă pe acest ofițer instalat 
la un loc cu ofițerii români răniţi. Arătându-mi aceştia revolta 
lor din cauza aceasta și cercetând cum s'a făcut, și din ordinul 
cui, schimbarea aceasta, aflu că așa a voit doamna X..., sora 
unui politician influent, gorjan (pe care, fireşte, nu-l învinuim 
pentru atitudinea surorei sale). — Intr'o zi, cu ocazia schimbării 
bandajului ghipsat dela mâna lui Fuszek, aruncându-mi ochii 
pe un carnet de însemnări, deschis pe masa. Ungurului, îmi 
apare dintr'odată, în legătură cu alte notițe, numele doamnei în 
chestie... Intrigat să aflu ce legătură poate îi între Românca 
noastră (de „idilă în campanie“ nu putea fi pomenire măcar, 
deoarece gorjanca noastră trecuse deja de câţiva ani frontiera 
anilor năbădăioși de dragoste chioară !) și interesele prizonie- 
rului, care cu câteva zile mai înainte se avântase ca un „tigru“ 
— cam jigărit ce e drept — la cucerirea Târgu-Jiului şi deschi- 
derea drumului spre inima Olteniei, am cerut voe Unguruiui să 
citesc scris maghiar, el fiind sigur, că sunt Român din Regat și 
deci fără ideie de scrisul şi limba sa maternă. Fuszek făcea haz 
de cetirea literilor ungurești cu sunete româneşti. Honvedul pr'- 
zonier îşi însemnase în ziarul său: „Doamna X..., sora pol - 
tic anului Y...., bărbat cu mare infuență, m'a mutat din camera 
unde eram izolat, în salonul ofițerilor români răniți, neadmiţând 
să se facă nici o deosebire de tratament între mine și aceștia, 
— apoi, în altă zi, continuă d-l Fuszek Jânos: „Azi doamna X... 
mi-a adus ţigări româneşti fine și ciocolată“. Ultima notiță a 
prizonierului, a cărui trufie devenise cam neroadă, din cauza 
laşităţii şi inconștienței sorei „influentului politician“, cuprindea 

următoarele năzbâtii, a căror realizare putea s'o întrezărească 
numai un „tigru budapestan“: 

„D-na X... m'a rugat, că dacă trupele noastre vor ocupa 
orașul T.-Jiu, să o iau sub protecția mea pe dânsa și tot avutul 


lul avutului, arghirofilia, egoismul, instinctul de conservare, de-o 
parte, iar dincolo: idealul național, sărăcia, dragostea de neam 
şi ţară şi... disprețul de moarte, care curmă atâtea vieţi, — cum 
-o curmă întrun atac la baionetă și pe a locotenentului Popo- 
vici, care deşi cu rana dela umărul drept încă necicatrizată, 
se ceru din nou pe frontul jertielor, în tranșeele morții. 

Cu toate stăruințele doamnei X... de a fi lăsat prizonierul 
în T.-Jiu, acesta a fost evacuat din ordin superior. Ce se va fi 
întâmplat cu doamna în chestie sub ocupaţie, nu ne-am mai 
interesat să aflăm. 

Ultimul tren de evacuare, plin cu răniți, pornit, am orga- 
nizat, în partea de miază-zi a oraşului, spitalul de campanie al 
Diviziei a Xl-a. 

In dimineaţa zilei de 13 Octomvrie, din gura primilor ră- 
niți aduși, am aflat marea veste îmbucurătoare că Divizia a XI-a 
bavareză a fost complet zdrobită, parte făcută prizonieră, parte 
fugind în dizordine, lăsând și foarte mulţi morţi și răniți pe 
teren. Și de cine? Chiar de către Divizia a XI-a românească. Ce 
coincidență a fatalității ! Două unităţi de luptă cu același număr 
de ordine s'au găsit adversare față 'n faţă la un moment dat, 
cea românească dând dovada superiorității, în mod strălucit. 
Artileria şi în special Bateria locot. Pătrășcoiu a secerat laurii 
victoriei de pe câmpia din nordul T.-Jiului, 

In timp ce armele regulate se măsurau într'o groaznică 
încăerare, pe șesul dintre T.-Jiu și Bumbești, o companie de 
„Barbarezi“ (cum îi numiau soldaţii olteni pe Bavarezi) se stre- 
curase până la podul Jiului, din partea de nord a orașului. Sol- 
daţii, milițieni de pe la diferitele formaţiuni de etape, femei și 
cercetași, alarmați au alergat la pod și apărați de parapetul 
digului din Grădina publică, au ţ'nut piept dușmanului până 
dimineaţa, când tăindu-li-se de ai noștri retragerea, întreaga 
companie s'a predat. 

Pe la ora 10 dim,, cercetaşa Ecaterina Teodoroiu sa pre- 
zentat la spitalul nostru, povestindu-ne, cu o înfrigurare de co- 

pil neastâmpărat, isprava ce a făcut de seara și până dimineaţa, 
cărând în Grădina publică puşti şi cartuşe cu cari milițienii și 
femeile trăgeau în „Barbarezi“. 

— „Spre zorii zilei, când bubuia văzduhul de sgomotul 
infernal al tunurilor, puştilor şi mitralierelor de pe platou, dușma- 
nul din fața noastră — ne spunea cercetașa Teodoriu — a 
încercat să treacă podul, susținut de un foc viu de pușcă, dar 
atunci am pus şi noi, cercetașii, mâna pe câte o pușcă și am 
tras, amestecați printre milițeni, ţinându-l astfel în respect, până 
până pe la ora 7, când al noştri, sdrobindu-i pe Bavarezi în 
luptă crâncenă, detaşamentul dela pod, lovit în spate, s'a predat.“ 

Vioiu, dar simplu şi cu conștiința fetiţei cuminte care și-a 
îndeplinit misiunea, ne-a povestit cum seara, fiind în drum spre 
gară, unde voia să mai dea micul ei ajutor şi la îmbarcarea şi 
plecarea ultimelor transporturi de răniți, alarma că dușmanul e 
aproape de podul din spre Grădina publică, a făcut-o să se 
îndrepte întracolo, unde împreună cu milițieni, cercetași și fe- 
mei au ocupat până la sosirea dușmanului, poziția după para- 
rapetul și digul Jiului, țintind la apărarea podului. Modestă, dar 
hotărită în gesturile și acţiunile sale, cum o știam de mai 
înainte, după ce ne-a dat raportul, de ce a făcut, de când lip- 
sise dela post, sa îndreptat spre transportul de răniți, ca să le 
stea în ajutor, până vor pleca. 

Primind alte ordine dela Marele Cartier General, nu am 
mai văzut-o pe cercetaşa Ecaterina Teodoriu decât abia după 
vre-o lună, în treacăt, la un spital de evacuare în Pitești. 

Cine ar fi putut bănui, că într'o fetiscană cu un corp atât 
de firav sălăşluește un suflet de eroină legendară? Dar mai pre 
sus de toate, modestia și sfiala feciorelnică cu care ceda altora 
locul dinainte — „la plăcinte“, — au făcut-o să treacă mai mult 
neobservată prin serviciile, pe unde, tăcută, corectă și cuminte 
şi-a făcut datoria cu prisosință. A 

Dacă ar putea să ne trimită vorbă din mormânt, desigur 
că ar certa pe toți cari au făcut cunoscute posterităţii unele din 
marile ei calități sufleteşti şi ar roși în modestia sa, susținând 
că nu şi-a făcut decât datoria către neamul și țara: sa. 

* 


Am așşternut pe hârtie aceste amintiri, în ziua în care 
Regele Românilor cu mâna-l augustă a desvălit lângă Jiul dârz 
simbolul modestiei care ascundea marile calități de eroină ale 
„Cercetaşei Teodoroiu“ şi când fără să vreau, îmi sfredeli cree- 
rul întrebarea : Oare câți din benejiciarii biruinţei, participanţi la 
fastul inaugurării monumentului Eroinei de la podul Jiului au în- 
fruntat moartea pentru înfăptuirea idealului național ? 

Monete vechi în Țara Bârsei 


de Ion Colan 


Cu prilejul unor săpături în curtea gospodăriei Anei Rogozea 
din com. Codlea!) jud. Brașuv, târnăcopul, de sub rădăcinile unui 
păr, a scos la iveală o seamă de monete de argint, minuscule, 
destul de bine păstrate. 

S'a aflat prea târziu de această descoperire (1933), aşa încât, 
din informaţiuni ulterioare am şti astăzi, că majoritatea lor ar fi 
ajuns la legiunea de jandarmi de-acolo. 

Unde sunt acum, nu știm. Câteva bucăţi, însă, au putut fi 
achiziţionate pentru colecţia de monete a Muzeului „Astrei“ Braşov, 
îmbogăţită anul acesta prin donațiunea de mare valoare a d-lui 
Dumitru Z. Furnică din Bucureşti. 

Monetele descoperite la Codlea sunt: două din vremea lui 
Ștefan al V-lea al Slavoniei ?) (1272); două din vremea lui Carol 
Robert (1310—1342), Domnul bătut de vodă Basarab la Posada 
(1330). Așadară, din epoca imediat următoare năvălirilor barbare. 

Din informaţiunile pe cari le dă C. I. Băicoianu 2) rezultă că 
„în perioada de reculegere şi reconstituire“ de după năvăliri, în 
Banat, Ardea! şi Ungaria, banii Slavoniei au bătut monete între 
1270—1380, cunoscute sub numele de dinari banali, de unde, spune 
Băicoianu, şi cuvântul „ban“ la noi, pentru moneta divizionară. 

Atât dinarii banali, cât şi monetele lui Carol Robert, sunt din 
argint, foarte subţiri şi bine bătuţi. Pe noi Românii, descoperirea 
dela Codlea ne interesează, datând din vremea descălecării. Mai 
târziu, Domnii români au bătut ei inşişi monetă.?) 


90 


1) Str. Nic. Iorga. 

2] Vezi C. 1. Băicoianu: „Ist. politicii noastre monetare și a Băncii Na- 
ționale“ Văl. 1, Partea I pl. XIX, fig. 3. 

3) Op, cit. p. 23. 

4) In colecția donată de d-l D. Z. Furnică „Astrei“ Brașov, avem câte 
un exemplar dela Petru Muşat (1372—1390), Alexandru cei Bun 1400—1430) 
şi Iliaș (1430—1435), 

Kinematograme 
dela concertul nostru din Castelul Peleș*) 


Sub acest titlu s'au păstrat în arhiva fam. Branisce urmă- 
toarele însemnări ale lui V. Oniţiu (iscălite Gilu) și trimise 
„pentru Miţi şi Valer“) cu nota: „Valer poate utiliza de-aci ce 
și cât şi cum crede pentru o notiță în „Drapelul“. 

Fiind scrise din fuga condeiului, sub impresia caldă 
încă a celor văzute, auzite și simțite cu acest prilej, însemnările 
merită reproduse pentru lumina pe care o aruncă asupra fami- 
liei regale de atunci. lată-le: 

„Prezenţi: Regele, Regina, Ferdinand şi Maria, Carolaș și 
Elisabetica, — plus vre-o 36 persoane învitate, între cari prin- 
cipesa de Schaumburg-Lippe, contesa Lariche etc. 

ad pct. 1 din Programă (Salvum fac regem, de Gh. Dima, 
cm peaijle închinată Regelui Carol 1, Cor mixt cu orchestră). 
Regina foarte încântată. Urmărește fuga (partea Il a compoziţi- 
unei) cu o vădită plăcere. Regele află că compoziţia e clasică și 
că e în stil mare de oratoriu compusă. |! întreabă pe componist 
(G. Dima) când a compus-o? Şi-i mulțumește că i-a închi- 
nat-o Lui. 

ad pct. 2. /ericiți sunt cei goniți pentru dreptate, de Gh. 
Dima (Rugăciune). Regina foarte emoţionată. ÎIntr'un timp ochii 
i se umplu de lacrimi de emoție. Regele vorbeşte cu dirigentul, 
agrăeşte pe Di. Saftu ş P. Dima din cor. 

ad pct. 3. Cânfece de iubire, de |. Brahms (cor. mixt și 
acompaniare a 4 mâni). Regele întreabă pe dirigent cine a tra- 
dus atât de frumos românește „Cântecele de iubire“ compuse de 
Brahms. Dirigentul răspunde: Eu, majestate. Regele îi aduce laude 
înnoite pentru frumseța și corectitatea de limbă a versurilor sale. 
Regina urmărește cu viu interes cântările și-i tot dă explicări 
micii principese Elisabeta, care sta pe un scaun lângă ea și n'o 
mai slăbia cu întrebările. — De repeţite ori sa auzit excla- 
mând Regina: „reizend, reizend! (— „magnific!“). Principesa EIli- 
. sabeta a fost încântată de nr-ul 6 („O păsărică mică...) al Cân- 
tecelor de iubire. — Principesa Maria s'a interesat de partitura 
Cântecelor și de textul lor german și englez, iar Regina a în- 
credințat pe Dima cu sarcina să-i comande cât de curând par- 
titura întreagă a Cântecelor. 


+) Concert dat de „Reun. de Cântări“ din Braşov. 
i) Dr. Val. Branisce și soţia sa (N. R.) 

ad pct. 4. (Trei cântece poporale rom.: a) Fântână cu trei 
izvoare b) Mândrulița de demult c) Nu-i dreptate, nu-i! de Gh. 
Dima) Regele cu vie plăcere, Carolaş serios şi grav, Regina ex- 
taziată ascultă cântecele și gratulează toţi lui Dima şi corului. 
Ferdinand și Carolaș acum își iau adio dela Rege, Regina, Maria 
și Elisaveta. 

Regele-l aduce pe Carolaș la G. Dima şi-i zice românește: 
„Dă mâna“. Carolaş întinde mâna lui Dima, Dima i-o strânge 
cu căldură și-i zice: „Să trăiţi Alteță Regală!“ — Ne-a emoționat 
pe toți adio-ul cordial, intim și familiar. Indeosebi modul de-a 
săruta mâna și a o duce apoi la frunte, cum face poporul. Ca- 
rolaş așa a făcut la Rege, Regina şi mamă-sa, cari toți apoi i-au 
strâns mâna şi sărutându-l pe față sau pe îrunte, l-au dimis. 
Mulţi din noi s'au emoționat până la lacrimi la vederea acestei 
scene intime familiare, de un caracter sincer și necalculat. 


ad pct. 5. — (Solia Primăverii ae N. W. Gade. Cor 
mixt și orchestră de cor. Impozant și puternic. Regele și Regina 
au vorbit în pauză iarăşi cu G. Dima. 


ad pct. 6. Balada pentru solo, cor mixt şi orchestă „Mama 
lui Ștefan cel Mare“. Culmea concertului! — Perfect executată 
şi de importanță ocazională. — Regele urmăreşte textul cu viu 
interes vers de vers, după programă. Și fața lui severă și se- 
rioasă cum e, nu poate tăinui viile emoţii ce simte; îl vezi când 
zâmbind, când senin, când înourat în față, după mersul acțiunii. 
Regina (la solul mamei — Doamna G. Dima) plânge și rămâne 
în formal extaz până la sfârşit. Auditorul întreg e viu emoţionat 
şi Regele, Regina, Maria, felicită pe Dima și Doamna și pe Saftu 
(Solo = Ștefan). Regina și Elisaveta mică sărută pe Doamna 
Dima. -— Regina învită tot corul la bufetul aranjat în sala de 
concert (sandwichuri, ceaiu din samovare de argint, prăjituri, 
torte, vin alb și roșu şi bere neagră bavareză); Regina apucă 
însaşi câte un blid cu sandwichuri şi îmbie pe coristele timide 
şi sfioase, vorbind cu indiscriptib'la-i drăgălăşie şi afabilitate cu 
multe doamne și fete din cor și controlându-le, ca nu cumva să 
rămână careva flămândă. Era o scenă care va rămânea neuitată. 


N.B. S'a făcut la dorința prinţului Carol (comunicată lui G. Dima prin 
Regina şi motivată mai de-aproape de însuși Regele) o modificare în ordinea 
programei, cântându-se nr. 4 (3 cântece poporale de G. Dima) înainte de 
pct. 3 (Brahms). — Carolaş, care cetise programa împărțită între asistenţi, 
voia să audă cele 3 cântece poporale, înainte de ce ar fi plecat cu tatăl său 
la gară pentru București, unde a doua zi avea să participe la festivitățile 
pentru Șteian cel Mare. Dar fiind timpul plecării aproape, nu le-ar fi putut 
auzi, dacă se cântau cele 18 cântece de Brahms întâiu, cum era în programă. 
Astfel Regele și Regina l-au întrebat pe Dima dacă nu poate face o mică 
iai cate de ordine în programă, Se înțelege că s'a făcut cu mare plăcere 
îndată. 

Regele întraceea se întreținea cu G. Dima și apoi și cu 
Saftu, stând până în momentul când trebuia deja să grăbim a 
pleca, ca să nu pierdem trenul; — cu alte cuvinte, a stat EI și 
toată Curtea aproape 2 ore complete la concert și după concert. 
Ceeace, dup: cum spunea Dall'Orso secretarul Reginei, nu s'a 
mai întâmplat la vr'uu concert. Regele ia foarte rar parte la 
concerte și dacă merge, stă 5—10 minute numai (zicea Dail'Orso). 
Vă puteţi închipui bucuria noastră, — mai cu samă că atât 
Regele cât și Regina ne-au învitat să venim la anul iarăși când 
sala cea nouă de muzică va fi cu totul gata și deci mai acu- 
stică decât azi. Carol (Regele)ne-a învitat să venim și la București. 

Apropos de punctul ultim (Mama lui Ştefan)! — Regele 
și-a exprimat lui Dima deosebita părere de bine, zicând: „Acum 
când toată suflarea românească se pregăteşte a serba memoria 
marelui Domnitor, îmi pare foarte bine că această frumoasă ba- 
ladă s'a cântat aci în castelul meu Peleș... Foarte frumos... Mul- 
țămesc!“ 


Vă sărută Virgil 
Brașov, Vineri în 2/15 lulie 1904. 


7 Niculae Cantonieru 


Acasă, la Giurgiu, unde mâna lui legănată de febră a scris 
ultimele rânduri, a murit, acum de curând, ros îndelungală vreme 
de o boală necruțătoare și zdrobind inimile a doi părinţi bătrâni, 
scriitorul Niculae Cantonieru. 

În urma lui rămân: o carte de nuvele („Întâmplări omenești“), 
un roman („Omul cu inima în palmă“) şi un vraf de manuscrise, 
în parte publicate şi unele unanim elogiate. Ceeace va rezista însă 
dintelui vremii din opera cunoscută a lui N. Cantonieru, ceeace va 
asigura trăinicie numelui său, vor fi câteva schițe, care se înşiră, cu 
cinste, lângă cele mai bune pe care le avem. 

Prin moartea atât de timpurie a autorului schiţei „Cantonul“, 
literele române pierd, fără 'ndoială, un scriitor de talent, căruia 
soaria nu i-a îngăduit să-și dea întreaga măsură a valorii sale. 

La căpătâiul mormântului cald încă din Giurgiu, o veche 
prietenie îngenunchează în zăbranic. 


Aurel Marin . 

Craiul munților 
Poem dramatic 
de Al. Ceușianu 
ACTUL II. 
CERNIȚA. 


Un piept de munte pe valea Cerniţei. 

ua Clinul se prelungeşte în adâncime, dominând drumul dinspre 
iud. | 

Colţuri de stânci pleşuve se *'nfig vertical, împrumutând sce- 
nei un aspect de sălbătăcie inaccesibilă. 

Cununa culmilor a încremenit în faptul zorilor. Pârtii aurii de 
lumină alternează cu şuviţe ferfenite de ceață. Altfel nici o mişcare. 

De departe s'aude piuitul unei păsări răpitoare, un rânchezat 
de animal sălbatec, și apoi, dintr'odată, isbucneşte pe nemijlocite, 
din imediată apropiere, o detunătură de armă ce înfioară profunda 
linişte a dimineții. 

Răsunetul auie departe din culme ?n culme. 


Scenal-a. 
IACOB, MARIA. 


Iacob : (strigând de undeva 
mânios) Stăi frate ! 
Cască-ţi ochii! Mi-a zburat 
Căciula *n vale. — Cât p'aci să cad 
Şi eu burduf în Cerniţa. 
(apare în josul clinului urcând — în capul gol, — repezişul). 
Te-ascunzi 
Jigodie? Nu-mi scapi! Ai să-mi răspunzi 
Pentru căciulă-o blană de mioară. 
Un glas de femee: (din 
dosul stâncii) Credeam că eşti... 


Iacob: O aripă de cioară 
Sau un guzgan.... 
Maria: (apare îmbrăcată Nu flecări 'nzadar (sever) 
moțeşte), De ce porți uniformă de husar? 
lacob: (privindu-se  Aşa-i.... Eram să uit... 
pe sine) (uitându-se şiret la dânsa) 
Şi D-ta 


De ce porţi strae de bărbat? 

Abia 
Vă poate recunoaşte omul. 
Maria : Lasă 
Să poarte Unguroaicele mătasă 
Şi să-şi păzească vetrele 'n oraş... 
Noi ne păzim pământul de vrăjmaș. 
Nu-s singură — pe fiecare stei 
Şi vârf de deal sunt cete de femei 
Cari stau alături de bărbați la pândă... 


Iacob: Şi-i iau pe paznicii drumeţi la ţântă. 

Maria : Puteam să jur că-ţi nimeresc cojocul. 
Dar poate ceaţa.... 

Iacob : Poate şi norocul, 

Maria: De nu strigai, trăgeam a doua oară. - 

Iacob : De astă dată trebuia să moară 


Vrăjmaşul, dacă se afla 'n giubea 
Aşa cum a murit de mâna mea. 
(cun gest spre adâncime) 
L-am întâlnit în cale.... n'a ştiut 
Ce îl așteaptă... Şopotea tăcut 
Părăul Cerniţei. Un huhurez 
Bocea *n pădure. L-am izbit în miez 
De cap cu ghioaga mea. Nici na icnit. 
S'a răsturnat ca un buștean trăznit. 
Sta 'ntinsă mogâldeața năzdrăvană 
In drum. leşise luna co sprânceană 
Din nori... şi uitându-mă-am recunoscut 
Faţa călugărului din Abrud. 
Maria : Om de năpastă pentru noi. 
Iacob; Credeam 
Că-i numai amețţit şi aşteptam 
Să-şi miște trupul — să-l izbesc de ducă 
(un gest de mândrie) I-a fost destul un trăznet de măciucă. 


Un glas de-afară:  . Veniţi încoace fraţilor! 
(Amândoi au tresărit — încordându-şi atenția în direcția 

glasului) 

Maria: Auie 
Răsunetul din munte 'n munte. 

Iacob: (a mers la mar- Nu e 

ginea clinului) Suflet de om ori încotro priveşti. 
Maria: Şi zici că l-ai ucis? 
Iacob: (întorcându-se) Ucis. 

Maria: Şi ești 
Convins c'a fost călugărul? 
Iacob : Convins, 
Maria : (murmurând) Dreapta lui Hatvani. 
El a aprins 


Abrudul distrugând întreg oraşul 
Prin jat şi foc. EI a fost ucigașul 
Tribunilor. 
Iacob: Cu-aceste mâni de Moţ 
l-am. stâns lumina, să-i răzbun pe toți 
(lăpădând dolmanul de husar 
Scurteica şi cu traista). 
Același glas de-afară : Fraţilor, 
Veniţi să-mi daţi o mână de-ajutor! | 
(Maria aleargă spre clinul dealului — unde lacob, dispărut 
pe-o clipă, reapare sprijinind în brațe pe Oltean). 


Scenall. 
Ceilalţi, OLTEAN. 


Oltean: (sfârşit de oboseală — cu hainele rupte, gâfăind de agitaţie). 
Unde-l găsesc pe lancu? Arătați-mi 


Cărarea... 
Maria: Nu se ştie unde-i... 
Oltean (poticnindu-se) Daţi-mi 
Un strop de apă. — Repede, băiete, 
Că leşin!,... 
Iacob: Vinul e mai bun de sete 
Și plosca-i plin-plinuță 
Oltean: (sorbind avid) Mulţămesc 
De unde-l ai? 
Iacob: E vin călugăresc 
Şi-i bun de leac, 
Maria: Aveţi o rană-adâncă 
De-acurmezișul peste coapsa stângă. 
Oltean: Ma atacat un pâic de călăreţi 


(geme de durere, fiindcă Maria a desfăcut 
haina să-i cerceteze rana). 


Iacob : Mai trage-o 'nghiţitură. 
Oltean : (cercând să Mă îmbeţi 
zâmbească) Cu voia. (țâșnind) Vai.... 


Maria: (cubunătate) Nu te mişca. 

Oltean : Mă doare... - , 
Veneau ca nişte smei... să mă doboare / 
In iureş îndrăcit. — De nu erau | fi 


Nişte copaci la spate, mă zdrobeau. ; 
Când ne-am izbit de-olaltă, m'a ajuns / 
Unul cu sabia; eu l-am străpuns RI, 
In dreptul inimii şi cum cădea / 
M'am ridicat fulgerător în şea. 


Maria: Nu mai vorbi că sângele-a pornit d îă 
Din nou. : i 
Oltean : (obosit) E tot atâta; am venit 
Ca o furtună. 
Maria: (frământându-se) Dacă aș avea 


Cu ce să-l leg?.. 
Iacob : (şi-a rupt legă- 
toarea dela opincă) Aici o obinzea 
Maria: Și-o fâşie de pânză. 
Iacob: (aruncă surtucul) Stai că-mi rup 
Un petec de cămașă de pe trup. 
Oltean : Goneam orbește, încătrău vedeam 
Că-i liber drumul... nici nu mai aveam 
Nădejde co să scap de ei... 
Maria : (legându-i rana) Vă rog 
Din suflet nu Vă mai mişcaţi din loc... 
(către Iacob)  Unde-l culcăm? 
Iacob : Aduc un braț de cetini. 
Oltean : Sunt fericit cam nimerit la prieteni. 
Lasă să curgă sângele, nu-mi pasă... 
Mor bucuros pe glia mea de-acasă... 
(In timp ce lacob pregătește patul din cetini, Maria şi-a 
isprăvit pansarea şi-l sprijineşte). 
Maria : (domol) De ce n'asculţi?... Iţi face rău... 
Oltean: (urmărit de vi- S'au strâns 
ziunea primejdiei) Mănunchi — ca haita lupilor flămânzi 
In urma mea... şi urletele lor 
— Par'că şi-acum le-aud şi mă 'nfior — 
Veneau ca grindina *n galop întins, 
Şi mar fi sfâşiat, de m'ar fi prins, 
Am dat în codru, am suit urcușul.... 
Sărind peste-o prăpastie. 
Iacob : Culcuşul 
E gata. 
Maria : Odihnește-te puţin. 

Oltean : Eu singur nu aș fi putut să ţin 
Piept cu mulțimea lor (început de delir) 
Nu-i auziţi 
Cum îşi alungă roibii 'nebuniţi 
De 'nverşunare? Mă cunosc călăi... 


- Maria: Ceeace-auzi e clipocitul văii. 
Oltean: Nu-mi află urma... caută într'aiurea. 
Nu-i -auziţi 2... col... 
Maria: (cercând să-l liniştească) Freamătă pădurea. 
Oltean : Nu mai ştiam că unde-s — înoptase 


Şi dibuindu-mi drum prin smida deasă, 
Am coborit din șea şi-am priponit 
Bietul cal de-un ciot îmbătrânit 
Și-am auzit întruna cum nechează 
In urmă-mi (tresare cu mare încordare) 
| Ascultaţi-l! 
Iacob : Aiurează. 
Oltean: Prin codru neumblat şi printre stânci 
Am tot suit târându-mă pe brânci 
Să-i duc solie Iancului. 
Maria: (aplecându-se) Ce zici? 
Oltean : (ţâşnind din culcuş) Unde-l găsesc pe lancu ? 
(nimeni n'a observat apariţia lui Iancu). 


Scena Ill-a. 


Iancu: (simplu şi de ace- Sunt aici. 
ea totuși impresionant) Nu văd pe nimenea să stee strajă 
In vârful dealului. Ostea vrăjmaşă 
Ne poate ataca din clipă ?n clipă 
Şi dacă nu e pază, se'nfiripă 
Pe culmile din faţă. - 
Iacob: Să trăiţi! 
Greşeala este-a mea că ne găsiţi 
In neorânduială (a luat arma Mariei și 
suie clinul). 


Oltean: (se ridică întrun Mă trimite 
cot, — lucid) Jivanovici cu veşti nenorocite... 
Aici epistola. 
Avram lancu : Dă 'ncoaci ! 
Oltean: (i-o *ntinde, dar Mă dor 


hârtia recade) Plămânii. 

Sediul de statmajor 
Cesaro.... ! 
Maică! 
Domnule prefect, 

Luaţi măsuri... Dezastrul e complect. / 
Plăeşii fug pe capete... eu plec i 
Cu ofiţerii mei din luptă... trec / 
Dincolo de munţi... (scrâşnind) | 

Nevrednică unealtă 


Impărătească — 
Maria: (aproape involuntar) Ne-a lăsat în baltă. 
Avram lancu : (tresă- Ce zici ? 


rind violent) 
Maria: (apăsat) 


Avram lancu: 


Oltean: 
Avram lancu'; 
Oltean : 


Avram Iancu: 


Oltean: 
Avram Iancu: 
Oltean: 


Avram Iancu: 
Oltean: 


De suntem vii — sau că murim, 
Nu-i pasă mult de noi, unui străin... 
Dar nu-şi aduce-aminte căpitanul 
Jivanovici, că lupta ce-o dă neamul 
Valahilor cu Ungurii "ntăreşte 
Puterea împăratului (cun hohot nervos) 

Fireşte, 
E lesne să afirmi că merge prost 
Când te retragi şi stai la adăpost 
Bine departe, ca să nu te-ajungă 
Suflare de om. De-acol' poţi da poruncă 
(aruncând o privire spre hârtie) 
„Plăeşii fug“, — minciună mişelească, 
Fug domnii din armata 'mpărătească. 
Lui Popa Balint... 
Spune, ce-i cu el? 
I-a dat o "nştiinţare chiar la fel 
Cu-aceasta. 
Popa Balint se va ţine 
De ordinele mele. 
Nu mai vine. 
De ce să nu mai vină? 
Fiindcă ştie 
Că e pierdută 'ntreaga bătălie, 
Că Hatvani a nimicit cordonul 
De apărare, că s'aude zvonul 
De puşcături — aproape de Câmpeni. 
Cine-a putut ?.... 
Jivanovici. 

Avram lancu : Blestem. 
Mă duşmănea *'ntr'ascuns și acuma iată 
Işi dă pe față ura disperată... 
N'a vrut să birue un opincar.... 

Maria: Lupţi mai ușor cu duşmanii de-afar' 
Decât cu prietenii 'nlăuntru, 

Avram Iancu: (S'a dus lartă 

aproape de culcuşul Că mi se pare vestea prea deșartă. 
lui Oltean) Pe Balint îl aştept să intre *ndat 

In luptă, Moţii mei au rezistat 
Năvalei Ungurilor — sfârâmând 
“Toate atacurile, rând pe rând. 
Popa Vlăduţ cun pumn de oameni ţine 
La Buciumani potopul de-ungurime 
Să nu se poată revărsa în munţi. 
Pe Stiurţ în sus păzesc Vidrenii crunți 
Cu Popa Groza "'ntreg hotarul 
Şi no să poată trece stăvilarul 
Din valea Cerniţei — amărăciuuea 
De Hatvani — de vine legiunea 
La timp... 

Oltean: (trudit) Nu poţi străbate printre Unguri 
S'ajungi la Balint — numai dacă "'ncunjuri 
Toţi munţii. 


Maria: Drum de patru zile, frate. 
Avram lancu: (sieşi) Şi pân'atuncia Hatvani ne bate. 
(violent) Nu poate fi ursitaşa cumplită 


Să pierdem tot, în ultima clipită? 
Merg să-l găsesc pe Popa Balint; simt 
Că trebuie să-l aflu poposind 
Pe-aci pe-undeva. 

Maria : (întâmpinându-l) Şi ?n vremea-aceasta, 
Cât vei lipsi, se va 'mplini năpasta 
Celor mai negre presimţiri... Ştii bine 
Că lupta e pierdută făr' de tine 
Şi gloata se destramă fără 'ndemnul 
Tău aspru. 


Iancu : (izbucnind) Cine mă opreşte? 
(S'aude buciumul de 


depatte) | 
Iancu : (cu braţul întins Semnul 

în zare) Atacului. 

(lancu s'a oprit brusc, în timp ce Maria s'apropie) 
Maria : Nu-i nimeni ca să iee 


Răspunderea conducerii. 


OBCU CLUJ 





— 590 — 


Iancu : (cu glas mare) Femee, 
Mă "nebuneşti! 
Maria: (fermă) Să ierți că nu te las 
Să pleci din luptă *n cel din urmă ceas. 
Avram Iancu : Dar Popa Balint? 
Maria : Are să sosească 
La vreme. 
Avram Iancu: (dispre- Vorbărie muerească. 
țuitor) 
Maria : Cunosc cărările şi ştiu să trec 
Prin tabăra dușmană. 
Avram lancu : Nu "nţeleg. 
Maria : Ar fi zadarnic să mai pierd cuvinte. 


Lozinca ce ne-ai dat-o e „'nainte“ 

Şi fapta nu se cere explicată 

Decât atunci când n'o faci nici odată. 
Primejdia e mare.. Vreau să duc 
Solie Popii Balint, — să-l aduc 
Cu-o clipă mai degrabă "ncoace. 


„ Avram Iancu: Dar... 
Maria: (şi-a luat dol- M'or crede Ungurii că sunt husar. 
manul) (arătând spre Oltean) 


Incalec calul care l-a scăpat 
Pe dânsul... şi-am să trec în zbor turbat 
Prin rândurile lor. 


- Avram Iancu : Şi nu ţi-e frică? 
Maria: Numai acel ce-i îndrăzneț câștigă 
Victoria (scânteietor) Şi cine o să-mi steie 
*Mpotrivă ? 
Avram Iancu: (aproape Admirabilă femeie... 
involuntar) 


Maria: (învingând accesul subit de slăbiciune) 
Mă lauzi fără nici o vrednicie. 
Eu nu-mi fac decât simpla datorie 
Şi gândul ce se zbuciumă în mine 
Nu poate să pătrundă pân! la tine. 
N'ai dreptul să alegi între urât 
Şi ?ntre frumos; tu nu poți fi decât 
Al tuturor... Destinul care-l porţi 
E-al neamului — reînviat din morţi. 
(iese) 
(S'aude din nou buciumul — dominând orice acțiune. Avram 
lancu a'ncremenit locului. lacob e urmărit de viziunea trecutului). 


OBCU CLUJ 


Iacob : 


== 59] — 


Scena IV-a. 
Ceilalţi, fără MARIA. 


Răsună glas de tulnic ca şi-atunci 
Când am ieşit întâiaşi dat' din munţi 
Ardea Abrudul .... Rug de jerăgaie 
Şi iad clocotitor de flăcări... Bae 

De sânge... Ostea Ungurilor ruptă 
In zeci de pâlcuri mici se luptă 

Cu desnădejde... Hatvani încearcă | 
Zadarnic să-i adune — strigă, aleargă 
Şi-ameninţă cu braţele în aer. 

Nu îl ascultă nimeni. Plâns şi vaer 
E pretutindeni. Nu mai e scăpare 

Şi unica nădejde ce o mai are 
Călăul, — e în mila lui Butean. 


„Jancu: (mergând spre Iacob) Ştii ceva despre dânsul? Unde-i? 


Iacob : 


Am 
Rămas alăturea de el... 


Oltean : (zvârcolindu-se) Mă doare! 


Iancu : (încruntat) 
Iacob: 


Oltean: (aiurând) 
Iancu: (tresărind) 
Iacob : 


Iancu: 


Jacob : 


Iancu: 


Iacob: 


Desleagă-ţi limba! Unde-i? 
În prinsoare. 


Căci Hatvani ştiindu-se învins 


Luase hotărîrea înadins 
Să-l ducă pe Buteanu de ostatec 
Cu dânsul. Și-am făcut un drum sălbatec 
Legaţi de oiştea de tunuri; doară 
Ne-ameninţau mereu că ne omoară 
Pe loc pe toţi. — pân” ce-am ajuns în Baia 
De Criș. 
Priviţi cum crește vâlvătaia !... 
Rănitul.... 
Par'că îl aud pe dânsul 
Gemând şi nu pot să-mi înăbuş plânsul. 
Ai stat închis cu el? 
Nu mau răbdat 
Să fiu în jurul lui, — m'au ferecat 
In lanţuri, folosindu-mă ca rob 
Prin cimitire la săpat de gropi. 
Vor fi fost multe. 
Nu le-am numărat. 
Vroiam să-l scap pe dânsul. L-am căutat 

La geamul temniţii. Era 'ntuneric. 
Imi adusesem scule să desferic 
Zăbrelele.... Ii cunoşteam celula. 
Pândisem cum se schimbă caraula 
Şi 'ntr'o clipită nesupraveghiată 
Am reușit să mă strecor... Ciudată 
Incremenire... Pumnul de nisip 
Zvârlit în sticlă l-a trezit. Un chip 
Trudit de om s'a arătat la geam. 
Nu era el, ci umbra lui Butean. 
Iancu: Sărmanul. 
Iacob: Glasul lui m'a înfiorat 
Adânc. Era mânios şi m'a mustrat 
Că îmi primejduesc viața... Când 
l-am spus ce vreau, m'a refuzat gemând. 
Nu mai avea încredere în sine 
Şi n'aştepta din fugă nici un bine. 


Avram Iancu: Dar nu și-a tras pe seamă cât de greu 
li ducem lipsa? 
Iacob :  Suspina mereu 
Parc'ar fi dus povara unei lumi 
In umeri... 
Oltean : (zvârcolindu-se) Vai... 
„Jacob: Şi ochii lui cei buni 


Ardeau de suferință tăinuită... 

Mi-a *'ntins să-i pipăi mâna lui zdrobită 

Dela încheieturi... Mi-a arătat 

Dungi proaspete de sânge *nscorţoşat 

Şi răni mai vechi încinse de puroi — 

Un lung pomelnic de torturi... Apoi 

Mi-a povestit că stând la judecată 

I s'a propus să i se dea răsplată 

O slujbă *naltă... dac'ar da indicii 

Unde-s depozitele de muniții 

Şi unde-i lancu — aşa c'a priceput 

Că Hatvani porneşte 'nspre Abrud 

Din nou. (De după clinuri se ivesc pâlcuri 

de Moţi cari se grupează împrejur ascultând) 
Să darme strămoşeasca vatră 

Să nu rămână piatră peste piatră 

Şi să nu lase om să mai trăiască 

Din seminţia noastră tâlhărească... 


Iancu: (fremătând) Vorbește-mi de Butean. Ce a făcut? 

Iacob: 


Avram lancu: 
Iacob: 


Pe o RI, 


A ascultat tot timpul şi-a tăcut. 
Şi-atunci Hatvani sa "'ntors spre el. 

L-a înjurat şi l-a făcut mișel 
Că merită cea mai grozav” osândă, 
Dar că-l va graţia 'n caz de izbândă 
Şi când s'o *ntoarce-i iartă închisoarea. 
Ce-a zis Butean? 

„Aştept spânzurătoarea !“ 


Scena V-a. 
Rugăciunea lui Iancu. 


Avram luncu: (arătând spre stânci cu profundă convingere) 


Moţii : (murmurând) 
Avram Iancu: 


Moţii: 
Avram lancu': 


(viguros) 


Stau stâncile înfipte; n'o să poată 

Putere omenească să le scoată 
Din temelii... Din moși strămoşi trăim 
Aici.. Vie ori-cine... Nu clintim 
Din loc... (e scânteia ce aprinde sufletele) 
Nu vom clinti! 

Aşa feciori. 

In noi ard rănile străbunilor 
Și gem durerile de veacuri... Prieteni 
Noi n'am avut; cu doina plânsă ?n cetini, 
Muind cu lacrimi şi sudoare brazda, - 
Am fost mereu robi umiliţi pe-această 
Moșie strămoşească. 
Da... Aşa-i... 
Izvoarele şi iarba de pe plai 
Sunt ale noastre... Câmpul şi pădurea 
Sunt pentru plugul, coasa și securea 
Românului; iar munţii încununaţi 
Cu horbotă de-omăt și codrii-s fraţi 
Cu noi. Ţara-i a noastră. Vremuri grele 
Ne-apasă sufletul. Până-n prăsele 
Şi-a'nfipt vrăjmașul secular cuțitul 
In trupul obidit. Nenorocitul 
Iobag robia sub trufaşa domnie 
Streină... înjugat pentru vecie. 
Şi câţi bărbaţi îndrumători de gloată 
N'au fost sortiți să fie frânţi pe roată: 
Martiri cu Horia n frunte. Umbre sfinte, 
leşiţi din blestematele morminte 
De osândiţi! Un neam întreg se zbate 

_Pe drumul năzuinţelor visate 

De voi... Veniţi străjeri fără prihană 

Să ne-ocrotiţi ! — un neam întreg Vă cheamă,.. 
(Impetuozitatea decreşte, parcă ar îi înfio- 
rat de temeri) 

Suntem un pumn de luptători... Un petec 
De ţară stoarsă... Dușmanul besmetic 
Şi-a revărsat puhoaiele de oameni 
Asupra noastră... Jale, foc şi foame 
'Nsoţeşte pasul lor cutropitor. 

(cu mânile împreunate) 

Tu, Doamne, fii-ne-un sfânt ocrotitor... 
Ascultă rugăciunile, Stăpâne, 

Ce le 'nălțăm spre Tine... Dă-ne-un mâne 
Mai vrednic de trăit... Vrem alt destin 
Pentru urmaşii noştri... Suferim 

De prea mult timp în ocna milenară... 
Vrem să scăpăm din jugul de ocară 
Sdrobind cătuşa roasă de rugină... 

Vrem lege şi dreptate... vrem lumină. 
(vibrant şi profetic) 

Fă ca din vatra munților să crească 
Biruitoare... gintea românească. 


(Va urma). 


09 

„Flori creştine“ 
de Al. Lascarov-Moldovanu 


Cel ce se jeluia 


Era, întro zi, un om ce se jeluia împotriva lui Dumnezeu, 
zicând că sufere pe nedrept o suferință a trupului: 

— „De ce această durere? Cu ce m'am făcut vinovat eu de 
aceasta ? E o nedreptate!,..“ 

Și un om înțelept, l-a mângăiat, spunându-i : 

„Durerea, iubitule, e de la noi, de la păcatele noastre, — 
nu dela Dumnezeu... Cercetează-ți viaţa şi vei vedea adevărul.., Ci, 
dimpotrivă, asupra durerilor noastre Dumnezeu trimite uşurare, 
dându- ne iubirea, cu care pulem goni durerea din mijlocul vieții 
noastre... 

Î. omul cel dintâi nu voia să primească această lămurire, 
ci rămânând în împietrirea lui, se jeluia mai departe împotriva lui 
Dumnezeu. 

Atunci, omul înțelept i-a povestit lui așa: 

— „Şi eu, iubitule, am stătut cândva împotriva lui Dumnezeu, 
când răul și suferința s'au abătut asupra trupului meu. Ziceam că 
nu-s eu de vină. Şi s'a pogorii răul asupra mea cu puternică ar- 
dere. Lăuntrul meu s'a făcut numai durere. Atunci, sub focul acela, 
m'am întors spre mine însumi — şi, pe când cei din jur cercau 
să-mi uşureze suferința, — eu am coborit în peștera păcatelor mele... 
O, iubitul meu, ce-am aflat ?!., Niciodată n'aș fi bănuit ficăloasa 
întrolocare.... M'am spăimântat — şi am strigat: „Doamne, ce gro- 
zăvie ]....“ Cei deaproape, credeau că mă vaet împotriva durerei, dar 
ei nu ştiau de ce strigam aşa... Pe urmă, m'au ridicat pe un pat 
— și m'au purtat spre un loc de ardere şi mai mare... Şi, să vezi, 
cu cât suferința săpa șanțuri mai adânci în ființa mea, cu atât 
vârful cugetului meu sfredelea mai adânc în murdara peşteră a pă- 
catelor mele — și, nu vei crede, cu cât pătrundeam mai profund, 
cu atât suferința se micșora. | 

M'au așezat apoi pe o masă rece de metal — şi m'au înfă- 
țişat gol vederei celor dimprejur, — care, toți, stăteau cu mâinile 
gata să pătrundă în lăuntrul cel dureros al trupului meu cotropit 

de cancerele păcatelor... O, dragul meu, atunci am simțit plăcerea 
durerei prin desăvârşita recunoaștere a păcatelor mele... Duhul răpea 
țesuturilor suferința — și o prefăcea în beatitudine.., Prin recunoa- 
șierea de bună voie a păcatului, cel din care a purces suferința... 
Atunci, mai înainte de a păși în somnul premergător tăeturile adânci, 
am strigat cu putere și cu plăcere : 

— „Arde, Doamne, toate urmele păcatelor, — taie, Doamne, 
foafe caracatițele cu care păcatul a încins lăuntrul meu, — scoate, 
Doamne, din mine culcușul cel străfund al scorpiei păcatului — şi 
fă-mă curat și tare, puternic şi frumos, aşa cum este placul Tău...“ 
Pe urmă, m'am lăsat în voia lui Dumnezeu... Când m'am trezit 
din balta suferinței, eram altul. Şi când mi-am revăzut sufletul, am 
mulțumit lui Dumnezeu pentru toate...“ 

Așa a grăit înțeleptul — și privind cu dragoste spre cel ce se 
jeluia împotriva lui Dumnezeu i-a pus încet mâna pe umăr — şi 
i-a zis: 

— „Nu împotriva lui Dumnezeu, — ci împotriva noastră...“ 

Acela tăcea și privea în pământ. 


Pasul cel greu 





Așa îmi povestea un prieten: 

„In casa mea, de la o vreme, se așezase un demon al neînţele- 
gerei. La început, tăcut, — mai pe urmă, fățiș. Ziceam eu o vorbă,— 
nevasta găsea de îndată o împotrivire; zicea ea, — găseam eu. Pri- 
virile noastre se încrucișau vrăjmașe. În lucirea lor, sclipea o lu- 
mină nouă, ticăloasă şi scelerată. Simţeam în mine un îndemn rău, 
căruia nu mă puteam împotrivi, cu toate că voiam să-l înfrunt. 
Părea că o ființă nevăzută, un parazit primejdios, se strecurase în 
mine, cercând a mă stăpâni treptat şi desăvârşit. Atunci, isbucneau 
vorbe aspre, pe care niciodată nu le mai rostisem. Incriminări ne- 
bănuite se torceau din mintea mea uluită — şi se aruncau, vinovat, 
asupra tovarășei mele, care, şi ea, îmi răspundea la fel. Ră- 
mâneam uimit de peșterile pe care le descopeream în adâncul fiinţei 
mele — şi de cele pe care, cu spaimă, le întrezăream în ființa cu 
care, de ani de zile, îmi duceam traiul. 

Am fost cuprins atunci de-un cutremur, care mi-a sguduit 
toată alcătuirea ființei mele. Ca într'o străfulgerare dureroasă, am 
întrevăzut prăpastia care stătea foarte aproape de căminul meu. 

Intro zi, cele două porniri potrivnice s'au isbit dureros. Pri- 
vindu-ne cu vrăjmăşie veninoasă, eu şi nevasta mea, ne-am spus 
cuvinte care însemnau o rupere... 

Și totuși, în străfundul duhului meu, vedeam că nu eu eram 
acela care vorbeam şi făptuiam așa. Dovadă că o mare mâhnire 
sălășluia acolo... 

Atunci mi-am dat seama că eu eram o victimă — şi că, nu- 
mai eu singur nu voi putea scoale pe vrăjmaş de acolo. 

Cugetând așa. am auzit îndemnul cel bun: | 

— Mergi spre nevastă-ta — şi spune-i cuvânt de împăcare“... 

O lumină serafică se făcu în duhul meu, — dar când fu să 
fac pasul, o mare ruşinare de sine, mă prelăcu în stană de piatră. 

Glasul se auzi din nou: 

— „Du-te!... Eu îți poruncesc — şi, Eu te voi ajuta“... 

Nevasta stătea întrun colt de umbră şi privea fix într'o parte. 

Stăpânit de puterea glasului, am pâşit. Ce greu a fost!.. Dar, 
pe urmă, toate au fost ușoare. 

Am mers încet — şi m'am așezat nesimţit lângă tovarăşa mea. 

I-am zis: 

— „Femee dragă, noi avem un Stăpân... Știi care-i...“ 

Ea mi-a răspuns abia simțit : 

— „Știu...“ Se vedea că și în duhul ei se arătase puterea 
cea mare. 

— „Uite ce: hai să ne rugăm Lui... câteva clipe...“ 

Femeia, în tăcere, se supuse. Căută din ochi un loc — și, 
simplu, îngenunchie. 

Făcui același lucru. 

Zisei, în lacrimi : 

— „Doamne, depărtează de la noi demonul neînțelegerei — 
și iartă-ne pe noi...“ 

Când ne-am sculat din rugăciune, eram alții. O uşurare lumi- 
noasă cânta în duhurile noastre. 

Eram scăpați.., “ 

Sonet 


Stă trist la drumuri semnul răstignirii, 
E plin Isus de colb și de noroi, 

Pe faţa Lui săpat-au vremi și ploi 
Adânci şi negre brazdele mâhnirii. 


Păianjeni ţes la micul lor război 
Un văl ce-l rup de-atâtea ori zefirii, 
Il ţes mereu, ca Regele iubirii 

Să-l poarte prins de umerii Lui goi. 


Şi oameni trec. Trec cetele trudite 
De fii străini altarului din drum, 
Cu chipuri reci, cu inimi împietrite. 


lar Cel ce-a șters păcatele ludeii 
Se uită trist la oamenii de-acum 
Şi-aşteaptă 'n van să-i treacă 'nvăţăceii. 


Ecat, Pitiș 


99% 


9900 


Paharul suferinţii 


lar mă'mbie suferinţa 

Cu paharul plin — și iară 
Duc la buze liniștită 
Băutura ei amară. 


Alţii râd în clipa asta 
Şi cu visuri dulci se 'ngână... 
Dar paharul suferinții 
E purtat din mână 'n mână. 


Ecat. Pitiș 

La patul unui copil 


de Lenau 


Leagănă-l lin, Morfeu, la sân copilul. 

EI surâde prin vălul tău subțire, 

Cum, prin ale nopții mirezme, surâd 
Rozele albe. 


Leagănă-l lin şi-l pune'ncet la sânul 

Rece-al fratelui tău serios și aspru. 

Vălu-i des, să treacă nu lasă, pe veci, 
Zâmbetu-i dulce. 


Căci cu pumnalul ridicat aşteaptă 
Grija'n poarta copilăriei sale, 
Unde pacea, ultimu-i dulce sărut 
Dându-i, dispare.*) 
Victor Rath 


Vântului 


de Lenau 


În lumea largă plec acum; 
Mişcat privirea-mi întorcând, 
Zării gurița-i tremurând 

Şi fluturând batista'n drum. 


O Doamne! poate mi-a strigat 
Vre-un dulce 'ntăritor cuvânt, 
Dară sburatecul de vânt 
Iubitu-i glas mi l-a furat. 


Nu ţi-e de-ajuns o, aspre vânt, 
Că scump odoru-mi părăsesc, 
Mai-mi furi salutu-i îngeresc 
Ce-i pentru mine-atât de sfânt ? 


Victor Rath 

Cântec murmurat lângă somnul tău... 


În căuș de floare Să te port, alean, 
Dormi, — adormitoare, Prin anii mei teferi, 
Leneșă lumină, Pe oblânc de doină 
Zăpezită, lină. Sub jar de luceferi. 
Frânge tămâioare Noaptea, pe fereastră, 
Trupul de ninsoare În tăceri sihastre, 

Cu svâcniri de ape, Svârle peste tine 
Rouă pe pleoape. Flori de vis albastre; 
Cum să legăn mai Lângă somnul lin, 
Tremurătoare, Lângă trupul plin, 
Imaginea ta Să se culce vieața 
Pe slove ușoare ? Până dimineaţa. 


Leneşă lumină, 

In căuş de floare, 
Zăpezită, lină, 
Dormi fermecătoare. 


Marin Negrea 


Popas 


Solemnă ora clară când paşii duc povara 
„Către imensul munte împădurit. Ecoul 
Multiplică prezenţa prin brazii svelţi şi noul 
Zvon undue pădurea, — nemărginita, rara. 


Drum străjuit de greeri şi părăsit departe 
Unde se 'mbină creste 'n buchete de granit 
Poartă voluptoasa lumină ca un mil. 

Prin luminiş dorm pasări ca slovele în carte. 


Enormă butie și lângă stânci, cerul, Stele vrăni 
Prin care băulură răcoritoare, grea, 

Somnul curge'n neştire, pe lume. Mătasea 
Liniștii-i sdrențuită. Aleanurile, răni. 


Răstorn toată povara dorințelor duium 

Alături. Măreţia muntelui frânge vrăji 

Cu fiece clipită. Dorinţele stau străji, 

Sânt obosit. Mi-e teamă c'o să adorm pe drum. 


Marin Negrea 

Rapsodie 


Introducere 


- Trimit un poem de iubire 
Ca o fară de sud de bogat, 
Inceputul de lună brumat 
Și versul cu timbru subțire 


Pe ascuns să-l citești la amiază 
Și sânul să-ţi tremure lin 

Cum tremură floarea de in 
Când lunecă-asupra-i o rază. 


Să râdă, să plângă, să vrea 
Ochii frumoşi visători — 
Ca versun tăcute viori 

Să 'nvie și dragostea mea. 


Poemul va creşte nevrut 
Asemeni tulpinei de nalbă,; 
Pe fața ca spuma de albă 
Obrazul Moldovei sărut. 


E. Ar. Zaharia 


00 

Eroism creștin 


Dumnezeu e veşnic 
și omul trecător. 


Durerea, capricioasă fantomă, s'abate unde gândul nu gân- 
dește, rămânând unde nu e dorită, părăsind locul unde nu poate 
roade adânc. Are însă un lăcaş întotdeauna sigur, unde câte-odată 
se strecoară vijelios, alteori pe nesimţite, dar mereu necruțătoare: 
spitalul, — clădirea albă, vastă, austeră, cu apăsătoare linişte în 
juru-i, cu sgomot continuu înlăuntru-i, ca o sfidare par'că a du- 
rerii. Personalul spitalului aleargă de colo-colo grăbit, dând şi pri- 
mind ordine; bolnavii imploră mereu acelaşi ajutor, reclamând 
fiecare acelaşi drept la viaţă. Mai sgomotoși sunt însă cei. însă- 
nătoșiţi, cari uită, uluitor de repede, toate suferințele şi nu mai 
Ştiu ce să facă de prea mare bucurie. 

Când coboară seara însă, lăcașul durerii se învălue în cea 
mai desăvârşită linişte. Odată cu umbrele, tăcerea se înstăpâneşte peste 
tot. Când şi când, doar paşi vătuiți. Rar câte-un geamăt ce-ţi 
strânge inima, al vre-unui bolnav care, în întuneric, se simte mai 
singur, mai încleştat de brațele durerii, mai fără putință de scăpare. 
Şi cu cât noaptea înaintează şi e mai adâncă, mai întunecoasă, 
cu atât spaima scoate mai multe geamăte din pieptul bolnavilor. 

Târziu, pleacă şi doctorii, unii grăbiţi, alţii cu paşi şovăi- 
tori, par'că ar voi să se mai întoarcă odată lângă durerile lăsate 
în urmă. Apoi linişte, deși nu arareori vedeniile şi gândurile ne- 
gre stau la taifas cu moartea, la căpătâiul câte unui suferind. 

De după o culme, iese luna plină, leneșă, pe deasupra bra- 
„zilor înalţi, cu vâriurile ca niște enorme condeie de reclamă. Peste 
oraşul adormit, pluteşte o lumină ușoară, ca o boare. Un auto- 
mobil trece în goană, răscolind praful străzii. Un liliac inspectează 
cimitirul, curios să afle ce duh s'a mai făcut strigoi; apoi o ia 
spre clopotniţă, spânzurându-se de cea dintâi grindă. 

Departe, departe, ca un vis, un cocoş cântă răguşit. 


+ 
% % 


-In orașul fără vieaţă, înt”o stradă lăturalnică, doctorul Adrian 
se svârcolește neliniștit în patul insomniei. Inzadar imploră som- 
nul alinător de altă dată. Fiori reci îi scutură trupul obosit, Iși 

plimbă privirile, atent, dela o fereastră la alta, prin care luna plină, 
urcând uşor, aruncă umbre nelămurite în odaie. 

Se ridică. Aude pe soldatul Mihai lon gemând acolo. Ge- 
mând aşa resemnat, ca o vită. Cu ochii aprinşi de febră mare, 
repetă ca în ajun: 

— „Sunt tânăr, domnule doctor. Mi-e greu să mă gândesc 
că mor. Mi-e aşa de greu să vorbesc despre asta. Eu iubesc 
vieaţa asta cu toată puterea sufletelui meu, nebunește. Și mi-e 
dragă şi Maria. Şi dacă totuşi trebuie să mor chiar aici, aş vrea 
„ca măcar o singură dată s'o mai văd. In ochi poartă două pică- 
turi de cer albastru, iar păru-i din cap, e un snop în soare. Ea 
mi-a spus c'o să mă aștepte oricât. Da. O să mă aştepte...“ 

Doctorul şi-l amintește clar. Şi-l aminteşte cu lacrimile care 
inundaseră chipul soldatului suferind şi care alunecau pe faţa-i 
bronzată uşoare ca nişte boabe de mărgăritar. Era emoţionat.. 


Neliniştea năvălea în sufletul doctorului Adrian ca un torent. 
De ce? In definitiv, el se ocupa la fel de toţi; era preocupat de 
alinarea suferințelor ori de unde şi ale ori-cui. Și totuşi, lacrimile 
soldatului Mihai şi îndărătnicia lui de a nu voi să moară îl tor- 
turau. 
— „Da, e greu să mori tânăr“... — repetă doctorul. „Ce-ar 
fi să mă duc să-l văd? îi încolți dintr'odată în minte. Când am 
plecat ultima dată de lângă el, temperatură îi crescuse mult!“ 

N'a mai pregetat. A coborit în- noapte scara casei, îndrep- 
tându-se spre spitalul în care de ani de zile se lupta cu cei mai 
înverşunați duşmani ai sănătății omeneşti, cu microbii, cu bolile, 
cu durerea omenească. 

De câte ori nu s'a întâlnit cu aceasta în. miez de zi sau în 
miez de noapte! De câte ori n'a văzut-o plimbându-se pe culoarele 
spitalului, nehotărită în care cameră să intre, către care pot să se 
îndrepteze! Dar din calea lui a fugit întotdeauna, a fugit din faţa 
învingătorului pe care nu-l speria nici un obstacol, nici o greutate. 


Pe drum însă, la colțuri întunecoase de răspântie, îi aţinea 
drumul, îi trecea înainte, sigură că nu se va lua după ea, că nu 
o va urmări acolo unde capriciul o va duce. 

Obosit, doctorul Adrian, ajunge la poarta mare a spitalului: 
Inlăuntru, o umbră. Poate durerea 2... Nu, e santinela. Nu era ni- 

mic neobișnuit în faptul că doctorul venea la o oră aşa de târzie 


în spital. Vizitele acestea erau chiar dese uneori. 
— Parcă a mai trecut cineva pe aici, înaintea mea. Cine a 


fost? întreabă doctorul pe cel care-i deschide poarta. Santinela 
răspunse nesigur : da, apoi nu; căci de fapt nu văzuse pe nimeni. 
Nimeni nu trecuse pe acolo. 

— Sst!... Auzi că mă chiamă)... Vorbește... 

— „Prea te-ai încrezut în ştiinţa ta. Prea ai ştiut să mă 
învingi. Totdeauna ai întrecut puterile mele, dar de data asta te 
vei convinge că tot eu sunt mai tare. Nici odată mai vrut să ştii 
că sunt trimisă pe pământ pentru aceia care au suferit destul. Ar 
trebui să afli că numai eu îi iubesc, fără să le cer să mă do- 
-_rească cândva. Ştiu că mă urăști, dar cândva, obosit, plictisit de vieaţa . 
care e un ocean de suferințe, mă vei aştepta să viu şi pentru 
tine.“ 

Cu mersul nesigur, domol, al unui om suferind, porni spre 
saloanele bolnavilor. Nu-şi dedea seama ce se petrece cu el; ve- 
dea însă că cu toată voința cu care pâşea să ajungă mai repede; 
saloanele fug de dinainte-i — şi nu mai ajunge. Drumul pe care 
altădată îl făcea în câteva minute, i se păru acum nespus de lung. 
Era drumul omului care se simte învins. Incet, mai mult dibuind, 
mâna a apăsat pe o clanță care a cedat. 

In fundul salonului, în acelaşi pat în care îl lăsase cu ochii 
aprinşi de febra bolii, soldatul Mihai vorbea gesticulând. 

Vru să prindă ceva din spusa acestuia, dar vocea îi era fără 

putere. Se apropie uşor, pe nesimţite şi-i prinse mâna ca de foc. 
Soldatul Mihai deschise ochii mari la atingerea Maini, mici şi 
moi, ca a Mariei. 
— „Tu ești Mario? Ce bine-mi pare c'ai venit! E frumoasă 
rochia asta albă, a ta. Eu... eu aș vrea să plecăm! Să plecăm mai 
repede că va veni întunericu' peste noi şi nu vom mai cunoaşte 
drumu cătră casă.“ 

Candela de sub icoană pâlpăia, ostenită par'că şi ea, şi lu- 
mina ei, din ce în ce mai slabă, colinda pe pereţii albi ai salo- 
nului, oprindu-se din când în când pe chipul supt al lui Mihai. 

Au urmat apoi zile triste de aşteptare pentru bolnavi, — 
foștii pacienţi ai doctorului Adrian. Căci din noaptea aceea, el nu 
s'a mai arătat în camerele bolnavilor. In lupta cu milioanele de 
microbi, salvând sănătatea şi vieaţa altora, căzu el însuşi biruit. 

In schimb Mihai, datorită proaspetei injecții pe care i-a ad- 
ministrat-o doctorul Adrian în noaptea crizei, se întremă văzând 
cu ochii. Incurând s'a și sculat. Dar în ziua în care soldatul re- 
dat vieţii, cu capul descoperit, cu ochii înotând în lacrimi, sor- 
bind lacom, prin toţi porii unui trup stors de vlagă, aerul înmires- 
mat al primăverii, părăsia spitalul,—pe poarta mare, pe care intrase 
de-atâtea ori alungând durerea și sfidând moartea, cu acelaşi 
zâmbet liniştitor pe buze cu care obicinuia să se apropie de patul 
suferințelor altora, — ieşea, pentru ultima dată, pentru totdeauna, şi 
doctorul Adrian. 


Elisabeta Henţiu 

Din stânga și din dreapta 
66. 


Cine a cunoscut pe Virgil Oniţiu, fostul și inegalatul di- 
rector al liceului azi „Andrei Şaguna“ din Braşov, numai pe ca- 
tedră, în oficiu sau în ocazii festive, îi păstrează o icoană foarte 
defectuoasă. Căci Virgil Oniţiu ma fost numai directorul născut 
parcă pentru conducere, întotdeauna cu ochii în patru la postul 
lui de comandă — şi în ce vremuri! — nici numai pedagogul 
modern şi părintele care puria în adevăr la inimă conduita și for- 
marea celor încredințați grijei lui, ori profesorul impunător de 
respect dar în același timp și de dorința de a ţi-l lua de 
model în viaţă, nici numai Românul dintr'o bucată, cu atitudine 
rectiliniară, fără sinuozităţile celor cu doi bani în trei pungi!), 
sufletul ordonat), sănătos, cumpănit — la vorbă ca și la faptă 
—, cu un prestigiu cum nu-l avuseseră mulți Români; nici n'a 
îost numai omul de inimă de-o rară sensibilitate și înțelegere 


1) Nu e de mirare că fostul „căpitan“ al poliției braşovene din 1914, 
L. Reinisch, un fățiş duşman a! nostru, deşi prieten —de chefuri! — cu mulți 
Români (ajuns, sub stăpânirea românească, șeful secției militare (!) dela pri- 
măria municipiului Brașov), a spus la izbucnirea războiului, întrun cerc de 
cunoscuți, Români, la o masă din restaurantul „La Impăratul Romanilor“: 
„Dacă ne declară România războiu, cel dintâi pe care-l arestez e Virgil 
Oniţiu“, 

Ceeace n'a împiedecat însă pe soția sa (văduvă atunci, căci V. O. mu- 
rise cu un an mai nainte) să se joace cu capul în noaptea tragică a retra- 
gerii trupelor române, când la un bătut nervos în poartă, deschise fereastra 
și văzând marea greșală a comandantului unității care se retrăgea, trimise 
servitoarea să-i arate drumul de ieșire, prin Piaţa şi str. Prundului, din cap- 
cana în care intrase înaintând pe str. Ecaterinei în sus, —unde locuia familia 
Oniţiu — în loc s'o ia din Brașovul-vechiu, de unde venia, spre Valea Ti- 
mişului, Unitatea a fost salvată, viaţa văduvei lui Oniţiu a rămas însă la 
discreția vecinilor. Noroc că relaţiile cu aceştia îi erau din cele mai prie- 
teneșşti și nu s'a gândit nici unul s'o denunțe. 

2) Nici necrologul ma fost nevoie să i-l scrie alții. S'a găsit gata în 
săltarul biuroului său. S'a mai adăogat doar data morţii. Și lângă anunţul fu- 
nebral : cererea (împreună cu actele necesare, — minus actul de deces), pe 
care soția sa m'a avut decât s'o iscălească şi expedieze spre a i se aranja 
chestia pensiei. 

a durerilor şi necazurilor deaproapelui!) sau numai condeiul 
şi cuvântătorul de seamă cu bogate resurse intelectuale etc, 
— ci Virgil Oniţiu a fost și camaradul, cavalerul, prietenul 
care nu se desmenţia în nici o împrejurare, omul de so- 
cietate care antrena cu buna-i dispoziție pe toţi cei din jurul 
lui. Cine nu l-a cunoscut decât din văzute, sau numai în oficiu, 


1) Ce inimă a avut Virgil Oniţiu, nu trebuie s'o spunem noi. O spun: 
Internatul liceului „A. Șaguna“, „Masa studenţilor“, „Fondul Coresi“, care, pe 
jumătate, se alimenta an de an din taxele ce i se cuveneau lui pentru eli- 
berarea certificatelor şcolare de fine de an, venite la care renunțase — într'o 
vreme când salariile te sileau să cauţi să ţi le sporeşti nu să ţi le reduci 
— ca să se poată tipări din aceste venite manualele care le lipsiau elevilor, 
Și o mai pot spune toţi câți au văzut starea sufletească a acestui om după 
primirea veştilor despre căderea în războiu a profesorilor dela şcoala lui: Dr. 
Alexandru Bogdan, Vasile Micula și Dionisie Nistor. 

Pentru mine, o mai spune însă o scenă, pe care n'o pot uita. Intr'o 
vară, O. se găsia la o masă din grădina hotelului comunal din îndrăgita lui 
Sălişte (j. Sibiu), împreună cu colegii săi: Dr. Va!. Branisce şi Ghiţă Pop — 
cel asasinat mişelește în capitala țării — şi cu încă câţiva prieteni din loca- 
litate: Dumitru Lăpădat, lon Banciu ş. a. 

„Funogiul“ *) — cunoştinţă mai veche a tuturor acestora — care ținea 
ascunse în țimbala lui o comoară de vechi melodii: cântece de joc, de dor, 
de alean..., porni să le gâdile și să le dea glas cu ciocănelele lui fermecate. 
Ghiţă Pop, al cărui tenor limpede, dulce, vindeca răni, se dădu lângă țimba- 
list şi prinse a sonda acustica grădinii. Forfoteala prin grădină încetă . ca la 
poruncă, iar paharele pline încremeniră pe mese, ca să se poată deșerta, în 
urmă, în sănătatea celui cu glas de fagure. 

— Niculiţă, — se adresă acesta, după ce termină. funogiului — să ne 
cânți acum cântecul pe care ţi-l cere sufletul tău. De jale, de bucurie, — 
așa cum ţi-o cere el. i 

Niculiţă, fără să spună o vorbă, a 'nchis un moment ochii, ca omul 
care simte nevoia să pună pentru un timp perdea între sine și cei din juru-i, 
apoi, scoţându-și din buzunarul din lăuntru al surtucului ciocănelele vătuite, 
a *'nceput să le plimbe pe pânza de sârmă a ţimbalei: când domol, abia 
mângăind coardele, când lovindu-le furtunatic; atingând în treacăt, ca o de- 
smierdare scurtă, pe una, vtăjind durere prelungită şi tremurată, din alta. Plân- 
gea ţimbala par'c'ar fi fost suflet de om, aci înfundat, aci hohotind, încât nu 
Ştiai —plânge de durerea sufletului lui Niculiţă, sau Niculiţă, ale cărui lacrimi |. 
o stropiau, plânge de durerea sufletului țimbaiei. Lumea, aiurită, privia ne- 
dumerită. Nu-l mai văzuse aşa. Nici cântec urzit în lacrimi nu mai auzise 
dela „Țigani“. Şi'n timp ce Niculiţă îşi destăinuia țimbalei durerea care-i 


*) Aşa-i ziceau meșterului țimbalist Niculiţă, care, împreună cu tova- 
răşul său violinist Nifă, desfăta publicul. 

ma putut nici bănui măcar câtă vioiciune, cât umor să- 
nătos ascundea trupul cu circumierența în disproporţie cu. înăl- 
" ţimea. De aceea, icoana lui reală nu i-au putut-o păstra decât 
cei care au trăit în apropierea lui, careau avut norocul să-i fi fost 
colaboratori, să se bucure de prietenia lui, să fi fost în socie- 
tatea lui nu numai în ocazii solemne ci și în pauzele dintre 
orele de clasă, la vreo excursie, la vre-un „maial“ al școalei, la 
vreo masă prietenească, să cânte împreună cu el acel „O du 
alte Burschenherrlichkeit“, sau „Gaudeamus igitur iuvenes dum 
Sumus“..., pe care le cânta cu tot elanul tinereţelor apuse şi 
care răscoliau atâta nostalgice amintiri... 

Despre acest Oniţiu, în speţă despre Oniţiu din recreaţiile 
dintre orele de clasă, despre directorul fără morga şefilor im- 
puși nu de calităţile lor superioare — care nu se proțăpesc în 
fața nimănui — ci de decrete obţinute prin cădelniţe, îndoiri de 
genunchi şi servicii care nu califică pentru posturi de condu- 
cere, despre camaradul mai în vârstă, înțelegător al atmosferei 
adeseori deprimante, care domină după enervările din clasă, 
aceste pauze. Despre acest Oniţiu cu fața senină, zâmbitoare și 
cu gluma înviorătoare mereu pe buze vreau să notez aici câteva 
amintiri. 


* 


— „Imposibil de făcut ceva cu clasa asta! Cei mai de- 
ştepți sunt leneși, iar cei stăruitori, proşti. Din vre-o 10 inşi câţi 
am întrebat azi, nici unul nu mi-a știut declina fără greşală ar- 
ticolul. „E de desperat !..* — izbucni odată, într'o recreaţie, pro- 


mistuia inima, topind-o în lacrimi alinătoare, Niţă, cu vioara, asemenea zore- 
lelor încolăcite în jurul unei tulpini, înfloria, în surdină, din scorbura-i cu 
coarde, jalea tovarășului său. 

Unul, înghițind nodul care i se urcase 'n gât, îl întrebă cu compătimire 
dupăce-și isprăvi cântecul : 

— De ce plângi, Niculiţă ? 

— Se gândește la fiică-sa, singura pe care o avea și care i-a murit, 
— răspunde în locul lui tovarășul său. 

— Mică ? 

— Fată mare, de măritat, — răspunde tot Niţă. 

Unul dintre cei din jurul mesei începu să svinte lacrimi. Era Virgil 
Oniţiu. 

fesorul de germană, venind din cl. Ill-a şi plimbându-se agitat 
prin cancelaria profesorilor. 

Şi ca atmosfera să devină şi mai înecăcioasă, mai săriră 
câţiva să confirme constatările revoltatului lor coleg. 

— „Nu trebuie luat lucrul chiar aşa tragic, colega, — in- 
terveni Oniţiu, care tocmai intrase. La alte școli, profesorii ar fi 
fericiți să le ştie elevii cât ştiu ai noștri. lată cazul meu. Ajun- 
sesem, fără să vreau, elev al gimnaziului din Seghedin. Zic: fără 
să vreau, fiindcă tatăl meu, care era judecător în Caransebeș, 
fusese mutat în 1875 acolo de guvernul lui Tisza Kâlmân — 
cum fuseseră mutați atunci, de altfel, mulţi judecători români 
din Ardeal în Ungaria propriu zisă — crezând, probabil, că în 
felul acesta li se va atrofia cu totul sentimentul național, de- 
venind „j6 magyar hazafiak“ (buni patrioți maghiari). Numai cât 
puşca lui Tisza se descărcă pe dinapoi. Ambianţa de-acolo, 
contrar așteptărilor lui, ascuţi şi mai și sentimentul dragostei de 
neam. 

Ceeace voiam să vă spun era însă altceva. Voiam să 
spun că acolo în gimnaziul din Seghedin în cea dintâi oră de 
germană, profesorul, dupăce mă descoase: de unde am venit și. 
pentruce, ca să-mi pipăe cunoștințele, mă "ntreabă dacă știu de- 
clina articolul german. În loc de răspuns, i-am forăiț, pe ne- 
răsuilate, formele articolului, în toate cazurile şi genurile. Eram, 
după cum m'am convins ulterior, singurul în toată clasa, care 
ştiam, fâră greșală, această declinare. Par'că văd și acum 
expresia de surpriză din fața profesorului şi holbatul colegilor” 
la mine, ca la o arătare de pe altă lume. Uite, îmi sună și-acum 
în urechi glasul admirativ al unui coleg dela spate: 

— Tyi... az Istenât! Az olâh tudja a der-die-das-t1) 

Ce te miri dar, colega, că unii din elevii noștri din cl. 
Ill-a, începători în ale limbei germane, nu știu fără greș aceste 
forme?! Sunt și oameni cu studii universitare care lasă de durit 
în privința aceasta.“ 

Cu der-die-das-ul său, Oniţiu readuse buna dispoziție, atât 
de necesară profesorilor în aceste recreaţii pentru a intra în- 
vioraţi în oră, lăsând iritația prilejită de elevii unei clase la 


1) Tiii.... (urmează o "njurătură) ! Valahul ştie pe „der, die, das“. 

uşa clasei acelora. Şi, spre norocul elevilor, profesorii au intrat 
în clase bine dispuși. Chiar şi cel de germană. Căci colegul 
care pornise după el, nu se putu reținea să nu repete, ca un 
refren, arătând spre el: 

„Tyii... az Istenât! Az olâh tudja a der-der-das-t....!“ 

Un refren care înțărcă pentru multă vreme pe profesorul 
în chestie de a se mai plânge de prostia şi lenea elevilor. 


Intraltă zi, cel care intră încruntat în cancelarie îu pro- 
fesorul de română. Venia din cl. |. 

„Prefer să-mi vină elevii direct din pădure, să nu mai 
treacă prin şcoala primară!“... — începu, răsfoind nervos, în ne- 
știre, ziarul de pe masă. „Sunt unele școli care mai mult îndo- 
bitocesc decât luminează. Sunt elevi în cl. |. gimnazială, care 
mau cele mai elementare noţiun.“... a 

— De pildă!.. — întrerupe unul, crezând că e vorba de 
cunoștințe gramaticale. 

De pildă, — ripostează cel încruntat — am cerut azi unuia 
să-mi arăte pieptul. Şi ştiţi ce mi-a arătat? 

— Burta |! — se grăbi cu ghicitul unul din asistență. 

— Nu, umărul, 

— Mai las'o Popăscule ! 

— Parol. Nu mai vorbesc de părţile interne ale organismu- 
lui omenesc. Acestea-s inexistente în vocabularul și cunoștin- 
țele lui. 

— Şi cu toate acestea — interveni Oniţiu, simțind că con- 
tinuarea ar duce iarăși la o enervare care s'ar descărca în ca- 
pul altor elevi, din altă clasă —, dacă băiatului i se poate 
trezi râvna de carte și dacă pentru lacunele din cunoștințele lui 
poartă alţii vina, el poate deveni elev bun cu vremea. Starea 
sufletească, desperarea colegului nostru după câte-o astfel de 
descoperire o cunosc şi eu. Tot în cl. I., la începutul carierei 
mele dăscălești, făceam declinarea şi pusesem pe un elev să-mi 
decline substantivul vulpe. 

— Nominatiu : vulpe, — începe el. 

— Nu nominativ, băiete, ci nominativ, — îl îndreptez eu. 

— Nominativ: hulpe, — se repede băiatul. 

— Nu fulpe, băiete, ci vulpe, — îl îndreptez a doua oară. 
— Nominatiu: vulpe... 


— Nu nominatiu, mă; mauzi? Nominativ!, — iarăși eu, 
enervat, apăsând și lungind rostirea finalului v. 
— Nominativ: hulpe... — mi-o trânti din nou elevul. 


Ei, ce să mai repet? Mi-a fost imposibil. să-l dau atunci 
la brazdă. Cu toate acestea, cu răbdare din partea profesorului, 
cu stăruinţă din partea băiatului, a ajuns în clasele următoare 
unul din bunii elevi ai clasei.!) 

Oniţiu și-a ajuns scopul. Profesorii au intrat în clase fără 
să aibă timp să-și mai confecționeze mutra gravă, care singură, 
credeau ei, li se şade acolo. N'au avut timp, fiindcă, pe sală, 
doi mucaliți, abia ieșiți din cancelarie, au și început să se în- 
gâne reciproc: 


— Nominaily : i Dilinei 4 


Altă dată, se discutau noile metode în predarea unei ma- 
terii. La baza discuţiilor, un articol dintr'o revistă germană. 
Profesorul de specialitate, foarte încântat de vederile Neamţului. 

— „Ceeace se potrivește pentru alții, nu se potriveşte în- 
totdeauna pentru Român, — intră în discuție și Oniţiu. Sunt 
„diferenţe de tempetament, putere de apercepție, răbdare etc., de 
care trebuie să ţii seama, dacă vreai să ajungi la rezultat, să nu 
te faci chiar caraghios uneori. | 

lată, de pildă, procedeul unui dascăl neamţ făcând o lecție 
bazată pe intuiţie. (Şi scoțându-şi creionul din buzunar, ni-l 
arătă în poziţie verticală, cu ascuțișul în jos): 

— Was ist denn das? — și-ar întreba Neamţul, elevii, 
arătându-le creionul. 

— Ein Bleistift | — ar răspunde aceştia. 
| — Guuut,.. Und dieses? — ar întreba dascălul a doua 
oară, întorcând acum creionul cu vâriul în sus (ceeace făcu și 
Oniţiu). 

— Basselbe Bleistift ! — ar răspunde iarăşi, în cor, elevii. 


1) Elevul cu pricina, n'a fost, pare-mi-se, elevul lui O. De-ar fi po- 
vestit-o însă ca păţania altuia, n'ar fi avut efectul pe care i-a avut, 

— Guuut... Und was ist dieses ? — i-ar chestiona a treia 
oră, ţinând însă acum creionul în poziție piezişă. 

— Elevii : Noch immer ein Bleistift |... 

— Dascălul : Sehr gut... A/so, das ist ein Bleistift! 

E metoda de a despica și lămuri lucrurile sub toate aspec- 
tele, din toate laturile și în toate amănuntele lor, chiar și când 
evidența sare *n ochi. 

Ei, pună-te păcatele şi aplică acest procedeu în fața unor 
elevi rumâni. La prima întrebare, îți vor răspunde: „Creion j* 
La a doua întrebare, se vor uita nedumeriţi, întâi la tine apoi 
unul la altul, şi-ţi vor mai răspunde odată, neştiind ce inten- 
ționezi: „Tot creion, dom/le.. !“ 

lan riscă însă şi a treia oară întrebarea, dacă-ți dă mâna. 
Doar teama de pedeapsă de-o să-i oprească să nu-ţi auzi: „Hai 
mașir, da unu ţi-am spus că-i creion !..“ 

Oniţiu a rămas călare. Discuţia a luat sfârșit. Profesorul 
încântat de noua metodă zâmbi acru, în vreme ce ceilalți o por- 
niră de-a-binele pe râs. 

Şi cum era O, aici, în recreaţiile dintre ore, era în toate 
ocaziile neoficiale, de destindere a nervilor. Un ceas-două la . 
masă cu el, te înviora pentru o săptămână. Nu voiu uita nici- 
odată râsul sănătos, din toată ființa lui voluminoasă, la câte-o 
glumă bună, nici glumele lui, spuse cu un talent pentru care 
l-ar fi putut invidia oricare actor de seamă. Nu degeaba s'a în- 
deletnicit în tinereţele sale, ca diletant — și foarte apreciat — 
cu arta Thaliei. (Cu o glumă pe buze, stârnind buna dispoziție 
a celor din juru-i, înainte de a se pune la masă, l-a fulgerat 
doar, de pe picioare, şi moartea). 

Dintre multele istorisiri auzite dela el, îmi stăruie încă în 
memorie o întâmplare de-un tragi-comic care, deși sunt atâţia ani 
de când l-am auzit istorisind-o, și azi îmi mai stoarce lacrimi. 
Era vorba de un biet „Schuster“ din Seghedinul tinereţelor sale, 
— după cum se știe adeseori inundat de apele Tisei. 

In lunile ploioase sau primăvara, când se topiau repede 
zăpezile și veniau apele mari, lumea din acest oraş trăia într'o 
continuă spaimă, care se accentua mai ales noaptea când înce- 
peau clopotele să boncăe lugubru și urlicii, cu sufletul la gură, 
să sperie somnul oamenilor cu răcnetul lor pe străzile pustii: 

— Vine Tisa!.. Vine potopul î... 

In cazuri de acestea, lumea dela periferie, cea mai expusă 
primejdiei, îmbrăcată sumar, cum se găsia la acea oră târzie din 
noapte, buimacă, arunca la repezeală ce avea mai de preţ pe 
pluta din curte, — pivotul mântuirii. 

Aşa făcuse şi bietul „Schuster“. Şi a stat apoi omul cea- 
suri întregi — cu căţel cu purcel — călare pe cele hodrobele 
în așteptarea „potopului“. Potopul însă nu veni. Digurile de 
apărare rezistară asaltului apelor. Şi a doua zi bietul pantofar 
îşi mută iarăși în casă calabalâcul. N'a trecut însă mult şi altă 
spaimă, altă svâcnire nebună din pat, alte opinteli cu încărcă- 
tura pe plută a saltelelor, dulapurilor, calapoadelor etc. Apoi alte 
ceasuri de nelinişte și de așteptare zadarnică a valurilor fu- 
rioase. A doua zi, iarăşi ridicătură și transpirație cu transpor- 
tarea la locul lor, în casă, a lucrurilor de pe plută. 

La a treia semnalare a potopului, aceeași corvoadă și nă- 
duf. Când fu trezit însă a patra oară, „Schusterul“ nostru se lăsă 
greu. Improșcă spre cei care-i răcniau primejdia pe la. ferestri o 
înjurătură ungurească de pe pustă și se 'ntoarse 'm pat pe cea- 
laltă parte. Vecinii, nevăzându-l pe plută, se repeziră cu părul 
vâlvoi în casă-i. 

— Sus că vine Tisa!,.. | 

— Vine,...! — izbucni de sub plapumă, ca dintro sondă 
în erupție, flegma unei înjurături de mamă, dând glas tare gân- 
durilor unui om revoltat împotriva apei care-i chinuie viața de 
atâta vreme. 

— Până nu mi-o spăla „potopul“ ăla... (şi gura ne 
spălată a cătrănitului urmaș al lui Bendeguz rosti, cu un gest 
de precizare, numele unei părți foarte intime a trupului) nu mă 
clintesc de-aici !.. | 

Şi dupăce plecară vestitorii, zăvori ușa și-și trase plapuma 
peste urechi. | 

Intâmplarea, după cum vedeţi, nu prezintă nimic deosebit. 
Sunt sigur că, cetind-o povestită de mine, nici maţi zâmbit mă- 
car nici unul dintre dv. Dar sunt tot atât de sigur, că dacă aţi 
- fi auzit-o istorisită de Virgil Oniţiu, vaţi fi stors batistele de 
lacrimi. Căci avea pe lângă darul de a povesti, o gesticulaţie, 


OBCU CLUJ 


— 614 — 


o mimică, care completau admirabil tot ce nu putea exprima, 
reliefa vorba. Şi vocabularul lui Oniţiu era destul de bogat şi 
de expresiv! 


Dar Oniţiu — cine-ar crede-o? — „comitea“, când şi când, 
şi versuri. Nu de cele menite să facă concurenţă la premiile di- 
feritelor Fundaţii. Nu. Ci câte-o improvizată felicitare pentru 
câte-un prieten sau pentru membri de-ai familiei, la ocazii de 
bucurie. Deși nu erau destinate luminii tiparului, ne-o va ierta, 
de-acolo de unde se găsește, că dăm totuși două din aceste 
scrisori în stihuri. Prima e adresată bunului său prieten, mae- 
strului Gheorghe Dima și e trimisă în Vinerea Mare a anulu 
1913 din sanatoriul Dr-ului Lahmann din Weisser Hirsch de 
lângă Dresda, unde nu era atunci pentru întâiașşi dată întru cău- 
"tarea sănătăţii. Iat-o: 


* Frunză verde foaie lată, 
Dela blidul cu salată!) 
Cu mult drag mi te salută 
Pe această carte mută 2) 
Un vechiu prieten pribegit 
Și-ţi dorește în sfârșit 
Sărbătorile senine, 

Cu belșug și voie pline! 


+ 


Și-acum închid al poeziei ventil 
Şi mă iscălesc al tău 


Virgil 


Dacă dăm aceste câteva versuri de duzină, aruncate în 
pripă pe o carte poștală, o facem mai mult pentru a putea da 
și răspunsul adresatului, tot în versuri, şi încă mult mai bine 
ticluite, scrise pe o triplă cartă ilustrată, adresată la  Weisser 
Hirsch b. Dresden : 


1) Aluzie la multa salată care se consumă în acest sanatoriu. De aceea, 
noi nici nu-i ziceam „sanatoriu“, ci „salatoriu. 
2) E o cartă poştală ilustrată. 

Dragă Virgile? 


Dacă tu ventilu "'nchizi, 
lată că eu îl deschiz, — 
Vino, Muză, ici la scară 
Să-mi ajuţi să'ncalec iară, 
Că de prea multă hodină 
Calul capătă şoldină 

Şi îmi strică, precum vezi, 
Versul care-l făurez. 


Azi, de Paşti a doua zi, 
Fost-am, cum îți poţi gândi, 
In grădina înflorită, 

Ce-a lui „Țimăn“ e numită. *) 
Văzt-am fete şi neveste 

Cu ochi mari, ca în poveste, 


Braşov 16/29 Aprilie 


Am umblat şi am privit 

Și la tine m'am gândit: 
Frunză verde, foaie lată, 
Mâncă zară, bea salată 
Şi te'ntoarce iar acasă 
La copil şi la nevastă 
Și la cei care cu dor 
Te-așteaptăm mijlocul lor. 

Să trăești, să'mbătrâneşti, 

Tot în sticlă să chiorești, 

Insă nu'ntruna cu zară, 

Ca să m'ajungi de ocară, 

Ci într'una cu vin bun 

Cum bea Oniţiu ăl străbun. 
Și-acum, ventilu la loc — 
Voie bună și noroc! 


G. Dima. 


A doua scrisoare în versuri o trimite la 27 Oct. v, 1902, 
la Lugoj, lui Dr. Valer Branisce, căruia-i era cumnat. E o 


Odă ocazională 
la botezul micului Valer, jiiul marelui său tată. 


La Lugoj e treabă mare, 
Fierbe tocana'n căldare, 
Mămăligi se'nalțţă munte, 

Din slănini se face punte 
Peste râuri mari de lapte 
Printre zghiaburi de caş şapte ! 
Cârnaţi o sută de coţi 

— Lucru mare, ce socoţi?! — 
Sfârăe, se frig la foc; 

Lângă foc un boloboc 

Cu cinci mii de vedre plin, 
He-he-he! dragă — ce vin!... 
Şi nimeni nu-l bea'n pahare 

— S'ar puteam așa zi mare !?— 
Ci mi-l bea din mari clondire, 
Cum le vezi, îţi ieşi din îire!... 
De Ţigani, cobzari, diplaşi, 


"Țimbulași şi gurdunași 

Şi de hăi cu clanarâtu', 
Roit-au de-au umplut râtu'. 
Și ţi-o cântă, cântă lin, 
Mai ţi-o trag din coarde plin, 
Incât soarele stăm loc 

Și uimit de-atâta foc 

Şi de cânt şi de miresme 
Şi de chiotele dese — 

Sus în cer i se râmnește 
Să-şi petreacă românește! 
Dar nefiind învitat 

Trist el weifer a plecat! 


* 


Ce-o îi Doamne, - astă minune ? 
Cine'n lume poate-a spune ? 


*) Grădina în care se desfăşoară, a doua zi de Paşti, o parte a ser- 


bărilor „Junilor“. 

«Ei comâdie !... Cum păcate?! Fiul, finul, să vă crească, 
La Lugoj, mândra cetate, | Vecinic mândru să 'nflorească ! 
Voi nu știți ce s'a 'ntâmplat?... Din hăl vin, din hăi cârnaţi 
Lucru tare minunat! Un pic și mie-mi lăsați, 
Poi, Valerie Ardeleanul Ca să-mi dreg cea răgușală 
Pe Valerie Bănăţeanul, De-atâta lungă zăceală, — 
Feciorașul nou născut Şi cu gândul dus la voi 
— Doamne, bine i-a părut ! — Să vă urez dela noi: 
Azi îl duce la botez! — Vorba notarului Henţ —: 
Apoi asta-i, asta-i, vezi! Vivat! Vivat hăl „sequenț“! 
a Virgil Oniţiu, 
Tată, mamă, nași cinstiţi! poet ocazional 


La mulţi, mulţi ani fericiţi! 


Cine spune că sunt 20 de ani dela moartea lui Virgil 
Oniţiu 2... Poate cei care-l știu numai din auzite; cei care n'au 
avut nici un contact cu el. Căci pentru noi, care am trăit în 
preajma lui, pentru cei-ce ne-am împărtășit din comoara su- 
fletului său, pentru noi, care am fost martorii realizărilor lui, el e 
absent doar de ieri-alaltăieri, gata însă, la tot pasul, să ne răsară 
înainte: voluminos cum era, dar întotdeauna elastic, întinzându-ne, 
cu zâmbetul pe buze, o mână caldă, prietenească. Şi câte ocazii nu 
sunt în viață care să-l recheme mereu în mijlocul nostru, ca lu- 
minos termen de comparaţie şi, implicit, ca pe-un suflet de-a- 
tâtea ori jinduit! 

Şcoale în debandadă, cu directori fără aptitudinile care să 
le asigure întâetatea, impuși de alte consideraţii decât cele care 
trebuie să prezideze la numirea lor, — dascăli fără calităţile 
care se cer educatorului, — oameni fără demnitate, fără rușine, 
cu bunul simţ în șiriglă și obrăznicia'n proțap, — societăți fără 
cap, — măciniș de vorbărie goală, discuții în vânt fără creierul 
luminat care prin logica, prin puterea argumentării să demonstreze, 
fără putință de contradicţie, de partea cui e adevărul, — ședințe 
în care se bate apa'n piuă, fiindcă nu e cine să proecteze lu- 
mina unei minţi limpezi asupra problemei în discuţie, — cu- 
vântători cari n'au ce căuta la tribună, lipsiţi fiind şi de idei, şi - 
de căldura contaminantă a inimii, și de darul expunerii luminoase, 
convingătoare, cuceritoare, — prietenii verificate numai în zile 

de huzur și desminţite la cel dintâi hop al vieţii... — iată atâtea 
prilejuri, când Virgil Oniţiu răsare în fața noastră, prompt, cu 
toate alesele lui însuşiri. 

Şi ori câți ani se vor mai scurge în genunea veciniciei, 
pentru cei care ştim ce a reprezentat Oniţiu în viaţa culturală 
a neamului nostru, el va trăi. Va trăi în noi, va trăi în afară de 
noi, povăţuindu-ne în atâtea ocazii, la atâtea răscruci ale vieții, 
cu pilda unei vieți care educă, luminează, stimulează, creiază, 
înalță. 

Hei „mărită nație românească“, dac'ai ști (dar de unde s'o 
știi, învăluită — cum ești — în atâta politică, în atâta grije: de 
vin ori nu vin, de rămân ori nu rămân „ai noștri“ la putere!) 
ce a pierdut neamul în exponentul şcoalelor 'secundare românești 
din Brașovul de dinainte de războiu, ce monument nu i-ai fi 
înălțat până acum acestui fiu al tău, care s'a cheltuit, sa dăruit, 
ca puţini alţii, zi de zi, un sfert de veac, ca să plămădească 
aluatul sufletesc al atâtor serii de luptători ai Unirii Naţionale! 


S. Tamba 


OBCU CLUJ 


— 618 — 
Pagina de satiră 
„Fruntașul“ 


Văzându-te mereu în frunte, 

—. Tuns, ras proaspăt, elegant — 

In congrese, circ, saloane 

„Pe la căte-un ceai dansant 

Printre fuste de cocoane, — 

Lumea te credea fruntaș, 

Chiar fruntaş între fruntaşi. 
Abia când te-ai re'ntregat 

In neant, de-unde-ai plecat, 

S'a văzut cai fost doar... lut, 

Lut sadea, — nimic mai mult... 

Căci în urmă-ți m'ai lăsat 

— Semn pentru posteritate 

C'ai avut şi tu un bec 

Sub căciula-ți de berbec — 

Decât, un car de cravate. 


ce 


ee 
as 


ue 


Un epitaf 


Te-ai vopsit, manicurat, 
Ai dansat și ai flirtat, 
Ca, la șaptezeci de ani, 
In loc de copii și bărbat, 
Să te plâng'o bidinea, 
Borcănaşe cu vopsea, 

O pisică, și-o cățea. 


Neacșu Hurlup 

Dări de seamă 
Cărţi şi broșuri: 


Paul Constant: „Zugrăveli“. Schițe. Biblioteca „Pământ şi 
sujiet oltenesc“ Craiova 1935. 

Scriitorii umorişti sunt din de în ce mai rari. Bineînţeles 
dacă nu-i alăturăm acestora pe îfabricanții de humor ai reviste- 
lor de specialitate, cari vând humorul cu hectarul. 

Şi este explicabil. Acest gen, care are toate aparențele de 
facilitate, este în realitate unul dintre cele mai greu de abordat 
cu succes. 

Scriitorii noştri de autentic humor se pot număra pe 
degete. 

Şugubețul Creangă, usturătorul Carageale, ingeniosul D. D. 
Pătrășcanu, înzorzonatul G. Tozârceanu ş pătimașul Al. O. Teo- 
doreanu prezintă îiecare o altă fațetă a humorului românesc de 
aleasă calitate. (Dintre ardeleni semnalăm talentul lui Aurel P. 
Bănuţ). Fă 
Du Paul Constant a scris nu de mult o carte întitulată 
„In litera legii“ în care, dintr'un mediu provincial şi rural, ex- 
trăgea multe electe de comic adevărat. Dar atunci am fi avut 
ceva de obiedat. Era tendința vădită şi continuă a autorului de 
a șarja cu pe&sonagiile, prin inutile lungiri de dialoguri 

Desigur că puţine schițe din susnumitul volum păcătuiau 
în acest fel+am insistat însă asupra acestei constatări tocmai 
pentru a releva, în volumul de care ne ocupăm în cronica de 
față, însușțile de bun portretist și dozarea extrem de judicioasă 
a humorulhi. 

D-l Paul Constant știe să scrie. Să scrie clar, logic şi cu 
un bun dmţ al frumuseţilor limbii. i 

Humorul d-saie, deşi are oarecari tangențe cu al lui Ca- 
rageale (nu lumea personagiilor, ci modul de a vedea) este deo- 
bit totuşi de al acestuia printr'un ușor suflu de sentimentalism 
romantic. 

Şi dacă din prima schiță „Om scârbit“, bine construită, 
nu acceptăm „amintirile“ omului scârbit despre posibilitățile lui 
într'o eventuală carieră militară, nu putem să nu remarcăm elo- 
gios spiritul de observaţie ascuţit și şugubăţ, din aceeași bucată, 
al d-lui Paul Constant. 

„Pe Panait Postelnicu“ îl cunoscusem, din vedere numai, 
într'o cârciumă din Sectorul de Verde, unde sta gospodărit la 
o masă vecină cu a mea. Dela început mi sa părut un om li- 
niştit și cu multă socoteală într'ale băuturii. Patronul îl în- 
conjura cu multă stimă și-! servea „special“. Băieţii din prăvălie, 
dresați după chipul și asemănarea patronului, îl tratau la fel, 

Se vedea, în sfârşit, că era client statornic și de consi- 
derație. Mai ales statornic... In urmă am aflat că era atât de 
statornic încât casa nu-i servea decât ca motiv justificativ pentru 
plata chiriei şi al altor mofturi de ordin convenţional-social, 
printre cari figura și acel al unui domiciliu stabil și al unui 
cămin întemeiat.“ 

In „In urma unui dric“, autorul creionează, cu o ușoară 
duioșie, un crâmpei de vieață de mizerie și sentimentalism. „De- 
legatui Capitalei: și „Danilache Moralistul“ ne amintesc de schi- 
țele bune din volumele anterioare. 

Dar ilustrarea perfectă atât a spiritului de observaţie al 
autorului cât şi a posibilităţilor acestuia de a portretiza artistic, 
întrun stil fluent, adequat, o găsim în narațiunea: „Costică 
Ignat“, îmbinare de humor şi duioșie. 

D-l Paul Constant anunță un roman întitulat „Râia“. 

Trecând, după o îndelungată ucenicie literară, la o carte 
deusă, spirituală, ca aceea de care ne-am ocupat, nu ne îndoim 
că autorul „Zugrăveli“-lor ne va da o nouă carțe bună. 


Marin Negrea 
+ 
* i 


G. Popa-Liseanu: /zvoarele Istoriei Româniir. Cronica lui 
Nestor. „Bucovina“ București 1935. Pp. 238, Lei 2Y0. 


E al VIl-lea volum din preţioasele /Fontes Hittoriae Daco- 
Romanorum pe care, în dorința de a ajuta la lămutrea istoriei 
noastre medievale, ni le dă, în traducere și cu comentarii, căr- 
turarul de ispravă care e d-l G. Popa-Lisseanu. i 

Cronica legată de numele călugăruiui Nestor in Kiev, 
scrisă în |. paleoslovenă, păstrată în două manuscrise origi- 
nale (Laurentin și Hypatic) şi în foarte multe căpii, Și tratând 
evenimentele petrecute în Rusia dela începuturile neamNui ru- 
sesc — va să zică dela Rurik, întemeietorul dinastiei cu acelaşi 
nume (a. 862) — și până în zilele cronicarului, care coincidieu 
ale lui Vladimir Monomachul (a. 1110), are mare importanță pentu 
noi Românii 1) fiindcă în ea găsim „cea dintâi informațiune 
despre existența noastră ca popor la Nordul Dunării” (informa- 
țiune pe care o găsim și la cronicarul Anonymus din Ungaria, 
care-și scrie cronica cu câţiva ani mai târziu și cu care 
Nestor nu avea nici o legătură); 2) fiindcă e singura cronică 
în care ni s'a păstrat consemnată înfrângerea Slavilor din Po- 
lonia din partea Volokilor. Sunt 4 pasagii în aceste anale ru- 
sești în care se vorbeşte de luptele purtate cu Slavii şi de te- 
ritoriile ocupate de acești Volohi, pe care istoricul german Schlă- 
zer îi identifică cu „Vlahii urmași ai marei şi străvechei se- 
minţii de popoare a Thracilor, Dacilor și Geţilor, cari şi acum 

îşi au limba lor proprie şi, cu toate asupririle, locuesc în Va- 
lahia, Moldova, Transilvania și Ungaria în număr de milioane.“ 
In concluziune, d-l G. P. L. constată că „studiul cronicei lui 
Nestor și a celorlalţi cronicari din evul mediu dau o desmin- 
țire categorică tuturor acelora cart susțin că națonalitatea ro- 
mână s'ar fi închegat peste Dunăre — Dunărea ca şi Carpaţii 
n'au constituit niciodată hotar de țară — și că de acolo în ur- 
mă poporul român s'ar fi răspândit în regiunile carpatine in 
același timp, cronica lui Nestor ne dă dovadă că Slavii nu s'au 
infiltrat îu țările noastre pe nesimţite, ci că, întocmai ca şi cei- 
lalți barbari din evul mediu, ei au avut să poarte cu popoarele 
daco-romane lupte crâncene, al căror ecou se întâlnește în Po- 
vest vremennych let“, — cum e întitulată Cronica lui Nestor. 
Traducerea rom. e făcută după texte franceze și germane și în 
afară de cele 20 pagini ale Introducerii, volumul mai are la sfârșit 
3 pagini de text slav, un indice al numelor proprii şi o hartă 
politică a Europei orientale şi a unei părți din Europa centrală 
după cronicarul Nestor (sec. IX—XI). Execuţia technică a vo- 
lumului, ca şi a celor anterioare: ireproşabilă. 
* 


lon Breazu: Michelet și Românii. Studiu de literatură — 
comparată (Biblioteca Dazoromâniei nr. 9) Cluj 1935. Format 
25X17 cm. pp. 162, lei 100. — Neodihnitul răscolitor al trecu- 
tului țării sale, istoriograful marei Revoluții și al Franfei, au- 
torul „Catehismului Francezilor“ (cum numește Lanson lu- 
crarea sa „Le Peuple“ cu atât de puternică repercusiune), al 
volumelor: „Legendes democratiques du Nord“, „La Bible de 
Phumanite“ etc. etc., celebrul profesor de la Colldge de France 
(1838—185!) cu puternica-i înrâurire asupra generaţiei noastre 
dela 1848, — a găsit în d-l |. Breazu un merituos și pios 
evocator. 

Conştiincios, cu sentimentul răspunderii pentru cele ce 
semnează, d-l 1 B., deși serviciul pe care ni-l făcuse, în zile 
grele de restriște, fanaticul demofil Michelet, ar fi tentat la o 
suprapreţuire a calităţilor şi la închiderea ochilor în faţa scă- 
derilor sale, — nu ezită să sublinieze, că în scrisul acestui mare 
agitator anticlerical, republican, apologet al progresului, drep- 
tății, libertăţii, aia nu odată înlocuește documentul“, demo- 
filia împingându-i adeseori „prin forțarea lucrurilor“ la „exa- 
gerări și nedreptăț:“, la „depărtarea de adevăr“. O calitate care, 
de sigut, sporeşte valoarea frumosului omagiu închinat memoriei 
unui sincer și statornic prieten al Românilor, la școala căruia 
s'au format pie bărbați de seamă din generaţia rom. dela 48, 
primind dela el „îndemnuri la acţiune, idei, sentimente, chiar 
forme de exprimare.“ 

Vieaţa băiatului de tipograf, crescut în mizerie, ajuns mai 
târziu coleg al lui Edgar Quinet şi Adam Mickiewicz și membru 
al Institutului, se desfășoară în studiul d-l |. Breazu etapă de 
etapă, ca prieten al poporului întâi, — cu toată bogata și cuce- 
ritoarea lui activitate desvoltată de pe catedră, pe care adeseori 
a schimbat-o în amvon și tribună publică, sau în scris, — ca 
prieten al neamului nostru, mai apoi. 

Dintre pașoptiștii noștri cu care a avut legături mai strânse 
ȘI asupra cărora cursurile şi lucrările lui M. au avut înrâurire 

otărîtoare sunt cercetaţi şi scoși în evidenţă: Dumitru Brătianu 
— „reprezentantul tipic al romantismului naționalist și revolu- 
ţionar dela 1848“, „o revelație politică și literară“, cum îl nu- 
mește d-l lorga — C. A. Rosetti „nu numai ce! mai important 
factor de răspândire a ideilor, ci și cel mai influențat de I M.* 
Urmează apoi cei înrâuriți în măsură mai redusă: 1. C. Brătianu, 
omul realităților, care nu se lasă răpit de orice izbucnire lirică, 
dar ale cărui concepții despre naționalitate, radicalism, demo- 
cratism din această epocă se resimt de influența evangheliei 
prof dela College de France; N. Bălcescu, cu entuziasmul lui 
revoluționar, cu fanatica lui dragoste de popor, de dreptate sc- 
cială, cu părerea lui despre misiunea naţiilor pe pământ etc., hrănit, 
fireşte și din alte surse; B. P. Hașdeu, în ale cărui „accente |i- 
rice, anticlericalism și romantism — de care nu s'a putut des- 
băra niciodată“ — apoi: „metodă, idei sociale, și politice, stil“, 
îşi are partea sa de influență și autorul lui „Le Peuple“; şi 
1. Etiade Rădulescu. Ecouri mai îndepărtate din ideile lui M. 
găseşte autorul şi la V. Alecsandri, Al. Russo, G. Barițiu. Stu- 
diul se încheie cu câteva anexe și un rezumat în îranţuzește. 

D-l |. Breazu și-a creiat cu lucrarea „Michelet şi Românii“ 
"un meritat credit pentru viitor în cercul cercetătorilor de istorie 


literară. 
% 


Iorgu Iordan: Miguel de Unamuno și noul spirit spaniol. 
1935 Buc. pp. 23. Deși mai sumară (a fost scrisă pentru paginele 
unei reviste), lucrarea d-lui prof. lorgu lordan e o merituoasă 
contribuţie la cunoaşterea complexei personalități a unui scriitor 
cu reputaţie mondială, dar prea de puţini cunoscut la noi. Și 
nu în dauna lui. Militanţii dela nui ai ideilor rectorului celeb ei 
"universități din Salamanca ar face un dar prețios vieţii noastre 
culturale dându-ni-l în româneşte pe acest dârz basc tradiţio- 
nalist, neostenit agitator pentru  „spiritualizarea, creştinizarea, 
mântuirea de raţionalism și politicianism“ a patriei sale, pe lup- 
tătorul pentru libertate, pentru salvarea și păstrarea nealterată 
de contaminări străine a vechiului suflet etnic, al patrimoniului 
spiritual spaniol. 

Ne-au mai venit în ajutor dela apariţia nr.-ului 5: 

Prefectura județului Braşov cu lei 3000 

şi d-l Grădinariu E., cons. cultural, Timişoara, cu achiziționarea unui 
abonament nou, — pentru ceeace le exprimăm și la acest loc mulțumiri, 


ABONAȚII 
care și-au mai achitat abonamentul: 


Până la 30 Aprilie 1935 
Orghidan Aurel, com., Braşov 
Până la 31 Dec. 1935 


Biblioteca comunală, Timişoara 1 
Boldor A., dir. gimn. î, p. Codlea 
Casa Naţională Română, Făgăraş 

Dr. Cristea N., not. public, Sibiu 

Dr. Debu Petru, preot, Braşov 
Enescu Vlad, preş. de trib. Braşov 
Dr. Gociman A, prof. Acad. Com., Cluj 
Grădinariu E., cons,. culturali, Timişoara 
Mailat AL, funcţ. Min. de Fin. Buc, 
Modroiu I., preot, Vama Buzăului 
Moldovan [., ing. silv., Zârneşti 

Dr. med. Murariu C., Lugoj 

Onţţiu Ion, adv., Sebeş 

Peligrad D., propr., Strejeştii de jos 
Pop Sept., farmacist, Galaţi 

Popa Teodor, căpitan, Braşov 


Popovici Adrian, șef de serv., Adm. 


Fin. Buc, 
Popovici G., casier Albina, Brașov 


Russu G., funcţ. Bca Naţ. Călăraşi 
Stinghe |., librar, Braşov 

Dr. Stinghe N., preot, Braşov 
Vaida Mimi, Braşov 


Până la 1 Martie 1936, 


Primăriile comunelor: Codlea, Hălhiu, 
Cristian, Cernatu, Feldioara, Poiana- 
Mărului, Măeruș, Satulung 

Până la 30 Aprilie 1936, 

Bunescu Elena, Rucăr [Muscel] 

Ing. Crăciun B. insp. silv. în p., Zârneşti 

Dr. med. Nicoară Eugen, Reghin 

Popa Şt., funcţ. Primăria Cluj 

- Până la 30 Iunie 1936. 

Dr. Acelenescu O., not. publ., Teiuş 

Dr. Coţioiu R.. medic, Săvârşin 

Guşu A,, funcţ. sup. Albina Sibiu 

Până la 31 Aug. 1936. 


Colonel Șteflea Ilie, Bucureşti 
Lt.-col. Vătășanu [., Sf. Gheorghe 


Şi-a achitat restanța pe 1934: Biblioteca pedagogică județeană, Timi- . 


şoara. 


Se mai confirmă primirea costului nr. 5 dela d-/ .N..C. Mateescu, prof. 


R.- Vâlcea. 


Abonamentele sosite după 23 Oct. se vor publica în nr. viitor. 
Li 


De cei morți, numai... adevărul, 


In vara aceasta, a decedat la Cluj docentul, burlac, Dr. N. Popoliţă. 
După informaţiile ziarelor, a rămas pe urma lui o avere de mai multe mi- 
lioane (câteva kg. de aur şi alte câteva de franzele uscate). In aceste mi- 
lioane e şi costul abon. pe doi ani (1930 şi 1931) la revista noastră, pe 
care cu toate solicitările nu sa 'ndurat să ni-l achite, — In veci pome- 
nirea lui! 

In atenţia On. Direcţisni P. T.T. 


D-l judecător din tribunalul Tg.-Mureş Sorin Banciu ni se plânge că 
ma primit nr. 5 al rev., deși de aici i s'a expediat la 3 Aug. 

Din Letea (j. Bacău) ni s'a returnat nr. pe Sept-Oct. cu observaţia 
factorului poştal * „adresatul (D. Orghidan, şef-cont. la Fabr. de hârtie) e 
mort de doi ani.“ Pe aceeași adresă s'au trimis însă Ja 5 lulie a. c. și pri- 
mele patru numere din anul acesta, care nu ni s'a returnat. Cine şi cui le-a 
înmânat pe acestea dacă adresatul e mort? Cei vinovaţi de înstrăinarea unui 
avut care nu le aparţine trebuie identificați. Altfel necinstiții fac școală. Şi 
nu numai pe punga noastră, -ci şi pe obrazul instituției P. T. T. Să ni se 
ierte, dar noi nu putem face pentru fiecare pagubă cerere timbrată. Unde-am 
ajunge? 

Pentru On. abonați. Când tipografia e aglomerată de lucrări, se în- 
tâmplă, uneori, ca în timpul broșatului să rămână defectuos câte un nr. de 
rev. De aceea, rugăm pe domnii care au primit vr'un astfel de exemplar să 
ni-l retrimită, ca să le putem expedia altul în schimb. 

Şi încă o rugăminte. Dacă cred că merită asigurată viața revistei, 
să-şi ia osteneala fiecare a ne mai face măcar un abonament nou. E aşa de 
mic serviciul acesta, având în vedere cunoștințele şi prieteniile fiecăruia, şi 
așa de mare ajutorul pe care ni l-ar da toți împreună. — Să nu ni se re- 
comande însă abonaţi ca cei pe care-i publicăm în pomelnicul pomanagiilor 
noștri surdo-muţi, a cărui coniinuare o rezervăm pentru nr-ul de Crăciun, 

Cine nu primește vre-un nr. de revistă la timp, e rugat să ne anunţe 
Altfel nu putem nici noi semnala hoţia, rămânând de pagubă dânșii, nu noi. 

Domnii care nu sunt la curent cu plata abonamentului, nu vor prim 
nr-ul de Crăciun; vor fi însă publicaţi în acel nr. Pentru indivizii de rea- 
credință care nu vreau să deosibească avutul altora de allor, n'avem mănuși 
— oricum i-ar chema. 





Poșta Red. Domnii colaboratori, cărora nu le-am putut da contribuţiile 
în nr. acesta, ca și domnii ale căror cărți trimise redacţiei n'au putut fi men- 
ționate, sunt rugaţi să ne scuze. A trebuit, cu toate că nr.-ul apare mai mare 
ca de obiceiu, să tăiem mult material, ca să pntem face loc paginilor care 
privesc memoria celui căruia închinăm acest număr. 








Nr. acesta a apărut cu un plus de 16 pg. la 31. X. 1935. 

A ANULUI VII (1935). 
Studii, articole, documente. 

+ Banciu Ax.: O mărturie prețioasă despre Dr. Val ing 162 
5 „Doctorul Gh. Baiulescu 265 

- Bănuț P. A.: Zaharia Boiu . ee see ce 8 a 51 
Mitropolitul Vasile. Amintiri NE e E 251 

din Măierău Ștefan Branea . . 
Colan lon: Monete vechi în Țara Bârsei . 
Condurachi D. 1: Formarea vechiului drept rom. nescris 

Focșeneanu L.: In sus (At. C. B.) 83 
Ghelase 1. I. Expansiunea econ. soc, a Mocanilor bârsani 
în trecutul nostru rom. . 196 
Ionașcu 1. Biserici, chipuri şi documente din Olt (de A. 
Sacerdoțeanu) . . 398 
Ionică 1. Ion: Cercetarea indiviuarității în "pedagogie şi : 
fişa individuală (Ax. B.) 310 
Iordan Iorgu: Miguel de Unamuno și noui spirit spaniol (B) 622 
Jinga Victor: Organizarea economică a țărănimei elve- 
țiene (|. 1.): 399 
Kant [.: Critica rațiunii practice, trad. de D. Amzăr şI R. 
Vişan (E. B.) 401 
Kristof G.: Ist. |. şi Lit. maghiare. Trad, de A. Bitay (A.B) 406 
Moldovanu-Lascarov Al: Omul care tace (Âx. B.) . 405 
Moșoiu L: Anuarul pe 1932—34 al lic. „A. Şaguna“ B) . 312 
Munthe Axel Dr.: „Cartea dela San-Michele“ (Pen 1. 
Teodorescu) . . 304 
* Muşlea Ion: Contrib. la. cunoaşterea bibliotecilor rom. ale 
oraşelor din Transilvania până la Unire(Ax.B.) 308 = 
Netea Vas.: Un îndreptar pentru Cercurile Culturale (Ax.B.) 86 - 
Fă „Din contribuția învăţătorimii rom. la desvol- 
tarea culturii naționale . . 407 
Nistor P. D:: Raportul pe 1933 al Serv. “Sanitar” al jud. 
Braşov (Ax. 8.) . . 89 
„ Paul I. Radu: Izvoarele de inspirație a câtorva poezii ale 
lui Eminescu. Un capitol de stilistică româ- 
nească: Subiectul de voinţă (8). . . . . 88 
Petrescu Cezar: Luceafărul (lon Colan) . . 409 
Popa Lisseanu Gh: Izvoarele istoriei Românilor. Vol. 
N II.—VI. (191) vol. VII. Cronica lui Nestor 
(Ax. B.) . A 620 
Popa Oct: Făgătrașul sub Domnii Munteni (A. A. M.). : 303 
Pora N.: Cântec de Sirenă (Petru |. Teodorescu) . , . 190 . 
Secăşeanu C. C.: Numismatica (B) . . ş 193 
Simionescu-Cârdei Adelina: Suceava voivodală” (Ax. B) E 5il 
Spirescu Cleant: Cosmos sau Cântarea stelelor (T.) . . 196 

Stinghe Val. Dr.. Sfaturi pentru tuberculoşi (Ax. B.) 
Sedeţeanu C.: Opinia publică (D. G.). . . . 
Tcaciuc Albu N.: Vieaţa şi opera lui Tudor Flondor(Ax.B.) 
Teodorescu 1. Petru: Cronici literare (Ax. B.) .. .. . . 
Tuloveanu G.: Gedichte Auswahl. In's Deutsche iibertra- 
gen von A. Flachs (Victor Rath) . . . 
Walter Begir: Les relations albano-yougoslaves (T) 
Xenofon 1: „Soc. Filarmonică“, „leatrul Unirii“ (B) 


Despre reviste, anale, buletine 


Analele Dobrogei pe 1933 (B) p. 413, Arhivele Ol- 
teniei (Ax. B.) 313, Braşovul Literar (Ax. B.) p. 199, Bule- 
tinul demografic al României nr. 10 (Ax. B.) p. 197, Bulet. 
Inst. de Filologie Română „Al. Philippide“ (B) p. 315, Bulet. 
Comisiunii Monum. Istorice pe lan.—Martie 1934 (A Sa- 
cerdoţeanu) p. 410. Codrul Cosminului (B) p. 317. Gând 
Românesc, nr. 1, 2, 3 (A. Sacerdoţeanu) p. 410, Litere, nr. 
18—19 (Ax. B.) p. 412. Moldova Literară (Ax. B.) p. 199. 
Moldova Noua (B) p. 414. Orientări (Ax. B.) p. 200. Par- 
lamentul Românesc nr. 157—160 (B) p. 198. Plaiuri Săce- 
lene p. 199. roi și Cultură (Ax. 5 p. 202. Prometeu 
(p. 414). Relief Dunărean, nr. 3-4 (B) p. 198. Rânduiala 
(Ax. B.) p. 316. Siebenbiârgische Vierteljahrsschrift (Ax. B.) 
p. 201,415. Viaţa Ilustrată (B) p. 415. Celelalte reviste, a- 
nunţate cu sumar sau fără sumar, 

„Poşta Redacţiei (Ax. B) p. 91, 207. Paginile admini- 

strației (abonaţi, sprijinitori, restanțieri etc.) p. 94, 205, 319, 

"419, 516, 623 Erată, p. 96. 





OBCU CLUJ 





VIRGIL ONIȚIU 
(6. 11. 1864-21. X. 1915) 

